
COLUMNA LUI ... 
ERE 


DECEBAL ! 


COLUMNA LUI... DECEBAL! 


Inchinăm această carte Bunului 
Dumnezeu şi neamului nostru 
românesc. 


COLUMNA LUI... DECEBAL! 


De sute de ani auzim şi vedem peste tot afişat, 
scris şi fotografiat despre columna lui Traian şi rămânem 
impresionați şi uimiţi. Dar ce este această columnă? 

În linii mari, toată lumea ştie că strămoşii noştri 
daci s-au bătut cu romanii şi au purtat războaie cu ei, 
deoarece romanii tot vroiau să ne cotropească ţara şi să 
ne jefuiască bogăţiile, în special aurul. 

După lupte grele şi îndelungate romanii au reuşit 
să ocupe o parte din teritoriul Daciei străbune. Pe acea 
parte romanii s-au instalat vremelnic şi au început să-i 
asuprească pe daci. 

Împăratul Traian, care era capul răutăţilor, după o 
vreme a părăsit Dacia şi s-a dus înapoi acasă la el la 
Roma. Ca să vadă senatul şi cetăţenii romanii cât a fost 


el de viteaz în aceste războaie, a pus să se construiască o 
columnă de piatră, pe care erau săpate scene din luptele 
cu dacii, pe care a aşezat-o în mijlocul Romei. Pe 
această columnă sunt reprezentate nenumărate chipuri de 
daci. Deşi ea glorifică puterea Romei şi pentru noi ca 
popor ea nu este nici bună şi nici benefică, deoarece 
reprezintă punctul de vedere al învingătorului, totuşi în 
ea există o dovada a puternicei culturii şi civilizaţiei 
dacice, care s-a transmis peste timp şi care este păzită cu 
străşnicie tocmai la... Roma! 

Astfel, noi ştim de pe această columnă cum arătau 
dacii, cu ce haine se îmbrăcau, cum îşi făceau casele, cu 
ce arme luptau şi toate acestea deoarece dacii erau foarte 
cuminţi şi modeşti şi niciodată nu se glorificau ei pe ei. 

Noi ne uităm la această columnă, dar cu jale şi cu 
lacrimi în ochi pentru cele ce vedem, pentru tragediile 
care s-au întâmplat atunci în neamul nostru şi pentru 
jertfele deosebite care s-au dat... Şi mai vedem dincolo 
de piatra aceasta cât de buni şi viteji ne-nu fost strămoşii 
şi ce răi, lacomi şi hapsâni au fost romanii... 

Pe romanii actuali nu îi mai interesează această 
columnă, dar pe noi da. Privind-o cu atenţie, noi vedem 
cu totul altceva. Din fiecare metopă (imagine) a ei reiese 
clar cine erau dacii şi care era tradiția lor şi a 
conducătorilor lor. De aceea, în cele ce urmează noi vom 
scrie şi vom ridica din această veche columnă romană o 
altă columnă, aceea a dacilor, văzută din punctul 
nostru de vedere. 

Adevărul despre Dacia şi despre acest popor viteaz 
al dacilor, precum şi despre războaiele lor de apărare în 
fața romanilor, în cele două campanii militare, a fost 
alterat în timp cu informaţii şi cu ipoteze false. Cine a 
făcut aceasta? Unii oameni politici, istorici sau lingvişti, 


au luat datele cunoscute parțial şi le-au „răsucit” cum 
le-a convenit lor „politic, strategic şi militar”, numai şi 
numai ca să găsească o justificare prin care noi să fim 
consideraţi ca făcând parte din „elita” Europei, să fim 
consideraţi din spiţă de romani sau măcar romanizați şi 
latinizaţi. Falsificându-se mereu şi mereu adevărul 
istoric, s-au adus argumente de aşa natură încât, s-a 
afirmat că poporul român se trage din poporul roman. 
Aceasta este un mare fals, deoarece romanii sunt cei care 
se trag din „creuzetul din Carpaţi” de unde ei au migrat 
cu mult timp înainte spre alte meleaguri, unde şi-au făcut 
noi aşezări, evoluând apoi independent. 

Noi românii suntem aici de multe, multe veacuri, 
aşezaţi în cununa Carpaţilor, de când a făcut Dumnezeu 
pe om şi i-a dat drumul pe Pământ ca să-l stăpânească. 
Romanii au revenit după multe secole în Dacia cu gând 
de cucerire, dar ei erau de fapt fraţii plecaţi de demult. Fi 
au găsit în Dacia o ţară pe care nu au putut-o cuceri nici 
politic, nici militar şi nici cultural, ci numai au staționat 
aici vremelnic. Ei nu le-au putut schimba dacilor nici 
limba, nici portul, nici obiceiurile şi nici credinţa. 
Romanii nu numai că nu aveau nevoie de aşa ceva, dar 
nici nu şi-au propus acest scop. Ei, romanii, aveau 
nevoie numai de bogăţiile din Dacia şi în special de 
aurul ei. Ei multe lucruri nu-şi mai aminteau... 

Adevărul despre războaiele cu romanii, intențiile 
acestora, situația politică şi economică a Daciei pe 
vremea regelui Decebal, noi românii le aflăm astăzi cu 
cea mai mare obiectivitate de la nimeni altul decât de 
la... Traian! Din scrierile sale pe care le-a intitulat 
Dacica sau De bello dacico, noi aflăm multe. 

Traian, în timpul campaniilor militare în Dacia, în 
anii 101-102 şi apoi 105-106, dicta nenumărate note de 


război, care descriau situaţia găsită, informaţiile pe care 
le primea şi evoluţia evenimentelor, unui prieten al său 
pe nume Sura. După încheierea războaielor şi întoarcerea 
sa la Roma, pe baza acestor note de război, a acestui 
jurnal de campanie, s-a apucat şi a scris o carte pe care a 
denumit-o Dacica sau De bello dacico şi mai apoi a dat 
ordin ca ea să fie ilustrată şi aşezată pe o columnă de 
piatră. Aşa s-a ajuns la columna lui Traian. 

Noi am privit şi columna şi am citit şi cartea, dar nu 
am văzut în ele duhul învingătorului, ci am văzut în ele, 
din loc în loc imagini prețioase despre neamul nostru, 
care au rămas peste secole. Documentul acesta în piatră, 
dar numai alături de jurnalul de război al lui Traian, 
restabileşte adevărul despre Dacia şi ce anume au făcut 
romanii aici. Concluzia după ce citeşti această carte 
De bello dacico este că romanii de abia s-au putut ţine 
pe ei aici, darămite să mai şi romanizeze un popor atât 
de numeros şi atât de dârz cum au fost dacii, pe care nu 
i-au putut domina defel. 

Chiar dacă cu regret, trebuie să spunem şi să 
recunoaștem, că nici un istoric, cu toate ipotezele sale 
savante nu este mai plauzibil decât Traian însuşi, care a 
trăit evenimentele de atunci, a fost prezent, a fost 
implicat în ele şi care a scris acest jurnal de răzbi. 

Încă o dată subliniem, că această carte De bello 
dacico împreună cu imaginile de pe columnă, aduc la 
suprafaţă din colbul uitării adevărul despre un popor 
mare şi viteaz, care a fost poporul dac. 

În memoria strămoşilor noştri şi în numele a ceea 
ce suntem noi astăzi, avem datoria morală de a arăta 
aceste lucruri şi aceste aspecte deosebite. Avem datoria 
de a îndemna pe toată lumea să le recerceteze cu 
atenţie. Până acum aceste războaie cu romanii au fost 


privite unilateral, numai din punctul de vedere al 
romanilor şi este cazul să vedem şi cealaltă parte, 
cealaltă columnă... a dacilor! Acest demers considerăm 
că este perfect justificat, din toate punctele de vedere: şi 
istoric şi moral şi lingvistic. 

Citind cu atenţie acest document, De bello dacico, 
care a apărut sub îngrijirea atentă a domnului Simion 
Lugojan, cu adnotările sale pertinente şi importante, la 
Editura de Vest din Timişoara cu adresa — Piaţa Sf. 
Gheorghe nr. 1 - în anul 1996, se poate vedea că se 
răstoarnă nenumărate ipoteze greşite, care s-au instalat în 
cărțile de istorie şi nu numai, cu privire la strămoşii 
noştri traco-geto-daci. 

Câteva idei mari şi late, câteva aspecte 
surprinzătoare pe care istoricii le-au ignorat până acum, 
le vom reda în cele ce urmează, deoarece vin dintr-o 
sursă demnă de crezare, bineînţeles după ce le 
dezbrăcăm de „patriotismul local roman”. 

Mergând pe firul însemnărilor lui Traian şi 
respectând cele două părţi ale înscrisurilor sale, vom 
consemna şi noi cele ce vom găsi tot în două părți. 


PARTEA I Campania militară 101 — 102 


Capitole: 

1. Împărații romani plăteau tribut regilor daci! 

2. Traian voia Dacia pentru a împiedica prăbuşirea 
imperiului roman şi destrămarea lui! 

3. Traian a fost un cotropitor, care nouă ca neam 
ne-a făcut mult rău şi nicidecum nu a fost un erou 
național! 

4. Romanii erau înspăimântați de luptătorii daci! 


5. Traian nu urmărea cucerirea întregii Dacii, ci 
numai regiunile aurifere! 

6. În Dacia nu au fost aduşi nici sclavi şi nici 
colonişti! 

7. Regele Decebal s-a născut în localitatea Diupa! 

8. Dacii erau renumiți tămăduitori! 

9. Dacii se tratau de reumatism la Clocota! 

10. Metodele de luptă ale dacilor, erau extrem de 
eficiente! 

11. Toaca şi tulnicul — străvechi instrumente de 
origine traco-geto-dacă! 

12. Oştenii daci nu-şi părăseau pe câmpul de luptă 
nici morţii, nici răniții! 

13. Dacii i-au bătut pe romani la Tape cu...copaci! 

14. Romanii nu au fost nişte civilizatori, ci au fost 
nişte distrugători! 

15. Veteranii de război romani nu voiau pământ în 
Dacia! 

16. larna a fost cel mai mare aliat al dacilor şi cel 
mai mare obstacol în calea romanizării! 

17. Traian a suferit o pierdere uriaşă la Adamclisi! 

18. Munţii Carpaţi au fost arma de tărie a dacilor, în 
războaiele cu romanii! 

19. Dacia era o ţară foarte bogată, locuitorii ei aveau 
mare credinţă în cel Preaînalt, iar sistemul de organizare 
al societăţii era desăvârşit! 

20. Preoţii daci erau mari iniţiaţi! 

21. Luptătorii daci erau impecabil organizaţi! 

22. Romanii făceau poduri de piatră, iar dacii poduri 
de ...piele! 

23. Marele secret al dacilor invincibili era... 
disciplina! 

24. Traian avea „turnători”, iar Decebal avea viteji! 


25. Cum au pus dacii lupul paznic la 01? 

26. Dacii făceau negoţ înfloritor pe Mureş! 

27. Dacii aveau şi scrieri şi alfabet propriu! 

28. Romanii nu i-au putut învinge pe ...ciobani daci! 

29. Caşul dacilor avea termen de valabilitate... Sani! 

30. Decebal a fost declarat de către romani un 
rege... isteț! 

31. Cine a furat... stâna şi oile? 

32. Romanii nu au putut luat decât ...farfuria! 

33. La apa Sargeţiei, romanii au sunat retragerea! 

34. Farsa de la Sarmisegetuza! 

35. Dacia şi-a păstrat întotdeauna tradiţiile străvechi 
şi nu a existat romanizare! 


PARTEA all-a Campania militară 105 — 106 


Capitole: 

1. Dacia nu era provincie romană şi nici Decebal nu 
era rege clientelar! 

2. Dacii foloseau arma... încuscririi! 

3. La ce îi trebuia lui Traian un pod? 

4. Dacii le-au făcut romanilor zile grele! 

5. Romanii au atacat şi jefuit populaţia civilă lipsită 
de apărare! 

6. Pacea de la Costeşti şi tentaţia aurului! 

7. Geniul dacilor este admirat de împărat la cetatea 
Sarmisegetusei! 

8. Marea trădare! 

9. Sanctuarele dacice erau spaţii sacre! 

10. Zamolxe, înalt Trimis Ceresc în poporul dac, 
aducătorul legii! 

11. O mare parte a Daciei a rămas liberă! 

12. Marele jaf! 


13. Lăudatele castrele romane, au avut rol de jaf şi 
asuprire! 

14. Incognito în Dacia! 

15. Decebal şi-a retras luptătorii în Dacia liberă la 
Oaşa! 

16. Cetăţenilor romani le trebuiau „,viză” pentru a 
intra în Dacia! 

17. Pe ce stătea gloria Romei? 

18. Reabilitarea dacilor! 


PARTEA I 
Campania militară 101 — 102 


1. Împărații romani plăteau tribut regilor daci! 

Imperiul roman, care se lăţise cucerind mai multe 
teritorii şi popoare, ameninţa Tracia. 

În această ţară mare Tracia, se cuprindeau mai 
multe popoare şi seminţii asemănătoare, care toate se 
trăgeau din acelaşi neam şi vorbeau aceiaşi limbă, iar 
țara aceasta se întindea şi dincolo de Dunăre şi dincoace 
de Dunăre pe un teritoriu foarte mare. Unul dintre cei 
mai mari regi ai Traciei a fost Burebista, despre care o 
inscripție greacă spune că este cel dintâi şi cel mai mare 
rege din Tracia, iar istoricul Strabo spune că Burebista 
putea ridica o oaste de peste 200 000 de oameni. Acest 
mare rege a fost cel care a unit toate seminţiile trace sub 
acelaşi sceptru, dând statului Trac de la vremea aceea, o 
mare putere, înflorire şi strălucire. 

Împăratul roman Cezar a vrut să stăpânească el 
această mare şi bogată ţară a tracilor, dar moartea la 


străfulgerat şi planurile lui de cucerire au căzut, pericolul 
a fost îndepărtat şi astfel Dumnezeu i-a păzit pe traci. 
Apoi, urmaşii lui Burebista au împărţit Tracia între ei, în 
mai multe regiuni, dintre care unele în timp au căzut sub 
stăpânire romană. 

Pe vremea când regele Decebal ajunge pe tronul 
Daciei, sub stăpânirea sa erau mai multe ţinuturi pe care 
jurnalul acesta al lui Traian le descrie foarte clar: 

„Dacia este aşezată în întregime la miazănoapte de 
fluviul Danubius (Dunărea) şi cea mai mare parte a ei 
cuprinde munţi şi păduri, locuri puţin ospitaliere pentru 
alte seminţii, dar prielnice şi cu nimic stânjenitoare 
traiului poporului dacic, astfel încât mai degrabă se 
poate spune că sunt înfrăţite cu firea şi felul lui de viaţă. 
Este alcătuită din patru părți mari, care s-au despărţit din 
una singură după moartea remarcabilului rege Burebista, 
contemporanul divinului Cezar.” 

Observaţi, cum zice şi scrie Traian însuşi: 
remarcabilului rege Burebista! Aceasta înseamnă că 
Dacia era foarte cunoscută şi apreciată şi ea şi regele ei 
Burebista, şi mai înseamnă că dacii nu erau deloc nişte 
barbari înapoiaţi cum au susţinut unii istorici, ci erau 
foarte puternici şi cunoscuţi. Aceasta explică şi de ce 
ei sunt atât de mult amintiţi şi au rămas consemnați în 
toate lucrările istorice importante ale anticilor. Dacă 
dacii erau foarte cunoscuţi şi foarte apreciaţi în lumea 
antică de atunci, orişicine ştie că nu se duce vestea 
despre oamenii şterşi şi oarecare, ci numai despre acei 
oameni care sunt deştepţi, bogaţi, capabili şi viteji, aşa 
cum erau traco-geto-dacii. Deci, iată că ei au fost cineva, 
cunoscuţi şi apreciaţi în lume! 

Regiunile geografice cuprinse în Dacia pe vremea 
lui Decebal erau următoarele: 


„Prima parte a Daciei şi cea mai apropiată de noi 
este aşezată între râul Tisia (Tisa) şi munţii din interiorul 
acestei țări. Cea de-a doua între Danubius (Dunăre) şi 
munţi, începând de la locul îngust al acestui fluviu, pe 
unde divinul Tiberius a ordonat tăierea unui drum prin 
albia sa plină de stânci (Porțile de Fier) şi până la 
Arrubium (localitatea Măcin din Dobrogea) în Sciţia 
Minor (regiunea Dobrogei). Cea de-a treia, între munți şi 
Tiras (râul Nistru), iar ultima e aşezată pe crestele 
muntoase aflate în părţile septentrionale.” 

Clar deci, frontierele Daciei erau „de la Nistru 
pân la Tisa”... 

Cum se numeau locuitorii acestor ţinuturi, Traian 
cunoştea de-a fir în păr, deoarece avusese grijă să-şi 
culeagă din timp toate informaţiile necesare, înainte de a 
porni campaniile sale militare: 

„În prima (provincie) locuitori sunt cunoscuţi de 
noi sub numele daci, în a doua sub aceia de geţi, în a 
treia de costroboci, iar în a patra de carpi, dar toţi fac 
parte din acelaşi neam tumultuos şi vorbesc aceiaşi 
limbă.” 

Și acum, vine o mare surpriză! Şi unde mai pui că 
este rostită şi scrisă de Traian însuşi cu mâna lui: 

„Limba lor nu este greu de învăţat de către noi, 
romanii, întrucât prezintă mari asemănări şi după 
spusele unor cunoscători s-ar apropia mult de vechea 
noastră latină cunoscută sub denumirea de limba priscă 
sau ausonică. Ea este vorbită şi la miazăzi de 
Danubius, adică în ţinuturile tracilor, aflaţi mai de 
demult sub stăpânirea noastră, căci dacii tot o 
seminţie tracică sunt. Asemănătoare foarte mult cu 
limba tracă, până într-atât încât nu poate fi deosebită de 
ea decât prin unele expresii locale, este de asemenea 

ilira. De latină o desparte mai mult înglobarea unor 
sunete aspre, necunoscute de latină şi pe care gura 
unui roman numai cu greu ar putea să le reproducă.” 

Deci vedem că, romanii vorbeau ca şi dacii, ca şi 
tracii, ca şi ilirii şi probabil ca şi alte popoare din 
continentul european, aceiaşi limbă străveche! De la o 
populaţie la alta, existau anumite diferențieri ce ţineau 
de unele expresii şi de rostire, dar care nu-i împiedicau 
pe aceşti oameni să se înţeleagă foarte bine între ei. 
Concluzia clară care se desprinde de aici este că limba 
dacilor, limba latină populară, traca, ilira şi altele, au 
avut în trecut toate aceiaşi sursă, acelaşi filon, adică 
acelaşi trunchi lingvistic din care s-au despărţit! 

Cu ajutorul Bunului Dumnezeu am fost ajutaţi să 
înţelegem că acel filon a fost limba primordială care s-a 
vorbit pe Pământ, după apariţia aici a primilor oameni, 
Adam şi Eva. Dovezile se găsesc în Biblie, în Geneză. 

Din acest filon lingvistic primordial s-au diferențiat 
limbile popoarelor cu voia lui Dumnezeu, care în felul 
acesta a determinat ca omenirea să evolueze în grupări 
mai mici şi în condiţii specifice, apărând astfel treptat 
ţările şi neamurile cu limbile şi obiceiurile lor. Deci cea 
ce numesc unii istoricii indo-europeana comună, este de 
fapt acea limbă primordială dată de Dumnezeu 
oamenilor. 

Bun! Dacă dacii şi romani vorbeau la fel, şi aveau 
acelaşi fond de cuvinte în vocabularul lor de zi cu zi, cu 
unele mici diferențieri, atunci se pune întrebarea: cum 
poate proveni limba română din cea latină? Cum mai 
poate susține cineva că în fondul de cuvinte al limbii 
române sunt numai 100 de cuvinte dacice? Cum mai 
poate susține cineva cu tărie aceste piste false de 
cercetare lingvistică, care sunt plătite cu bani grei din 

buzunarul nostru al românilor, prin diferite academii şi 
institute de cercetare? 

Pe baza mărturiilor din manuscrisele lui Traian, 
observăm că un noian de ipoteze lingvistice şi istorice 
sunt greşite şi că trebuie urgent abandonate, deoarece 
actuala limbă română este fosta limbă traco-geto-dacă cu 
tot fondul ei de cuvinte. Această limbă traco-geto-dacă şi 
ea la rândul ei provenea din aceiaşi sursă comună cu alte 
limbi asemănătoare, printre care era şi latina. Limba 
latină mai stilată şi vorbită în Coloseumul de le Roma, 
provenea din limba latina populară, care şi ea provenea 
din vechea limbă priscă sau ausonică. Limba ausonică 
pornea şi ea la rândul ei din filonul lingvistic primordial. 
Deci limba lui Decebal şi cea a lui Traian era aceiaşi cu 
unele mici diferenţe, avea aceiaşi origine şi pornea din 
acelaşi trunchi. Numai cine nu vrea nu vede acest adevăr 
atât de simplu şi de clar. Sub nici o formă nu se poate 
susține că dacii au învăţat toată limba lor de la romani şi 
că aceasta este limba latină. 

Aceasta ar fi ca şi cum un român în ziua de azi, s-ar 
duce la Chişinău în Republica Moldova şi s-ar chinui să 
înveţe limba moldovenească. Sau, ca şi cum ar veni un 
moldovean de-al lor la noi şi s-ar tot strădui să înveţe 
limba română. Păi, ce să înveţe fiecare, când limba este 
aceeaşi, fondul de cuvinte este acelaşi, structura 
gramaticală aceeaşi? Faptul că Republica Moldova stă 
de zeci de ani despărțită de noi, le-a schimbat 
moldovenilor de acolo limba şi tradițiile? Nu! A reuşit 
rusificarea masivă care s-a practicat acolo de zeci de ani 
să-i facă să renunţe la limba lor? Nu! Şi ei se trag tot din 
neamul traco-geto-dacilor şi sunt la fel de dârji şi de 
viteji ca şi străbunii noştri şi nu-i poţi păcăli şi cuceri cu 
una cu două şi nici rusifica şi nici măcar ...moldoveniza! 

Cam asta era şi situația dacilor faţă de romani şi 
atunci de unde latinizarea limbii dace? 

La această limbă traco-geto-dacă, s-au mai adăugat 
de-a lungul timpului cuvinte noi, necesare pe măsura 
dezvoltării societăţii şi evoluţiei ei. Limba aceasta este 
cea care a ajuns până în zilele noastre şi este actuala 
limbă română. Deci, informaţia care ni s-a transmis, că 
limba română actuală este în proporţie de 85% vechea 
limbă a traco-geto-dacilor este perfect adevărată! 
Această dovadă clară, cu privire la limba dacilor, face să 
cadă toate ipotezele greşite cu privire la romanizarea 
traco-geto-dacilor şi cu privire a latinizare. Limba latină 
la ora actuală este o limbă moartă, pe care nici foşti 
romani, adică italienii nu o mai vorbesc, dispărând din 
viaţa popoarelor. Ea mai prezintă interes numai şi numai 
istoric. 

Până când nu se va adopta schema, imaginea 
„copacului” lingvistic, care îşi are rădăcinile înfipte în 
limba primordială pe care o vorbeau Adam şi Eva, până 
când trunchiul nu va fi înţeles ca fiind filonul lingvistic 
primordial care a crescut şi s-a îmbogăţit treptat, fiind 
acea limbă care se vorbea în tot pământul până la 
momentul Turnul Babel, şi până când nu se vor înţelege 
ramurile care au apărut din acest trunchi-filon comun, ca 
fiind acele limbi specifice ale popoarelor care au apărut 
după momentul Turnul Babel, când Dumnezeu a hotărât 
amestecarea limbilor, până atunci teoriile lingvistice nu 
pot fi corect aşezate. În schimb, limbile populare s-au 
întărit şi au evoluat o dată cu popoarele, apărând 
diferenţierile pe care le vedem astăzi. Aşa a fost şi cu 
limba noastră, actuala limbă română, care este vorbită de 
multe milioane de români din interiorul şi din afara 
graniţelor actuale şi de care noi suntem foarte mândri! 

Aşa stând lucrurile, noi mai avem o subliniere de 
făcut din paragraful arătat mai sus: limba lor nu este 
greu de învăţat de către noi, romanii!... Nedumerire...şi 
bucurie în acelaşi timp, deoarece aici este o mărturie 
rarisimă a faptului că romanii au învăţat ei înşişi limba 
dacilor şi din necesitate, dar şi pentru că le era uşor. Dar 
dacă până şi romanii s-au dat pe brazdă şi au început şi 
ei să înveţe şi să vorbească în limba dacă, atunci noi de 
ce susţinem cu atâta ardoare aceste teorii false, cum că ar 
fi dispărut limba dacă cu desăvârşire şi până când vom 
tot fi romanizați şi latinizaţi din punct de vedere 
lingvistic şi istoric? Până când o să ne tot închinăm la 
cuceritorii aceştia, când adevărul istoric este cu totul şi cu 
totul altul? 


Statul Dac, pe vremea lui Decebal, îl găsim clar 
delimitat: avea graniţa principală în sud de-a lungul 
Dunării până la Porţile de Fier, în vest până la râul Tisa, 
în est până la râul Nistru, iar în nord până departe 
dincolo de actualul lanţ Carpatic. Dar mai înainte vremi, 
acest stat fusese mult mai mare după cum vom vedea 
mai departe. 

Atunci când o parte a Traciei a fost cucerită şi 
supusă de romani, apărând noile graniţe, era normal ca 
traco-geto-dacii din Dacia şi din alte ţinuturi să fie total 
nemulțumiți. O dată că ei pierduseră teritorii care 
fuseseră ale lor de sute de ani şi a doua oară că acum 
aveau pe o parte din fraţii lor sub stăpânire romană în 
țară străină. Ne putem da seama cam cum priveau dacii 
liberi un cotropitor care năvălise peste ei şi le 
acaparaseră atâtea pământuri şi bogății. Ne putem da 
seama şi cam cum priveau fraţii lor ocupați din Moesia, 
pe romanii care le stăteau în coastă şi îi obligau la dări 

grele şi la munci istovitoare. Se veseleau ei la aşa un 
fapt? Nu! Cu toţii şi unii şi alţi vroiau să scuture de pe ei 
aşa un jug, unii pentru a nu mai vedea aceşti cotropitori 
la poarta lor, iar ceilalţi pentru a se elibera de ei. De 
aceea fraţii au colaborat între ei şi s-au întrajutorat, dacii 
de la sudul Dunări cu cei de la nordul Dunării. 

De ce îi deranjau pe daci aceşti romani instalați la 
Dunăre cu imperiul lor cu tot? De ce trebuiau romanii 
ţinuţi cu orice preţ cât mai departe de Dunăre şi de Dacia 
sau chiar lămuriţi să plece înapoi la Roma lor? 

Aceasta aflăm cu surprindere din manuscrisele lui 
Traian: din cauza oieritului şi a transhumanţei, care 
în Dacia era o tradiţie ancestrală. Primăvara mii de 
ciobani urcau cu oile la munte, iar când se apropia iarna 
cu gerurile năprasnice, îşi coborau turmele pe văi şi le 
duceau la iernat în bălțile de pe Dunăre, unde clima era 
mai blândă şi locurile din stufărişuri mai adăpostite. Cu 
soldaţii romanii atât de aproape ei, nu-şi mai puteau 
folosi locurile de iernat în voie şi nici turmele lor nu mai 
erau în siguranță deplină. Întrucât de aceste turme 
depindea supraviețuirea lor, căci oile le furnizau şi hrana 
şi îmbrăcămintea, nu era normal ca dacii să şi le 
păzească straşnic? Ba da! Atunci înţelegem că dacii 
vroiau cu orice chip îndepărtarea romanilor de aici de la 
Dunăre şi că pentru aceasta făceau absolut tot ceea ce le 
stătea în putinţă. 

De scutul dacilor de la nord de Dunăre, tocmai 
aceia aflaţi în provincia Dacia, romanii nu au putut trece 
niciodată până atunci. Ca să aibă cât de cât linişte la 
acest hotar şi mai ales temându-se de puterea Statului 
Dac, ei le plăteau tribut acestora, anumite sume de bani 
anual, încercând astfel să se asigure că această graniță a 
imperiului lor le va fi respectată. lată mărturia lui Traian: 


15 


„„...eram copleşit de faptul dureros pentru poporul 
roman că trebuia să acordăm dacilor sumele de bani 
la care ne învoisem...” 

Dacă Traian zice că ne învoiserăm înseamnă că 
între Roma şi Dacia existau înscrisuri şi condiţii de pace, 
stabilite încă cu mult timp înainte şi pe care ei romanii, 
incredibil!...le respectau! Şi mai înseamnă că regii daci 
stătuseră la aceiaşi masă cu împărații romani şi 
stabiliseră de comun acord condițiile de pace dintre ei. 
Dar întrucât romanii erau cei care plăteau, însemna că 
dacii ieşiseră undeva triumfători, că aşa era obiceiul pe 
vremea aceea, cine pierdea, acela plătea! La întrebarea: 
de cât timp plăteau romanii acest tribut? tot Traian 
mărturiseşte: 

„Precedesorul nostru Domițian statornicise obiceiul 
de a-i alimenta cu bani pe aceşti războinici vijelioşi, 
considerând că astfel va cumpăra liniştea la hotarele de 
pe Danubiu ale imperiului.” 

Ce nu spune manuscrisul este însă completat de alți 
scriitori antici, care povestesc că împăratul roman 
Domițian a fost înfrânt categoric de Decebal la anul 89, 
dar marele împărat căuta să mascheze acest adevăr faţă 
de concetăţenii lui romani prin tot felul de tertipuri. Deci 
Roma nu plătea tribut Daciei numai ca să se afle în 
treabă, ci erau condiţiile de pace impuse de Decebal. 

Deci, iată cât de mare era puterea Daciei pe vremea 
aceea, care ţinea la respect un mare cuceritor şi pe mari 
împărați, care fuseseră obligaţi să plătească sume de bani 
anual, după cum am văzut, aşa cum era moda vremi de 
atunci. 

2. Traian voia Dacia pentru a împiedica 
prăbuşirea imperiului roman şi destrămarea lui! 

Incredibil dar adevărat! 

Traian, care suferea în orgoliul lui de militar şi de 
cetăţean al marelui imperiu roman când vedea acest stat 
puternic al dacilor, mai avea o problemă. Odată urcat ca 
împărat pe scaunul Romei, el găseşte un imperiu sărăcit, 
un popor nemulțumit, nenumărate revolte incipiente şi 
pentru toate acestea avea nevoie de o rezolvare urgentă. 
Cunoscând ţinuturile de la Dunăre de pe vremea când 
fusese simplu militar, cunoscând multe despre Dacia şi 
aflând de marea cantitate de aur de aici, el îl dorea cu 
orice preţ. Traian a fost un mare lacom după aur şi acum 
avea şi motivaţia pentru care să jefuiască aurul dacilor: 

„Am fost astfel nevoit să pornesc războiul, şi pentru 
a nu mai plăti subsidule anuale, după cum s-a încheiat 
învoiala cu precedesorul meu, Domiţian,...Ca urmare a 
unor fapte nesăbuite săvârşite în trecut, situația 
imperiului nu era de natură să mulțumească poporul 
roman, sărăcit, şi izbucnirea unor nemulțumiri era de 
aşteptat din moment în moment. Această situaţie urma să 
fie remediată, cum a şi fost de altfel, prin cucerirea 
Daciei, care deţinea aurul necesar nouă, dar şi alte 
surse de substanţiale de venituri, care nu puteau lăsa 
imperiul nepăsător, la marginea stăpânirii sale 
întărindu-se considerabil în ultimul timp cel mai 
puternic stat după Roma.” 

Deci iată motivele clar expuse şi „„nesăbuinţele” 
care au dus la un imperiu în pragul colapsului, pe care el 
Traian nu mai avea nici resurse şi nici metode de a-l 
stăpâni. Şi bine ar fi fost de s-ar fi prăbuşit atunci acest 
imperiu, căci multe răutăți nu s-ar mai fi întâmplat pe 
pământul acesta! 

Dacă noi românii de azi am fi spus că Dacia era 
cel mai puternic stat după Roma! am fi fost acuzaţi de 
patriotism local, priviţi cu jale şi trimişi la ospiciu. Din 
fericire această mărturie extraordinară nu vine de la noi, 
şi din fericire este despre noi şi despre strămoşii noştri 
atât de capabili şi viteji şi de aceea este demnă de toată 
crezarea. 

Deci Dacia era cel mai puternic stat în acea 
perioadă istorică, deoarece se întărise foarte mult sub 
conducerea unor mari şi capabili regi, deţinea bogății 
fabuloase şi avea un popor foarte numeros şi viteaz. 
Această mărturie este demnă de crezare după cum am 
arătat, deoarece vine din partea unui împărat cunoscut al 
lumii antice şi noi cei de azi trebuie să ţinem cont de ca. 
Această mărturie dă adevărata măsură a ceea ce era 
Dacia şi poporul traco-geto-dac. De această Dacia şi de 
acest popor viteaz, romanii se temeau, preferând nu să-i 
înfrunte, ci să le plătească sume anuale de bani. 

Am aflat până aici care a fost motivaţia care l-a 
împins pe acest împărat să pornească război cu dacii. 
Dar mai aflăm ceva. Aşa cum un jefuitor îşi pregăteşte 
cu multă minuţiozitate planul de a sparge o bancă şi ai 
jefui tezaurul, tot aşa şi Traian şi-a pregătit minuţios 
campaniile militare de cucerire, pentru a sparge graniţele 
Daciei şi a o jefui de bogăţiile ei. A condus personal 
toate aceste acţiuni, deşi el ca împărat putea să stea bine 
mersi pe scaunul lui de le Roma şi să dea dispoziţii 
numai generalilor din subordine. Oare de ce a vrut să fie 
prezent personal în fruntea armatelor sale? 

Dacă Dacia ar fi fost o provincie neînsemnată, un 
stat slab, fără bogății mari şi fără putere multă, atunci el 
ar fi trimis probabil nişte generali cu vreo 2-3 legiuni 
romane să-i cucerească şi nu s-ar fi ocupat personal de 

tot şi nu ar fi condus personal aceste războaie. Dar ştiind 
el de comorile care l-ar fi aşteptat dacă îi reuşea acest 
plan, a vrut să fie sigur că nu va fi prădat de proprii lui 
generali, odată ce aceştia ar fi pus mâna pe aurul dacilor, 
care aur risca să nu mai ajungă cu totul în visteria de la 
Roma. Că aurul, noi ştim cam ce tentaţii provoacă... 

În concluzie, strămoşii noştri daci au fost un popor 
mare, un regat puternic şi oameni de mare vitejie. Noi 
românii de azi suntem urmaşii lor, căci noi nu am migrat 
nicăieri de-a lungul secolelor, ci am rămas aici şi ne-am 
continuat dăinuirea de mii de ani. În genele noastre 
ancestrale sunt aceste trăsături ale traco-geto-dacilor şi 
sângele lor încă mai curge în vinele noastre şi nu al 
romanilor.  Traco-geto-dacii sunt adevărații noştri 
străbuni, restul fiind ramuri plecate din marele trunchi 
trac la vremuri diferite. 


3. Traian a fost un cotropitor, care nouă ca 
neam ne-a făcut mult rău şi nicidecum nu a fost un 
erou naţional! 

Traian niciodată nu a fost mânat de gânduri curate 
şi nici de gânduri nobile. El a fost un duşman al 
strămoşilor noştri pe care i-a cotropit, i-a jefuit şi i-a 
asuprit. Aflând noi aceste adevăruri, nu înţelegem de ce 
aşa un mare jefuitor şi cotropitor, este atât de slăvit de 
noi în ziua de azi tocmai în imnul nostru naţional? 

Iată care sunt versurile imnului de stat al României 
moderne şi cum sună faţă în faţă cu adevărul despre 
acest personaj: 

„Acum ori niciodată, să dăm dovezi la lume, 

Că-n aste mâini mai curge un sânge de roman 

Și că-n a noastre piepturi, păstrăm cu fală-un nume 

Triumfător în lupte, un nume de Traian!” 


19 


Dacă ne-ar auzi dacii, moşii şi strămoşii noştri, cum 
îi cântăm noi cei de azi cu fală lui Traian, ca unui erou 
național, s-ar lua cu mâinile de cap! Până când va mai 
dăinui această stare de fapt inadmisibilă, în privinţa 
imnului nostru național, care preaslăveşte pe un fost 
cotropitor al Daciei? A cui fală este Traianul acesta, că a 
dacilor nu! În vinele noastre curge sângele poporului 
traco-geto-dac, că noi din ei ne tragem şi nu al 
romanilor! Şi fala noastră sunt ei dacii, moşii şi 
strămoşii noştri şi nicidecum naţia cotropitorilor! 

Noi suntem urmaşi ai dacilor şi nu ai Romei! Se 
răsucesc străbunii în morminte când văd ce însemne 
statale avem şi la ce ne înclinăm şi cum cântăm. 
Demnitatea noastră naţională şi adevărul istoric ar 
trebuie să primeze şi ceva ce nu a fost corect înţeles 
altădată de înaintaşi, acum ar trebui readus la adevăr. 
Niciodată Traian nu ne-a vrut nouă binele. Pe lângă cele 
arătate mai sus, mai erau şi alte motive care îl mânau pe 
el în luptă şi pe care le mărturiseşte chiar el şi care 
motive şi țeluri nu erau deloc nobile: 

„De asemenea conştient că numai pe o armată 
foarte puternică se putea sprijini măreţia Romei, am 
introdus noi reguli în viaţa militară şi am promovat o 
disciplină aspră în rândul ostaşilor. Am considerat că 
armata trebuie sporită cu încă două legiuni...Era o 
chestiune capitală pentru viaţa imperiului şi ca să-i scot 
pe cetăţenii romani din amorțeala în care îi aruncase 
precedesorul tatălui meu Nerva...” 

Cu alte cuvinte, Traian care era de formaţie militar, 
nici nu ştia altceva decât să formeze legiuni cu care să-şi 
populeze imperiul şi să domine popoare şi provincii. ŞI 
mai dorea el să-şi „dezmorţească” concetăţenii târându-i 
într-un război de cotropire şi dominare în Dacia, 

deoarece aceştia se cam înmuiaseră stând pe la casele lor 
sau petrecându-şi timpul prin terme, pe la banchete şi 
prin orgii bahice, de la care au rămas nenumărate 
mărturii. Lui Traian şi soldaţilor lui nu le păsa de ce 
distrugeri provocau, ce călcau în picioare, ce jefuiau. 
Trufia şi orgoliul acestui împărat şi al Romei lui erau 
fără de margini. Pentru a-şi atinge scopurile el a pus la 
cale un plan diabolic, prin care a instaurat ura între fraţii 
de dincoace de Dunăre şi cei de dincolo de Dunăre: 

„eram hotărât să aduc Dacia sub ascultare 
romană, trecând Danubiul. În felul acesta, în urma 
politicii adoptate, legăturile tradiționale dintre daci şi 
frații lor de la sudul Danubiului fuseseră slăbite în 
oarecare măsură. Deşi dacii din Moesia se aflau de mai 
bine de un secol sub oblăduire romană, gustând din plin 
binefacerile acestei stăpâniri, se punea sub semn de 
întrebare  loaialitatea unor populaţii ca bessii şi 
scordişcii, populaţii războinice prin excelenţă, aflate 
odinioară într-un război îndelungat cu Roma.” 

Ne putem da seama uşor de ce „„binefaceri” se 
bucurau populațiile din sudul Dunării aflate sub 
ocupaţie, storşi de romani de tot ce aveau, cu sute de 
soldaţi pe capul lor, cu pământurile ocupate şi cu toate 
drepturile luate. Parcă vedem cu câtă „bucurie” s-au 
lăsat ei stăpâniţi! În aceste condiţii, era normal că ei erau 
foarte nemulţumiţi şi de câte ori dacilor liberi le reușeau 
raidurile de hărțuire la Dunăre asupra garnizoanelor 
romane, ei se bucurau. lar fraţii lor, dacii liberi, erau 
foarte viteji, lucru care îl găsim consemnat în aceste 
scrieri ale împăratului: 

„Din informaţiile pe care le deţinem, în ultimul 
timp, dar mai ales sub domnia precedesorului nostru 
Domițian, raidurile dacilor peste Dunăre s-au 

intensificat, demonstrând cât de reală era primejdia pe 
care o reprezentau aceştia pentru poporul roman. Dacii 
sunt nişte oameni întreprinzători, cărora nu le place să 
asculte cuvântări şi caută să nu le treacă vremea fără 
folos. Se pregăteau nerăbdători şi cu multă râvnă de 
război, având intenţia vădită să-i înfrunte cu armele pe 
romani. Peste tot la ei puteai vedea făurindu-se arme de 
tot felul, apoi mulțimi de cai pe care îi învățau cu 
greutățile luptei, precum şi nenumărați oameni 
înarmaţi.” 

Bineînţeles că dacii nu prea stăteau cu mâinile în 
sân când se simțeau ameninţaţi de un aşa împărat cu aşa 
gânduri necurate, că doar aveau şi ei „ochii” şi 
„urechile” lor, iscoade trimise să afle ce planuri mai 
urzeau marii împărați ai lumii prin palatele lor. Astfel 
aflau şi ei din timp la ce se pot aştepta, mai ales că 
Traian încercase să-i corupă pe conaţionali de-ai lor, pe 
care îi „răsplătea” dacă îi rămâneau fideli, adică dacă 
trădau. Într-o aşa situaţie complicată, dacii trebuiau să 
fie foarte vigilenţi şi tot timpul cu mâna pe arme. 

Pentru a-şi atinge scopul său, Traian a mai pus în 
mişcare un alt plan, prin care nici unul dintre vecinii 
Daciei să nu le vină acestora în ajutor în caz de nevoie, 
numind în toate aceste provincii înconjurătoare numai 
oameni fideli lui. Pe lângă aceasta a mai strâns în jurul 
lui de prin imperiu şi alți oameni fideli lui, care să-l 
sfătuiască permanent şi iată de ce: 

„Grija pentru aceste pregătiri a fost impusă de 
faptul că războiul urma să se desfăşoare pe un teritoriu 
cu totul duşmănos, atât din partea oamenilor care prin 
credinţa lor în Zamolxes, deveneau nepăsători faţă de 
moartea în luptă, cât şi din partea naturii, vitregă prin 

imensele şi întunecatele păduri dacice şi mai ales prin 
climatul aspru al iernilor hiperboreene.” 

Oare cine s-ar fi bucurat şi ar fi fost prietenos cu 
duşmanul lui, ştiind clar că vine cu gând de jaf? Nu-i 
normal că se uita la el aşa mai crunt ştiind ce gânduri 
necurate are? 

Dar dincolo de acestea, prin acest text, nouă ne-a 
rămas o descriere a Daciei de mare interes. Aflăm că 
Dacia avea păduri nesfârşite şi foarte dese şi deci se 
confirmă faptul că lemnul era o mare bogăție a dacilor. 
Pe de altă parte aici iarna era foarte aspră şi nu oricine 
putea suporta condiţiile acestea climatice. 


4. Romanii erau înspăimântați de luptătorii 
daci! 

Cu toate pregătirile sale savante şi cu toate 
strădaniile depuse, soldaţii din legiunile lui Traian erau 
complet demoralizați şi de-a dreptul înspăimântați la 
gândul că trebuie să treacă în Dacia şi că trebuiau să dea 
piept cu luptătorii daci. Dacă am spune noi românii 
aceasta, s-ar putea crede că ne lăudăm. Dar dacă o spune 
şi o constată chiar conducătorul lor, este obligatoriu să 
credem şi să luăm în considerare aceste aspecte, 
deoarece ele mărturisesc despre cât de viteji şi capabili 
ne-au fost strămoşii: 

„Întrucât pregătirile au durat destul de mult, în 
rândul legiunilor care se concentrau la Singidunum 
(Belgrad) şi-a făcut loc treptat, îndoiala cu privire la 
sfârşitul victorios al acestui război. Cele auzite, de la 
localnici, de la legionarii care alcătuiau garnizoana din 
Singindunum şi de la veteranii campaniilor purtate de 
Domițian, nu era de natură să-i încurajeze. Aveam de 
luptat cu un popor plin de dârzenie, călit în condiţiile 

unei vieţi barbare şi ale unui pământ neospitalier 
pentru oricare alţii în afară de dânşii. Au contribuit la 
descurajarea lor mai ales povestirile înflorate ale 
veteranilor, care relatau despre teribilele săbii curbate 
(falces  dacorum - sica) mânuite cu mare iscusinţă de 
daci, despre felul în care se foloseau de arcurile şi 
praştiile lor şi despre mobilitatea călărimii sarmate care 
le sărise în ajutor, la toate acestea spuse adăugându-se 
descrierile despre înfricoşătoarea natură a ţării dacice, cu 
munţii săi inaccesibili şi inospitalieri. De aceea a trebuit 
să iau măsuri, iar centurionii cu decurionii lor au trecut 
la ridicarea moralului, arătând ostaşilor că o campanie 
victorioasă în Dacia va deschide drumul aurului ei în 
imperiu” 

Deci, de nu-i momea Traian cu aurul dacilor, 
povestindu-le câte în lună şi-n stele despre comori 
fabuloase, soldaţii lui ar fi luat-o bucuroşi la sănătoasa! 
Dincolo însă de prezentarea stării jalnice a armatei sale 
şi chiar în contrast cu aceasta, noi cei de azi aflăm cum 
erau luptătorii daci: aveam de luptat cu un popor plin 
de dârzenie, călit în condiţiile unei vieţi barbare şi ale 
unui pământ neospitalier pentru oricare alţii în afară 
de dânşii şi ce tehnică de luptă imbatabilă foloseau: 
teribilele săbii curbate mânuite cu mare iscusinţă de 
daci, despre felul în care se foloseau de arcurile şi 
praştiile lor şi despre mobilitatea călărimii... 

Aceste calități deosebite ale luptătorilor daci trebuie 
să ne intereseze pe noi tocmai pentru a înţelege limpede 
cine erau de fapt dacii şi ce merite aveau în faţa 
contemporanilor lor. Nu erau deloc nişte nimeni, ci 
dimpotrivă la adresa lor se vorbea cu admiraţie şi cu 
respect şi după cum vedem din aceste scrieri chiar şi 
împăratul roman avea aceiaşi opinie la adresa lor. Ar fi 

bine dacă noi cei de azi ne-am ridica măcar la înălțimea 
calităţilor lor. Până atunci le datorăm un mare respect lor 
şi memoriei lor. Să ne ajute Dumnezeu! 


5. Traian nu urmărea cucerirea întregii Dacii, ci 
numai regiunile aurifere! 

Dacia nu a fost niciodată cucerită de romani decât o 
mică parte din ea. Această afirmaţie nu este gratuită 
deloc şi se va vedea de ce. 

După toate pregătirile lui sofisticate Traian trece pe 
un pod de vase şi atacă Dacia prin două ramuri armate: 
una prin marginea câmpiei Panoniei — zona Caraş şi alta 
pe valea Cernei. De ce a ales el această metodă şi acest 
traseu şi nu altul? Din lăcomie după aur, mărturisită 
chiar de el: 

„A contat şi faptul că această parte a ţării lor dacii o 
considerau destul de bine apărată ca să nu mai fie nevoie 
să ridice fortificaţii, dar în acelaşi timp, şi faptul că 
doream să smulg dacilor posibilitatea de a extrage 
aurul aflat în munţii acestei regiuni.” 

Traian căuta să încercuiască această zonă şi dacă 
reuşea, o mare regiune auriferă intra sub stăpânirea lui. 
Dar soldaţii lui tot demoralizaţi şi înspăimântați erau de 
cele ce aveau în față şi multe promisiuni a trebuit iarăşi 
să le facă pentru a-i determina să înainteze prin Dacia: 

„...apelul făcut la onoarea lor de cetăţeni romani au 
calmat spiritele, dar, deşi le-am promis prăzi bogate, 
legiunile nu m-au urmat cu inimă uşoară.” 

Normal că nu aveau inima uşoară deloc, că le era 
frică! Soldaţii romani nu aveau chef de nimic, deoarece 
mărşăluiau prin Dacia după himerele împăratului, în care 
după cum vedem, nu aveau încredere deloc. 

6. În Dacia nu au fost aduşi nici sclavi şi nici 
colonişti! 

În timpul acestei prime campanii militare, toate 
lucrările pe care Traian considera că trebuie să le facă, 
au fost executate numai cu soldaţii romani, despre care 
am aflat că erau supuşi unor rigori disciplinare deosebite 
şi nu îndrăzneau să iasă din cuvântul împăratului lor: 

„În locurile unde poposeau, ostaşii depuneau mari 
eforturi pentru realizarea unor tabere întărite. În locurile 
inaccesibile sau greu de trecut au cărat cu spinarea 
butuci grei de stejar sau fag, coşuri cu pietriş şi nisip, 
după ce în prealabil împletiseră coşurile de nuiele... 
Zăbava noastră s-a datorat şi construcţiei drumurilor pe 
care le-am trasat între castre. Ele au fost construite pe 
vechile drumuri dacice, care însă nu erau suficient de 
rezistente peste tot şi mai ales am simţit lipsa podurilor 
peste pâraie. Gândeam mai ales că aceste căi trebuie să 
fie bine întreţinute în vederea transporturilor ce aveam să 
le facem la terminarea campaniei noastre...” 

Deci dacii aveau drumuri! Şi nu le-au făcut 
romanii! Ei numai le-au întărit!... 

Scopul întăririi drumurilor de către romani în Dacia 
este destul de clar aici amintit: în vederea 
transporturilor ce aveam să le facem ... adică în 
vederea jafului pe care îl puneau la cale şi nicidecum în 
vederea ridicării nivelului de trai al dacilor... 

Încercăm acum să vedem cam ce făceau dacii în 
timp ce trupele lui Traian munceau ca ocnaşii şi se 
chinuiau să înainteze în zonele arătate mai sus (ani 101- 
102) şi în felul arătat mai sus. Dacii se retrăgeau din faţa 
romanilor în mod strategic: 

„O altă cauză şi poate principala care ne-a zăbovit 
înaintarea s-a datorat faptului că toate lucrările amintite 

s-au făcut de trupele noastre, fără nici un alt ajutor, 
pentru că populația localnică îşi părăsise în întregime 
toate aşezările, din ordinul regelui Decebal. Se retrăgea 
cu avuţia ei în vite, din faţa noastră, în măsura în care 
noi înaintam. Nu am fost de părere să aducem de 
dincolo de Danubiu sclavi şi să-i folosim la aceste 
construcţii, pentru că un asemenea lucru nu s-ar fi 
potrivit cu războiul dus în condiţii atât de crâncene şi 
neobişnuite, când grija pazei sclavilor ar fi devenit 
una în plus pentru noi.” 

Ce sclavi să aducă Traian din sudul Dunării, care de 
fapt erau fraţi cu dacii şi care de abia aşteptau să fie 
liberi şi să se facă nevăzuţi în adâncul codrilor Daciei, 
darămite să mai şi muncească pentru unul ca el? Iar 
cohortele de colonişti pe care le-ar fi adus, cu ce să le 
păzească şi mai ales cu ce să le hrănească pentru a munci 
pentru el, când dacii care se retrăgeau nu lăsau nimic de 
mâncare în urma lor? Deci iată că toate ipotezele istorice 
care susțin că romanii au adus sclavi şi coloniști în Dacia 
nu stau în picioare şi sunt infirmate chiar de Traian cu 
motivaţia aferentă de mai sus. Concluzia este că uneori 
este bine să ai răbdare să vezi şi ce spune adversarul, 
deoarece s-ar putea să prinzi de la el idei care ţie îți 
scapă! Din acest punct de vedere împăratul acesta era 
deştept, căci nu mai avea nevoie de încă o grijă pe cap, 
aceea cu coloniştii. Îi erau suficienţi soldaţii săi speriaţi 
şi demoralizaţi, pe care de altfel îi punea la treabă ca-n 
muncile iadului, la spart de bolovani prin Dacia, pentru 
a-i croi lui drumuri triumfale. 

7. Regele Decebal s-a născut în localitatea 
Diupa! 

Această ştire a locului de naştere al regelui dac, în 
satul Diupa, ne este dată de aceste mărturii scrise, unde 
se zice: 

„În faţa mea şi a legiunilor se desfăşura o vale a 
cărei lărgime a fost apreciată de topograful Balbus la 15 
mile. În josul ei se deschidea din ce în ce mai mult valea, 
făcând loc câmpiei. La stânga, nu prea departe de 
punctul unde ne-am oprit, era o aşezare aparținând 
neamului lui Decebal, unde se spunea că s-ar fi născut 
acest rege. Aşezarea este plasată pe un fel de ostrov 
făcut de braţele râului Tibiscus (Timiş), unde în timpul 
revărsărilor de primăvară, apele nu pot ajunge până la 
case, iar braţele râului oferă adăpost împotriva fiarelor 
sălbatice şi chiar a duşmanilor. Acest sat, pe care, ca de 
altfel ca şi pe celelalte, l-am găsit părăsit de oameni şi 
vite, este numit de daci Diupa (Jupa), care vrea să spună 
şef sau conducător.” 

„După cum mi s-a spus, dar şi după cum ştiam mai 
dinainte, fiind informat de Dyon Chrysostomul, aici la 
Diupa, era locul de naştere al lui Decebal şi al multora 
din familia sa, pentru că regiunea era condusă din 
vremuri vechi de membrii acestei familii.” 

„Aşadar lângă satul Diupa, am ridicat castrul 
Tibiscum, aşezat pe râul Tibiscus (Timiş), care se varsă 
în Bisitra (Bistra), într-o vale largă şi cu o pantă 
insesizabilă.” 

Mai aflăm de la autorul cărții, domnul Simion 
Lugojan, care a făcut cercetări minuţioase în zonă la faţa 
locului următoarele: 

„Castrul roman Tibiscum se afla în hotarul actualei 
comune Jupa de lângă Caransebeş.” 

Deci localitatea natală a regelui Decebal este 
actuala comună Jupa de lângă Caransebeş! 

Noi azi ne minunăm cu câtă grijă şi înţelepciune îşi 
alegeau locul de casă străbunii noştri, făcând astfel ca 
aşezările lor să fie foarte bine protejate şi foarte sigure în 
faţa primejdiilor de tot felul. Cu minim de efort şi 
material, ei obțineau maxim de beneficii. Tot ceea ce 
făceau, ei de fapt adaptau la relief, la starea locului şi 
apoi la necesităţile lor. Trebuie să recunoaştem că noi azi 
am cam pierdut din această înţelepciune a lor şi ar fi bine 
să reîncepem să gândim în acest mod sănătos atunci 
când ne durăm o casă şi astfel nu ar mai lua-o viiturile. 

Trebuie tot timpul să ne amintim că romanii nu 
pronunţau chiar corect cuvintele dace şi le adaptau la 
posibilitatea lor de rostire. De aceea ceea ce în limba 
dacă era Jupa la ei suna Diupa şi deci aşa a rămas 
consemnat. Dacă luăm aminte la afirmaţia că jupa „vrea 
să spună şef sau conducător” în limba dacă, înseamnă că 
am găsit un cuvânt important de origine dacică. El s-a 
perpetuat din limba dacilor în limba română, apărând 
cuvinte ca jupan şi jupân cu familia lor de cuvinte. 
Aceste cuvinte în Dicţionarul explicativ al limbii române 
le găsim astfel: 

- Jupan = titlu dat în evul mediu, în ţările române, 
celor mai de seamă boieri şi dregători; persoană care 
avea acest titlu. 

- Jupân = titlu de politeţe dat în ţările române 
persoanelor care ocupau anumite demnități sau funcții 
înalte; titlu de politeţe dat unei persoane echivalând cu 
„domn” „cucon”; patron, stăpân. Originea acestui cuvânt 
însă, dicționarul respectiv o consideră  ...total 
necunoscută!!! Bine că veniră romanii aceştia cu 
scrierile lor care să facă lumină, care să ne amintească 

un cuvânt dacic străvechi, pe care neamul nostru îl 
foloseşte cu brio de mii de ani. În felul acesta vor 
înţelege şi lingviştii actuali că a existat cu adevărat limba 
dacilor. Aşa mai aflăm şi noi cum suna vechea noastră 
limbă dacică, adică actuala noastră limbă română şi de 
unde provine, deoarece este clar că nu provine din latină, 
că uite o spun chiar romanii. Cuvântul jupa şi jupân cu 
toată familia lor de cuvinte: jupăniţă, jupăneasă, jupână, 
jupâniţă, etc. stând mărturie în acest sens. 

Noi credem că limba română actuală are nevoie 
de... un „Jupân” capabil, care să o pună în ordine cu 
etimologia şi cu originea cuvintelor, ca să nu ne mai 
facem de râs prin lume! 


8. Dacii erau renumiţi tămăduitori! 

Între mărturiile împăratului roman găsim 
consemnări deosebit de interesante cu referire la plantele 
de leac: 

„Ca ultimă măsură am dispus medicului meu, 
Kryton, să pregătească cele necesare împreună cu 
ajutoarele sale pentru acordarea celor de cuviinţă cerute 
răniților. Kryton era foarte bucuros descoperind o serie 
de plante presupuse de el cu puteri miraculoase pentru 
tămăduirea rănilor şi bolilor. Erau plante de leac ţinute în 
deosebită cinste la traci, mari meşteri, după cum se 
ştie, în lecuirea diverselor răni şi boli, atât la oameni cât 
mai ales la animale.” 

Studiind afirmaţiile din această parte a textului 
aflăm iarăşi cu bucurie lucruri deosebite despre strămoşii 
noştri: 

„erau mari meşteri, după cum se ştie!” 

Deci ştiinţa vindecărilor cu plante de leac era foarte 
bine cunoscută şi stăpânită de toți tracii şi mai ales de 

către daci, care deveniseră renumiţi pentru aceasta în 
întreaga lumea antică de atunci — se ştie! - adică erau 
ştiuţi şi de celelalte popoare. Aceasta nu putea veni decât 
dintr-o mare înţelepciune a neamului dac, de la mari 
înţelepţi care transmiteau din generaţie în generație 
această cunoaştere a plantelor de leac, de care obştile lor 
aveau atâta nevoie. Soarta lor, de a fi mereu nevoiţi să se 
apere de cei ce le jinduiau bogăţiile, îi obliga să poarte 
nenumărate lupte, deci trebuiau să cunoască bine 
metodele de vindecare cele mai la îndemână, adică 
acelea cu ajutorul plantelor de leac, atât a rănilor, cât şi a 
tot felul de alte traumatisme. 

Prin natura traiului lor, aflându-se pe creste de 
munţi sau în transhumanță, nu aveau acces uşor la 
medicii din aşezările lor şi atunci trebuiau să fie capabili 
să se descurce singuri cu aceste plante pe care le găseau 
la îndemână. Turmele nenumărate de animale, cai, vite şi 
oi, trebuiau îngrijite şi vegheat la sănătatea lor, aşa cum 
de altfel face orice ţăran din ziua de azi, şi în caz de 
nevoie trebuiau vindecate folosind tot leacuri simple şi 
eficiente luate direct din natură. Dar pentru a ajunge ei la 
această înţelepciune, a fost necesară o practică de mii de 
ani. Aşa că aceste afirmaţii ale lui Traian sunt obiective 
şi ele dau măsura cunoaşterii înalte pe care dacii o 
deţineau în domeniul medicinii de mii de ani. 

Trebuia şi era normal ca dacii să cunoască plantele 
medicinale foarte bine, să cunoască exact leacurile 
potrivite pentru fiecare boală şi mai ales să le ţină în 
mare cinste, atâta timp cât viaţa lor de multe ori 
depindea de acestea. Dar Dumnezeu le-a mai dat lor un 
dar preţios, în sensul mărturiei de mai sus: „Kryton era 
foarte bucuros descoperind o serie de plante 
presupuse de el ca miraculoase pentru tămăduirea 

rănilor şi bolilor.” Adică învățatul medic, descoperă 
plante pe care nu le mai văzuse în altă parte oricât se 
plimbase el prin marele imperiu roman, dar le găseşte pe 
coastele munţilor în Dacia. Adică cu alte cuvinte, 
erau...rarisime! Şi medicul acesta recunoaşte şi 
experimentează chiar el puterile miraculoase de 
vindecare ale acestor leacuri. 

„Erau plante de leac ţinute în deosebită cinste la 
traci...” — Adică, de aici vedem cum medicul Kryton nu 
a stat deloc pe gânduri şi a învăţat tot ce a putut în 
domeniul medicinii şi al plantelor de leac de la daci, căci 
altfel nu ar fi putut şti care dintre ele erau ţinute în mare 
cinste de către acest neam înţelept. Pe de altă parte se 
pare că însuşi împăratul îi cerea să fie foarte bine 
pregătit şi el şi echipa lui de ajutoare medicale, pentru a 
salva rapid răniții. Deci Kryton trebuia să fie foarte 
eficient cu cele ce avea la îndemână. Şi uite aşa mai de 
voie, mai de nevoie, el a învăţat la şcoala de înţelepciune 
a neamului nostru şi după cum vedem din mărturii, era 
chiar foarte bucuros. Aceasta înseamnă că descoperirile 
pe care el le-a făcut în Dacia cu acest prilej, erau 
deosebite din punct de vedere ştiinţific şi că „şcoala de 
medicină” din Dacia era net superioară celei din Roma 
sau Atena, unde este de presupus că se instruise medicul 
împăratului. Şi uite că de fapt, dacii îi învățau pe 
romani şi nu invers! 

Noi la rândul nostru suntem foarte bucuroşi că 
există astfel de mărturii despre străbunii noştri, că ei se 
numărau printre înţelepţi lumii antice şi că erau 
renumiți. Aceasta aduce într-o lumină nouă, extrem de 
favorabilă poporul traco-geto-dac şi înaltele lui virtuți, 
de care noi cei de azi ar trebui să fim mândrii. Mai mult, 
ar trebui să încercăm să regăsim şi să readucem în viaţa 

noastră de zi cu zi, acea înţelepciune a tămăduitorilor de 
altă dată cu plante de leac. 

Dacă atunci existau plante de leac care creşteau 
numai aici la noi, înseamnă că ele există şi astăzi 
numai aici la noi şi ele constituie o bogăţie a acestei 
țări, care ar trebui valorificată cu înţelepciune. Bunul 
Dumnezeu să ne ajute! 


9. Dacii se tratau de reumatism la Clocota! 

În paginile de jurnal găsim o referire foarte clară şi 
interesantă la apele termale în care această ţară a noastră 
este foarte bogată. Resursele de izvoare cu ape calde şi 
proprietăţile lor tămăduitoare, erau foarte bine cunoscute 
de daci. Preoţii daci care erau şi mari tămăduitori, 
indicau aceste băi curative cu ape calde termale, acelora 
care aveau nevoie şi care trebuiau să se refacă după 
frigul iernii. Un astfel de loc amintit este Geoagiu Băi de 
astăzi, care pe vremea aceea romanii îi ziceau 
Germisara: 

„În faţa Germisarei (Geoagiu Băi) se vărsa în Maris 
(Mureş) răul Bereus (Beriu), la ale cărui izvoare, în 
munţi se află Sarmisegetusa. În spatele nostru se 
deschide valea altui râu, mai mic denumit de daci Blasca 
(Balşa) pe a cărui vale, ceva mai sus de vărsare, se află 
Germisara. Aici, la aproape 20 de mile, se aflau nişte 
izvoare calde, unde după spusele lui Dyon, dacii îşi 
tămăduiau durerile de oase, datorate frigului iernii, 
scăldându-se în aceste ape calde.” 

Este cât se poate de clar că aici dacii veneau la 
tratament şi că era bine cunoscut efectul curativ al apelor 
termale de aici. Apele izvoarelor tămăduitoare erau 
renumite între daci şi apele lor calde au dat numele 
locului care se numea Clocota: 

„Am construit în acest loc, denumit de daci 
Clocota, ...” 

Acest cuvânt Clocota vine de la a clocoti, adică a 
fierbe, deoarece izvoarele ajungeau fierbând la suprafaţă. 
Locul, izvorul unde apa dădea în clocot fierbând se 
numea „o clocotă”. Probabil că dacă îl întrebai atunci pe 
un dac unde se ducea, el îţi răspundea sigur că se duce să 
facă baie la... „clocotă”. De la acest mod de a vorbi a 
rămas numele locului de Clocota, iar în ziua de azi 
numele râului care traversează localitatea este Clocota. 
În vorbirea actuală şi noi spunem despre mâncare de 
exemplu că trebuie „să mai dea un clocot”, iar Traian 
arată în text că este „denumit de daci Clocota”. Din cele 
două aspecte argumente, este clar că această denumire 
este strict dacică, fără putinţă de tăgadă. 

Putem vedea astfel că în limba noastră actuală s-a 
perpetuat un cuvânt dacic, clocot - clar dacic, provenit 
din limba strămoşilor noştri cu toată familia lui de 
cuvinte. Dar în Dicţionarul Explicativ al limbii române, 
clocot şi a clocoti împreună cu toată familia lor de 
cuvinte, sunt date ca fiind de origine... slavă!!! Ce să 
mai zicem, că ne apucă disperarea când vedem cum sunt 
dispreţuite cuvintele noastre strămoşeşti şi cum sunt ele 
plasate în tot felul de alte limbi. 

Nicicum aceste cuvinte nu pot fi de origine slavă - 
clocot şi a clocoti, deoarece de mii de ani apa ciobanului 
dădea în clocot ca el să-şi facă mămăliga, şi de mii de 
ani apele ieşeau la suprafaţă clocotind pe aceste locuri, 
unde el se îmbăia. Deci dacii, care vedem cât de 
inteligenţi erau, aveau cuvintele potrivite cu care să 
vorbească în limba lor şi să se înţeleagă unii cu alții şi 
să-şi ducă viaţa înainte. În plus, vedem că slavii au venit 
aici sute de ani mai târziu şi erau şi puţini, deci nu au 

putut schimba modul de vorbire al unei populații atât de 
numeroase ca a dacilor. Adică dacii nu se mai trataseră 
cu apele acestea calde până la venirea slavilor şi nu-şi 
mai clocotiseră mâncarea? În fine, chiar împăratul spune 
că e pe limba dacilor, deci alt argument mai mare şi mai 
tare nici nu ne trebuie. 

Noi credem că toate dicționarele ar trebui rescrise şi 
reanalizate cu mai multă responsabilitate. Trebuie 
analizate cuvintele şi proveniența lor şi din punct de 
vedere istoric, deoarece 85% din cuvintele limbii române 
actuale sunt de origine dacă. După cum am mai arătat, 
asemănarea cu alte cuvinte din alte limbi, provine din 
faptul că acestea sunt ramuri ale aceluiaşi trunchi şi se 
trag toate din limba primordială, păstrând astfel multe 
asemănări între ele. Mare tristeţe şi cu filologia asta care 
ne desfiinţează limba strămoşilor! 

Traian era foarte interesat de aceste locuri cu ape 
termale şi pentru aceasta şi-a trimis medicul personal să 
le cerceteze: 

„Am trimis acolo pe medicul meu Kryton, 
împreună cu un manipul, spre a cerceta la faţa locului 
care este situația. Kryton, cercetând apele, a consimţit să 
amenajăm acolo băi, urmând ca ostaşii care suferiseră 
cel mai mult de frigul iernii să se poată întrema, pentru 
că apele acelea după un timp reuşesc să alunge răceala 
cuibărită în oase.” 

După cum vedem, se cunoştea de la populaţia dacă 
faptul că apele se foloseau în cure de mai multe zile, că 
vindecau boli datorate frigului, dintre care prima după 
cum ştie tot românul este reumatismul. 

Dar după cum vedem, împăratul s-a gândit să 
confişte aceste băi tămăduitoare în interesul său şi al 
soldaților lui. S-a hotărât să facă aici o bază de tratament 

pentru soldaţii lui bolnavi sau răniţi, privând astfel 
populaţia autohtonă de un loc binecuvântat pentru ei 
unde să se trateze. Astfel dacii au fost nedreptăţiţi, căci 
romanii le-au luat această clocotă, pe care Dumnezeu 
le-o dăduse lor să se tămăduiască de bolile lor. Aceste 
ape tămăduitoare renumite şi efectul lor benefic, i-au 
determinat pe romani câţiva ani mai târziu, să 
construiască aici băi în toată regula pe care le-au botezat 
Therme Dodon, ba mai mult au mai făcut astfel de băi 
încă într-un loc pe valea Diernei, căruia i s-a spus Ad 
Aquas Herculi Sacre sad Mediam (ce nume complicate!) 

Adică ştiţi, romanii şi-au cam întins „confortul” pe 
unde nu era al lor, că toate aceste locuri li se cuveneau 
dacilor, că de ei fuseseră ele folosite de mii de ani pentru 
tămăduire. 

„După ce a cercetat locurile şi s-a convins de 
eficacitatea acestor ape Kryton trimitea aici pentru 
odihnă şi refacere pe cei slăbiți de oboseala marşurilor şi 
a luptei. Într-adevăr, aceste ape aveau efectul tămăduitor 
de a reda împrospătate forțele irosite ale ostașilor.” 

Adică soldaţii daci nu trebuiau să se refacă după 
lupte şi răniții lor nu trebuiau să se vindece?! Familiile 
lor nu trebuiau să beneficieze şi ele de aceste băi?! 
Romanii aceştia au transformat aceste locuri în băi 
romane, dar în detrimentul populației dace, care după 
aceea mulți ani nu au mai avut acces aici. Toate aceste 
aşezăminte apoi, romanii le-au populat cu pleiada lor de 
zeități la care se închinau, că doar aveau timp stând la 
băi, nu? Şi care zeități le erau complet străine dacilor. 
Noi azi admirăm ruinele unor astfel de locuri, pietrele, 
sculpturile, statuile de zei, dar nici o clipă nu ne gândim 
că ele nu aveau ce căuta aici. Romanii nu au avut nici un 
merit în faptul că apa binecuvântată venea din pământ. 

Chiar şi piatra cu care au construit băile provenea din 
pământul dacilor şi nu era a romanilor. Intrarea acestui 
prolific politeism în Dacia o dată cu aceşti romani, era o 
scădere spirituală şi noroc că dacii îşi ţineau credinţa lor 
monoteistă şi nu i-a interesat prea tare această idolatrie. 
A-i tot lăuda pe romani şi a ne tot mândri noi azi cu 
realizările lor, este echivalent cu a-ţi adula cotropitorul. 

Noi azi am ajuns să spunem prin lucrările ştiinţifice 
cam aşa referitor la Germisara: 

„Funcționarea acestor bazine, cu precădere în epoca 
romană, este certă, mai ales prin descoperirea 
materialelor votive, numismatice...” 

Nostim! Adică dacă s-au descoperit piese şi 
elemente care au aparţinut romanilor care s-au lăfăit aici, 
atunci înseamnă că totul este „cert” roman? Dar dacii, nu 
erau şi ei prin zonă? Nu se scăldaseră ei aici înainte 
tratându-se, folosindu-se de ceea ce Dumnezeu le dăduse 
lor, şi nu ştiau ei de clocotele lor naturale, pe care de 
altfel le şi botezaseră în limba lor dacă?! 

Și uite aşa persoana respectivă, nu spui cine că e 
persoană importantă, într-un articol de câteva pagini, ne 
povesteşte cu lux de amănunte câţi soldaţi romani au 
trecut pe aici, cum îi chema şi la ce se închinau, dar nu 
suflă o vorbă despre dacii care ar fi trebuit ei să se 
trateze aici şi nu cotropitorii lor. 

În loc să ne tot extaziem în faţa romanilor aceştia şi 
să ne luăm doctorate ridicându-i pe ei în slăvi, mai bine 
să ne gândim la înaintaşii noştri daci şi pe ei să-i lăudăm 
şi pe ei să-i arătăm. La Geoagiu Băi, înainte de a fi 
confiscate aceste locuri de către invadatori romani, dacii 
veneau cu miile la tratament. De ei de ce nu ţinem cont? 
Ei cu familiile lor şi cu copii lor, nu aveau nevoie de 
acele locuri binecuvântate? Dacii au fost cei care au 

cunoscut primii efectele tămăduitoare ale apelor de aici 
şi de la ei au furat romanii aceste cunoştinţe. 

Deci, noi ar trebui să ne reconsiderăm valorile şi să 
preţuim ceea ce este al nostru şi ceea ce Dumnezeu a dat 
pentru noi toţi. Şi dacă nu suntem atenţi, la ora actuală se 
petrece un lucru asemănător şi îngrijorător, prin care 
plajele de la malul mării sunt „confiscate” pe tot felul de 
căi, de diverşi privaţizaţi. Astfel poporul de rând nu mai 
are unde merge la mare şi la plajă şi la tratament, unde 
românul merge de mii de ani. Şi marea şi plaja ne-a 
dat-o Dumnezeu la toți deopotrivă! Deci iată că şi în ziua 
de azi avem o grămadă de... „romani” de înfruntat, dar 
sub altă formă. 


10. Metodele de luptă ale dacilor, erau extrem de 
eficiente! 

La fiecare pas pe care la făcut în Dacia, împăratul 
roman a avut în faţă un duşman foarte puternic şi uneori 
nevăzut, care era atât de eficient încât, legiunile sale erau 
mereu cu moralul la pământ. Acest lucru se regăseşte 
consemnat în nenumărate pasaje în acest jurnal de război 
al lui Traian. lată încă o dovadă: 

„Pentru că  dârzenia  înverşunată a dacilor, 
şiretlicurile lor folosite în atacuri, precum şi comportarea 
lor sălbatică faţă de ostaşii noştri au contribuit nu puţin 
la demoralizarea lor...” 

Adică substanţial, spunem noi! 

Și ne mai mirăm de împăratul acesta, că dacă nu-i 
plăcea ce se întâmplă aici în Dacia, de ce nu a plecat 
înapoi la el acasă? Normal că soldaţii lui erau pe 
nicăieri, că doară oastea dacilor un era să-i primească cu 
flori şi să-i pupe, când ei veneau cu gând de jaf şi 
cucerire, nu? Se apărau şi ei cum puteau şi cum ştiau. Şi 

după cum vedem ştiau bine, chiar foarte bine ştiau să se 
apere, de vreme ce băgaseră groaza în romani. 

După strădanii disperate împăratul, mai drege puţin 
moralul soldaţilor săi şi din nou avem o mostră de 
momire a acestora: 

„În felul acesta a renăscut în sânul trupei nădejdea 
unei victorii strălucite, care să pună Dacia la picioarele 
noastre.” 

Dacă nădejdea acestor soldaţi a renăscut, înseamnă 
că ea înainte chiar sucombase! Împăratul Traian era 
mânat numai de ambiţii personale în acest război şi nu 
prea era urmat de trupe, care trupe erau de cu totul altă 
părere. Dar îl urmau de nevoie, deoarece dezertarea i-ar 
fi costat viaţa, atât de draconice erau regulile militare. Şi 
din nou vedem că numai poveştile despre aurul care va fi 
pus la picioarele lor îi mai putea motiva. Este foarte 
interesantă această constatare, care se degajă din 
manuscrisul lui Traian, din care reiese clar că soldaţii lui 
nu aveau nici un chef să cucerească Dacia şi nu le 
plăceau deloc condiţiile aspre şi traiul greu din această 
țară. Atunci este sigur că la terminarea campaniilor 
militare aceştia nu au mai avut nici un chef de a coloniza 
această ţară aşa cum s-a afirmat în anumite studii istorice 
şi că de abia au aşteptat să plece dintr-un loc care pentru 
ei era infernal. Dorinţa lor fierbinte era să se întoarcă la 
Roma lor, care le oferea un cu totul alt confort şi cu totul 
alte plăceri cu care ei fuseseră obişnuiţi. Atunci din nou 
ne întrebăm, cum rămâne cu romanizarea, care 
romanizare se pare că nu a existat? 

Hai să ne gândim logic! Romanii au întrat în Dacia 
în 101 şi s-au retras definitiv până la ultimul soldat, pe 
vremea împăratului Aureliu. În tot acest timp ei au avut 
de înfruntat în această ţară greutăţi inimaginabile pentru 

ei şi numai sclipirea aurului şi biciul generalilor lor i-a 
ținut aici sub ascultare, contrar tuturor dorințelor şi 
intereselor lor. După cum vedem din documente, este 
sigur că ei au învăţat foarte multe de le daci şi că şi-au 
însuşit foarte multe cunoştinţe din înţelepciunea 
acestora, ceea ce duce clar la concluzia că de fapt a avut 
loc un proces de ...dacizare a romanilor! 

În orice caz, romanii au avut ce învăţa de la acest 
popor viteaz şi înţelept! Chiar aceste mărturii ale 
împăratului lor stau dovadă a acestor afirmaţii. Dacii şi 
Dacia le erau superiori romanilor şi Romei din toate 
punctele de vedere, dar orgoliul nemăsurat al împăraţilor 
romani şi mai ales al lui Traian, nu putea accepta aşa 
ceva! Acesta este de fapt adevărul istoric la care noi azi 
trebuie să luăm aminte. 


11. Toaca şi tulnicul — străvechi instrumente de 
origine traco-geto-dacă! 

Toaca şi tulnicul era folosite de daci pentru a 
transmite mesaje prin semnale sonore în mod rapid şi 
eficient. Toaca pe timp de război era folosită pentru a da 
semnalul de luptă întregii oştiri şi după felul în care era 
bătută, mai lent sau mai rapid, transmitea dacă atacul 
trebuia pornit mai lent în prin învăluire sau rapid în 
trombă. Oriunde era bătută toaca semnalul ei sonor se 
auzea cu mare acuratețe şi foarte departe, astfel că 
cineva care se afla la câțiva kilometri distanţă şi auzea 
toaca cum este bătută ştia exact dacă se declanşase un 
atac sau dacă se sunase o retragere. 

Astfel de la distanţe foarte mari se putea avea 
controlul asupra desfăşurării luptelor şi se puteau lua 
cele mai potrivite măsuri strategice. Totul secretul era ca 
cei implicaţi să cunoască... codurile sonore! Cine nu 

crede toate acestea, să asculte toaca cum se aude şi să 
vadă cât de departe se propagă sunetul ei, şi mai ales cu 
câtă acuratețe, atunci când călugării o bat în mănăstiri în 
ziua de azi, pentru a-i chema pe fraţi la rugăciune. lar 
tulnicul şi sunetele lui funcționau exact la fel. 

Şi iarăşi cine nu crede toate acestea de mai sus, să 
citească jurnalul lui Traian. Din scrierile lui reiese clar 
că el nu mai văzuse nicăieri în imperiul său aşa ceva şi 
ineditul acestor instrumente şi mai ales la ce erau 
folosite de către dacii — telefoane fără fir! - l-a 
determinat să le consemneze în notele sale de campanie. 
lată întâmplarea respectivă, care s-a produs când încerca 
el să atace cu soldații săi o colină numită Măgura, cu 
două cete conduse de nepotul său Hadrianus: 

„Când acestea au început să urce o pantă uşoară 
apropiindu-se de poalele colinei s-au auzit dincolo de 
palisadele fortăreței bătăi repezi şi repetate pe care dacii 
le făceau cu ajutorul unei scânduri de paltin în care 
loveau puternic cu două ciocane de lemn. În felul acesta 
anunțau celor din cetatea de peste vale apropierea 
romanilor de cetăţuia lor. Nu mult după aceia, dacii 
începură să dea semnale de luptă unii altora, din colină 
în colină, cu ajutorul unor trâmbiţe lungi, făcute din 
scoarță de copac şi numite în limba lor „tolinicus” ale 
căror sunete erau grave, amintind de mugetul bourilor 
sălbatici.” 

Toaca avea o întreagă gamă de semnale sonore pe 
diferite tonalități, foarte bine cunoscute de toți membrii 
obştilor. Pe timp de pace ea era la fel de necesară, 
deoarece cu ajutorul ei se transmiteau în toate aşezările 
informaţi despre anumite evenimente sau despre pericole 
datorate atacului animalelor sălbatice. 

După cum vedem un alt instrument străvechi dacic 
era tulnicul care e frate cu buciumul, care erau folosite 
tot pentru semnalizare. Dacă ne uităm bine aceste 
instrumente de semnalizare sonoră străvechi, au fost 
precursoarele alfabetului morse şi a telegrafului de mai 
târziu şi a telefonului de azi, care au la bază un anumit 
mod de a „„bate” semnalele sonore. Sunetele şi codurile 
sonore au avut un rol foarte mare în viaţa traco-geto- 
dacilor şi aceste instrumente simple puteau fi folosite 
tocmai datorită reliefului muntos şi culmilor, care făceau 
posibil fenomenul de reflexie a sunetului, care astfel 
putea fi auzit din multe direcţii şi la mari distanţe. În 
zonă de câmpie aceste instrumente nu mai au chiar 
aceiaşi bătaie a sunetului şi nici chiar aceiaşi acuratețe, 
deoarece reflexia sunetului este mai slabă. 

În multe sate româneşti în ziua de azi când vie omul 
cu ciurda, care strânge animalele şi le duce la păscut, are 
un corn sau ceva asemănător şi sună într-un anumit fel 
pe o anumită tonalitate. Gospodarii care până atunci îşi 
văd liniştiţi de treburi, ştiu că trebuie să scoată în drum 
vacile. După un timp vine un alt ciurdar, care şi el sună, 
dar de data asta altfel, pe altă tonalitate şi atunci 
gospodarii ştiu că trebuie să dea drumul la bivoli sau la 
cai, etc. Deci iată cum înţelepciunea populară a folosit şi 
a perpetuat până în ziua de azi obiceiul şi comunicarea 
prin coduri sonore. 

Aici în aceste rânduri, noi avem din nou o dovadă a 
marii înţelepciuni a neamului nostru binecuvântat de 
Dumnezeu, care i-a uimit pe mai marii lumi prin 
simplitate şi eficienţă. 

Bun! Dar dacă Traian ne-a făcut dovada că toaca şi 
tulnicul erau specifice dacilor, că în limba lor dacă aşa 
se numeau, atunci noi ne-am dus la Dicţionarul 

explicativ al limbii române să vedem ce zic ai noştri 
literați: 

Toacă = „Placă din lemn sau din metal pe care se 
bate ritmic cu unul sau două ciocănele...” iar de origine 
este considerat derivat regresiv din toca. Cuvântul toca 
la rândul lui este considerat ca provenind din... latinul 
toccare! Ne întrebăm, cum este posibil să-şi aibă 
originea cuvântul toacă în latină, că romanii nu 
cunoşteau această toacă, pentru ei era ceva nou, inedit, 
iar dacii o foloseau deja la venirea lor de sute de ani, că 
de aceea era atât de eficientă?! Cum se poate o aşa 
eroare la nivel înalt al limbi române? 

Tulnic = „Vechi instrument muzical de suflat 
popular, asemănător cu buciumul...”, iar de origine este 
dat ca fiind... total necunoscut!!! După cum vedem latini 
aceştia de romani nu cunoşteau tulnicul, că nu mai 
văzuseră aşa ceva şi nici nu ştiau cum se suflă în el, dar 
dacii îl cunoşteau preabine şi îl moşteniseră de la moşii 
lor şi îi ştiau toate rosturile, şi cum se face şi cum se 
sună cu el. Deci, dacilor le aparţine de fapt şi de drept şi 
instrumentul şi cuvântul! Întrucât nu l-au putut plasa în 
latină, lingviştii l-au dat... dispărut în neant! 

Bucium = „Instrument muzical de suflat în forma 
unui tub tronconic foarte lung, făcut din coajă de tei, din 
lemn sau din metal şi folosit în special de ciobani pentru 
chemări şi semnale...”, iar originea este... latină!!! 

Și uite, aşa tot ceea ce romanii au recunoscut 
indubitabil că este de origine dacică, ai noştri lingvişti 
pasează înapoi cu nonşalanţă cum că este latin!... În 
această situaţie în care ne aflăm noi ce să mai credem? 
Înseamnă că noi azi avem de ales: ori continuăm să 
vorbim în limba aceasta care este... ori total 
necunoscută, ori latină ori slavă, după cum ni se 

sugerează de către unii literaţii ori ascultăm de strămoşii 
noştri care îşi „buciumă” limba lor adevărată şi vie peste 
veacuri şi continuăm să vorbim în limba ea dreaptă. 

...Şi noi ascultăm de strămoşi! Ţinând cont de 
aceste dovezi istorice inestimabile, noi am hotărât să 
reîncepem să vorbim în limba noastră cea adevărată de 
veacuri, limba traco-geto-dacă, a cărei continuatoare este 
limba română de azi, deoarece acesta este adevărul 
lingvistic şi istoric. Singura soluție adevărată, care ne 
salvează este să ne reîntoarcem la obârşii şi să ne 
reînvățăm istoria cea adevărată şi limba noastră cea 
adevărată. 


12. Oştenii daci nu-şi părăseau pe câmpul de 
luptă nici morţii, nici răniții! 

Din relatările acestui jurnal de război, reiese foarte 
clar o mare şi deosebită calitate a dacilor, pe care o 
regăsim consemnată cu grijă şi subliniată în mai multe 
locuri: întrajutorarea în luptă a dacilor. Nevoiţi să se 
retragă temporar de pe o colină fortificată, iată ce 
atitudine au adoptat dacii, această minunată oaste a lui 
Decebal, atât de bine instruită: 

„În cele din urmă, când soarele se apropia de apus, 
au început să cedeze treptat din teren. Această retragere 
s-a făcut sub protecția unor grupuri care continuau 
îndârjit să lupte, în timp ce alţii îi cărau pe cei răniţi, 
fie pe cei morţi.” 

Dacă acest gest la mirat pe Traian şi l-a privit 
admirativ, noi ne punem întrebarea cam care era soarta 
soldaţilor săi căzuţi în luptă şi cam cum erau ei 
abandonaţi fără milă de către ceilalți şi pe unde? Sigur, 
era treaba lor. Dar gestul pe care îl făceau soldaţii lui 
Decebal, face dovada unui înalt spirit de întrajutorare în 


44 


luptă, a unei înalte discipline şi compasiuni pentru cel 
rănit, un mare respect pentru tovarăşul căzut în bătălie. 
Este dovada unei mari decenţe cu care era tratat trupul 
unui viteaz căzut în luptă şi cum se preocupau 
conducătorii cetelor dacice ca aceştia să fie recuperaţi cu 
grijă. Se oficiau toate onorurile militare meritate şi toate 
ritualurile religioase cuvenite, după care urnele lor 
funerare erau păstrate cu grijă şi cinstită memoria lor. 

Acest obicei funerar al incinerării era specific şi 
dacilor şi romanilor. Motivul pentru care în Dacia s-au 
găsit foarte multe stele funerare cu inscripţii romane şi 
nu s-au găsit decât puţine morminte cu inscripții dacice 
se datora faptului că dacii, preferau să rămână anonimi 
neglorificând trupul, ci sufletul. 

Pe de altă parte trebuie avut în vedere că mulțimea 
acestor vestigii arheologice şi inscripţii funerare romane, 
nu arată cât de mulţi erau romanii în Dacia şi cât de tare 
ne-au colonizat ei pe noi, ci arată cât de repede mureau 
romanii în Dacia. Ei mureau datorită pierderilor grele 
suferite de armatele romane în lupte, lucru recunoscut şi 
consemnat de Traian şi datorită deceselor nenumărate 
ale celor care nu puteau supravieţui în condițiile vitrege 
ale acestei ţări şi a iernilor atât de aspre. Normal că 
Traian era obligat să aducă mereu şi mereu alţii, că să-şi 
poată menținea teritoriilor vremelnic ocupate, şi astfel a 
rămas impresia că numărul celor care ocupau Dacia era 
foarte mare. Dar nu era deloc aşa. Numărul lor era mare, 
dar mai mulţi pe sub glie, decât pe deasupra! Dovada 
care susţine aceasta o furnizează după cum am mai spus, 
chiar împăratul lor. 

Păi, dacă vedeau soldaţii legiunilor cum mor 
romanii pe capete din diferite motive, şi mai ales din 
neadaptarea la clima acestor ţinuturi cu geruri năprasnice 

de crăpau pietrele, când ei proveneau dintr-o climă 
blândă mediteraneană, le mai ardea lor de teoriile lui 
Traian şi de măreția Romei! Le mai ardea lor de 
romanizare? Noi regretăm că ei atunci au murit, dar şi-au 
căutat-o cu lumânarea! De ce n-au stat bine mersi pe la 
casele lor călduţe? 

Încă o dovadă a faptului că dacii îşi incinerau morți 
şi că cenuşa lor o păstrau cu grijă în urne funerare, 
cinstindu-le memoria, se regăseşte în înţelepciunea 
populară, şi anume, în expresia care zice că dacă mori 
devii „oale şi ulcele”. Normal că omul decedat devenea 
prin incinerare un pumn de cenuşă, care se aşeza într-o 
ulcea cu forma specifică acestui ritual funerar, şi care 
ulcele s-au găsit cu miile în Dacia de către arheologi. 
Ulcelele acestea se păstrau de către fiecare familie 
într-un anumit loc şi astfel la un moment dat o familie 
ajungea să aibă mai multe „oale şi ulcele” din acestea 
adunate, cinstindu-şi astfel pe membrii familiei lor. 
Bazat pe acest fapt expresia lingvistică este foarte 
corectă şi clară şi nu este deloc o metaforă, ci are 
acoperire în fapte reale. E a desemnat o realitate legată 
de viaţa şi tradiția strămoşilor noştri, aceea de a-şi 
incinera morţii. Dacă dacii şi-ar fi făcut morminte 
obişnuite, atunci ar fi trebuit să spună poporul hâtru cum 
era, că devii „oase şi osicioare”! Dar ei nu spuneau aşa. 
Cel mult noi cei de azi putem spune aşa, care avem o 
mare problemă la ora actuală, în care cimitirele se întind 
pe suprafeţe care aproape că egalează suprafaţa 
localităţilor. Ba mai mult, cavourile rurale şi urbane din 
cimitire sunt din ce în ce mai betonate, cu confort sporit, 
confort 1, confort 2 sau confort redus, după starea 
financiară a familiei. Şi astfel în ziua de azi din neștiinţă 

şi din neînțelegere, se acordă o preamărire trupului 
trecător şi este neglijată total starea sufletului nemuritor. 

Dacă strămoşii noştri ar fi procedat în acest mod 
atât de greşit, atunci noi cei de azi nu am mai fi avut loc 
unde să ne ridicăm noile aşezări sate şi oraşe, peste tot 
fiind numai cimitire de piatră. Ei însă ne-au lăsat un 
spaţiu foarte curat, pe care noi l-am poluat şi continuăm 
să o facem cu... cimitire! Betonul din cavourile şi 
crucile de azi este foarte greu degradabil şi abia în sute 
de ani se reîntoarce în circuitul natural. În mod normal 
un om decedat ar trebui să aibă la cap o cruce de stejar şi 
când crucea sa, datorită trecerii timpului se 
dezintegrează, acel trup îngropat acolo este şi el complet 
reintegrat în circuitul naturii, pentru că ceea ce este din 
țărână trebuie să se reîntoarcă în ţărână. Sufletul care 
este nemuritor nu se află în acea groapă, deoarece el s-a 
desprins de acel trup vremelnic pe care l-a avut, şi el 
sufletul, format din materia cea mai diafană, se ridică la 
Ceruri după cele 40 de zile. Apoi el este supus Judecăţii 
şi aşezat la locul său meritat, după cum i-a fost viaţa. 
Deci cavourile sunt inutile şi îi încurcă pe cei plecaţi 
dintre noi, iar pe urmaşii noştri îi va încurca şi mai tare. 

Deci tradiţiile dacice aveau rosturi bine gândite, 
care uşurau reîntoarcerea sufletului la Cer, la Cel 
Preaînalt şi la Marele Zamolxe. Azi ar trebui să luăm în 
mod serios aminte la aceste dovezi ale tradiţiilor dacice, 
care erau extrem de benefice. 

Mai există totuşi în satele româneşti de azi obiceiul 
de a duce ulcele cu jar aprins presărat cu tămâie la 
cimitir, şi de a tămâia mormintele. Mai este obiceiul de a 
aşeza pe mormântul proaspăt al unui om, o ulcea aşezată 
cu gura în jos. Oamenii, în simplitatea lor, au păstrat 
memoria ancestrală a acelor vremuri de altădată şi a 

acelor datini străvechi, prin care oalele şi ulcelele de lut 
aveau şi funcții funerare. Datinile pe care ei le ţin azi, 
sunt reminiscenţe ale tradițiilor străbune legate de 
momentul plecării în Cerurile celui Preaînalt a unui 
suflet, aşa cum îi învățase străbunul lor Marele Zamolxe. 
Nu au uitat! 


13. Dacii i-au bătut pe romani la Tape 
cu...copaci! 

De multe ori duşmanii invadatori au fost bătuţi măr 
de către daci. Aceştia se foloseau într-un mod foarte 
ingenios de copaci pădurilor şi le puneau romanilor la 
cale tot felul de ambuscade, dintre care cea mai 
renumită se numeşte... o tapă! lată şi istoria ei: 

Traian fusese informat cu grijă de către generalii săi 
cam ce păţise „divinul său predecesor” Tetius, când a 
ajuns în această zonă a Daciei, peste care dacii 
prăvăliseră o întreagă pădure în sistem „tape” tăindu-le 
calea şi oprindu-le înaintarea. Aşa încât, atunci când s-a 
apropiat de acest loc, el şi-a luat nenumărate măsuri de 
precauţie, consemnând: 

„Valea pe care am urmat-o tot timpul devenea prea 
îngustă pentru desfăşurarea noastră în siguranţă, fapt ce 
începea să devină supărător pentru înaintare. Trebuia să 
ne consolidăm în mod deosebit... ne aflam în apropierea 
locului numit de daci Tapae (Tape), loc foarte strâmt şi 
cu desăvârşire împădurit. Aici avusese loc lupta lui 
Tetius Iulianus cu dacii, în urmă cu 15 ani, când spre a 
împiedica pătrunderea romanilor, localnicii făcând 
tăieturi meşteşugite în copaci, au prăvălit peste romani o 
parte din pădure. Acest meşteşug de doborâre a 
copacilor se numeşte în limba dacilor tapae.” 

Amănunte ne mai dă şi domnul Simion Lugojan, 
autorul extrem de documentat care s-a îngrijit de 
tipărirea acestui jurnal de campanie al lui Traian: 

„În unele zone din ţară, ca de pildă în Subcarpaţii 
Getici, s-a păstrat atât obiceiul, cât şi denumirea 
„tapelor”. O tapă este un sistem de doborâre a copacilor 
aşezaţi pe o coastă de deal, tăiaţi doar atât cât să se poată 
menţine în picioare; se doboară doar şirul de copaci 
aşezaţi pe coastă şi, prin prăvălirea lor peste cei din vale, 
antrenează căderea acestora. Sistemul, conceput pentru a 
uşura munca tăietorilor de lemne, a fost folosit de multe 
ori în istoria poporului nostru ca sistem de apărare. În 
acest sens amintim bătălia de la Posada (1330) şi luptele 
lui Ștefan cel Mare de la codrii Cosminului...Se pare că 
localizarea punctului Tapae (Tape) trebuie făcută la 
Porţile de Fier ale Transilvaniei, aici fiind cel mai 
potrivit loc din culoarul Bistrei pentru organizarea unei 
„tape”.” 

Ne putem da seama cam ce efect avea prăvălirea 
unei păduri peste atacatori prinşi la mijloc, ce muncă 
uriaşă şi ce corvoadă trebuie să depună nişte soldaţi ca să 
înlăture sau să-şi croiască drum printr-o pădure căzută la 
pământ, şi cam câte sute de buşteni grei sunt ei obligați 
să ridice sau să taie. Nu degeaba se spune că românul 
este frate cu codrul, căci în situaţii extreme şi pădurea şi 
copacii ei pot deveni arme de apărare şi romanii au 
simţit asta pe pielea lor. 

Codrul frate cu românul! Vorba aceasta românească 
pe vremea dacilor avea acoperire perfectă în fapte. Peste 
tot Traian era exasperat de păduri, de faptul că luptătorii 
daci îi puneau la cale cele mai isteţe şi năstruşnice 
ambuscade. De aceea el a construit foarte multe castre 
din lemn, deoarece altfel nu se putea apăra, căci dacii 

apăreau de peste tot şi tocmai când nu se aştepta. Bieţii 
soldaţi romani în viaţa lor nu mai depuseseră aşa o 
corvoadă cruntă. Peste toate acestea împăratului i-a venit 
ideea că aceste construcţii pasagere, castrele, nu pot fi 
apărate decât numai dacă face un luminiş în jurul lor, aşa 
că iar îi punea pe bieţii soldaţi romani la tăiat de buşteni 
din greu. Şi vă asigur că pe vremea aceea pădurile erau 
seculare... 

În orice caz, dacii sunt de admirat şi ei şi 
ingeniozitatea lor. Lui Traian şi soldaţilor lui nu le-ar fi 
trecut niciodată prin cap cum se face o tapă şi aceasta 
înseamnă că pur şi simplu dacii erau mai deştepţi decât 
romanii. Şi mai înseamnă pur şi simplu că 
traco-geto-dacii nu puteau fi romanizați aşa cu una cu 
două, deoarece de obicei cel ager la minte învaţă, pe cel 
cu minte mai puţin ageră şi nu invers! 

Şi uite aşa strămoşii noştri viteji le-au dat o „tapă” 
romanilor, de nu s-au văzut. Asemănarea foarte mare 
dintre tapă şi ţeapă şi faptul că amândouă sunt făcute din 
trunchi de copac, a dus la expresia românească „Ai luat 
țeapă!” Acum ne dăm seama de sensul adevărat al 
expresiei, care înseamnă de fapt că: te-ai lăsat păcălit 
de aparenţe, precum romanii la Tape! Vă daţi seama 
ce ruşine era pentru careva să fie...tapat! 

O altă constatare din consemnarea tapelor în 
jurnalul lui Traian, este faptul că tapele nu erau 
cunoscute la alte popoare din imperiul roman, ci numai 
aici. Deci erau ceva specific, autentic şi ingenios, o 
metodă de apărare inspirată de marea înţelepciune dacă. 
Deci şi procedeul şi cuvântul care îl desemnează, este de 
origine clar dacă. Ne-am uitat de curiozitate iar în 
Dicţionarul Explicativ al Limbii Române scos la 

Editura Academiei Republici Socialiste România 1975 şi 
citim: 

Tapă = „Scobitură, tăietură care se face la capătul 
lemnelor de construcţie, pentru a le putea îmbina unele 
cu altele; Tăietură care rămâne în trunchiul unui copac 
când tăietorul loveşte cu toporul o dată pieziş şi altă dată 
orizontal;” 

Și acum marea surpriză: în dreptul acestui cuvânt 
scrie negru pe alb - Et. nec!!! — adică Etimologie 
(origine a cuvântului) necunoscută! Ca să vezi!... Adică 
cum, dacii, strămoşii noştri erau necunoscuţi, când toată 
lumea antică îi cunoştea şi aveau numai cuvinte 
laudative la adresa lor? Cum era acest cuvânt 
necunoscut, când strămoşii noştri aplicaseră duşmanilor 
lor deja câteva „tape” celebre? Hotărât lucru lingviştii 
aceştia nu prea citesc istoria. De aceea îi rugăm pe toți 
cei care deţin dicţionare ale limbii române să le caute şi 
în dreptul acestui cuvânt să scrie cu pixul şi cu mâna lor: 
de origine traco-geto-dacă! 

Probabil că dintr-o vastă necunoaştere şi dintr-o 
totală lipsă de responsabilitate, lingviştii au dat mii de 
cuvinte ale limbii traco-geto-dace, care au ajuns firesc în 
limba română actuală, ca având origine ori necunoscută 
ori plasându-le în cu totul alte limbi. Noroc că poporul 
român şi limba română nu ascultă de aceste „tipare” 
forţate care 1 se impun şi că atât limba, cât şi poporul îşi 
continuă evoluţia lor imperturbabilă, după marile legi 
cosmice ale lui Dumnezeu. 

În limba română acest cuvânt fapă, are o mică 
familie de cuvinte în jurul lui, pe care am fost curioşi de 
asemenea să o vedem: 

A tapa = „a lua de la cineva bani cu împrumut, fără 
a mai avea intenţia de a-i restitui.” Aici cuvântul are clar 

sensul de păcăleală cu bună ştiinţă a celui 
credul,...precum au păţit romanii la Tape. 

= „a pieptăna părul astfel încât să fie cât 
mai sus şi cât mai înfoiat.” După cum ştim tapajul se 
face prin încâlcirea părului în mod deliberat cu un 
pieptene. Prin asemănare cuvântul sugerează o 
încâlceală, aidoma încâlcirii crengilor arborilor după o 
tape. Acolo rămânea în urmă un morman de arbori 
încâlciţi, tot aşa după cum arată şi părul tapat. 

Iar la urmă vedem că în dicţionar acest cuvânt este 
considerat de origine...franceză!!! Domnule, până acum 
numai francezi nu au venit peste noi! Cum să fie 
cuvântul franțuzesc, că ei nu aveau tape, iar romanii aici 
le-au pățit pe acestea, în Dacia? 

Şi exemplele pot continua...Oare când se va scrie 
un dicționar corect al limbii române de către lingviştii- 
istorici sau de către istoricii-lingvişti? Oare până când 
noi vom fi „tapaţi” de propriile noastre cuvinte prin 
dicţionare? Noi numai că nu vrem să lungim prea mult 
cartea aceasta, dar am putea să vă spunem şi să vă 
arătăm multe cuvinte care nu sunt deloc la locul lor. 


14. Romanii nu au fost nişte civilizatori, ci au 
fost nişte distrugători! 

Chiar ei zic asta: 

„Atunci când am intrat în cetatea dacilor ...am dat 
foc la tot ce putea să ardă, i-am distrus zidurile cu 
berbecii...am dat pradă focului satul aflat în faţa colinei 
şi alte aşezări destul de numeroase, care împânzeau 
coastele dealurilor...” 

„am dat foc caselor şi le-am împrăștiat 
temeliile...” 


52 


Și pentru toate aceste fapte îngrozitoare şi multe 
altele, total condamnabile, pe care ei le-au făcut şi pentru 
că au pricinuit strămoşilor noştri atât de multe suferinţe, 
noi românii de azi îi lăudăm... Pentru toate acestea de 
mai sus noi îl considerăm pe Traian un mare erou 
naţional şi îl adulăm în fiecare dimineaţă... Pentru toate 
acestea şi multe altele continuăm noi să-l cântăm în imn, 
să-i admirăm statuile, să-l lăudăm prin cartea de istorie şi 
prin tot felul de opere de artă, aşezându-l în galeria 
marilor bărbaţi ai neamului... 

Dacă noi azi facem toate acestea, înseamnă că nu 
suntem în regulă: nici cu noi, nici cu memoria 
străbunilor şi nici cu propria noastră conştiinţă! 

Ce bine ne-a adus nouă Traian? Că a semănat 
moarte şi distrugeri printre ai noştri, pentru aceasta îl 
glorificăm? Cât de nedemn este aceasta, ca să ne 
exprimăm elegant, că ni se răsucesc strămoşii în 
morminte, când văd toate acestea. 

Poporul dac şi toate semințiile din Dacia îşi iubeau 
conducătorul lor şi îl urmau cu credință! 

Ataşamentul faţă de regele lor, disciplina care 
domnea în obştile din Dacia, le-au dat străbunilor tăria 
de a rezista întotdeauna în faţa dușmanilor lor. Traian a 
observat imediat această ascultare desăvârşită a supuşilor 
lui Decebal şi a fost impresionat, deoarece după cum s-a 
văzut el nu prea avea parte de aşa ceva în cazul 
soldaţilor lui. De aceea, fiind impresionat, a consemnat 
cu atenţie care era comportamentul dacilor: 

„Între timp, am trimis cercetaşi prin împrejurimi, 
atât pentru a cunoaşte regiunea şi eventualele intenţii ale 
dușmanului, cât şi pentru a culege informaţii în vederea 
luptelor noastre viitoare. Când reuşeam să prindem un 
prizonier îl interogam despre Decebal, oastea şi intenţiile 

sale. Dar oricât ne sileam pentru a-l face să vorbească, 
de cele mai multe ori nu obţineam nimic...” 

Se pare că acest împărat nu a înţeles un lucru foarte 
simplu: dacii nu ar fi putut rezista şi supravieţui pe 
aceste meleaguri de mii de ani, decât în deplină ascultare 
de Legea Celui Preaînalt. În Lega aceasta erau crescuţi 
de mici şi educați şi ea le cerea să dea ascultare ordinelor 
conducătorilor. Această credință şi această cunoaştere 
le-a fost sădită de către marele străbun Zamolxe, iar 
marii regi daci care au urmat, dintre care cel mai de 
seamă a fost marele rege Burebista, împreună cu marele 
preot Deceneu, au desăvârşit organizarea obştilor şi 
respectul față de lege. Decebal a continuat această 
tradiție a înaintaşilor lui şi astfel a ajuns ca Statul Dac să 
fie puternic şi înfloritor, cu o populaţie extrem de 
disciplinată şi cu suflete curate. 

Deci unitatea şi ascultarea erau armele redutabile 
ale dacilor, care îi exasperau pe romani. După cum 
vedem dacii erau extrem de dibaci, deoarece nu cădeau 
în mâna romanilor decât extrem de rar şi atunci nu 
trădau. Aceasta înseamnă că romanii aveau în faţă o 
populaţie foarte bine instruită în arta războiului, extrem 
de inteligentă şi foarte devotată conducătorilor ei, de o 
înaltă moralitate. 

În mod sigur romanii au avut ce învăţa de la daci, şi 
în mod sigur un astfel de caracter uman puternic ca al 
dacilor nu se formează într-o zi două, ci în sute de ani! 
Deci noi azi trebuie să avem toată admiraţia şi respectul 
nostru pentru străbunii traco-geto-daci, din care 
provenim direct şi să înţelegem o dată pentru totdeauna 
că noi nicidecum nu provenim din romanii cotropitori. 

15. Veteranii de război romani nu voiau pământ 
în Dacia! 

Exista obiceiul ca soldaţii romani care îşi încheiau 
serviciul militar şi care erau consideraţi veterani de 
război, să fie recompensați cu pământuri din zonele 
cucerite de armatele romane. Pornind de la acest fapt 
unii istorici români au susținut că Dacia a fost complet 
romanizată de către aceşti veterani, care ar fi rămas aici 
pe teritoriile acestea şi ar fi dus glorioasa cultură romană 
mai departe, influențând atât de mult viaţa dacilor încât 
le-ar fi schimbat complet şi limba şi tradiţiile. Această 
ipoteză a istoricilor noştri este falsă total, deoarece după 
cum vedem din jurnalul de război al lui Traian, soldaţii 
lui de abia aşteptau să plece din această ţară atât de 
neprielnică lor, iar pe de altă parte dacii nu se bucurau 
deloc la vederea lor, darmite să-i mai şi accepte de 
stăpâni. Mai putea să stea liniştit un soldat roman lângă 
un dac, după ce împăratul lor Aurelian a retras toate 
armatele romane din Dacia, şi să ciobănească ei 
împreună? Greu de presupus după tot ceea ce făcuseră 
romanii! Sau puteau să are pământul frățeşte soldatul 
roman cu cel dac, când cel din urmă avea proaspăt în 
memorie cam cum au fost asupriţi şi jefuiți cei din 
neamul lui? Greu de crezut! Este greu de presupus că 
aceşti veterani răzleţi pe ici pe acolo, rămaşi singuri fără 
protecţia armatelor lor au fost primiţi cu braţele deschise 
de către daci, după toate cele ce se întâmplaseră. Că 
eforturile sale de a stabiliza aici veterani de război erau 
zadarnice, ne arată chiar Traian: 

„Acest sat dacic, pe care l-am transformat în tabără 
romană, era numit Bretonia (Brătunia, în limba dacilor) 
după numele unui strămoş al sătenilor care îl întemeiase, 
şi anume, un oarecare Braton (Brateş, pe limba dacilor). 

Noi însă am denumit această aşezare a noastră 
Colonia Dacica şi am promis veteranilor ca participau la 
acest război pământul din jur. După cum s-a dovedit însă 
mai târziu, acest teren era pietros şi greu de lucrat pentru 
a obţine roadele lui Ceres. De aceea ulterior nimeni 
dintre veterani nu şi-a manifestat dorinţa de a obţine 
în această regiune o bucată de pământ.” 

Aţi văzut, ce scrie negru pe alb? Romanii nici un 
moment nu au avut de gând să rămână aici şi să se 
chinuie în acest ţinut pietros şi neprimitor, nicidecum 
să-i mai şi schimbe pe daci, care erau oameni atât de 
dârji şi greu de stăpânit. Aceşti veterani romani după 
cum vedem, nu prea au gustat din „momeala” lui Traian 
şi nici din promisiunile lui deşarte şi până la urmă 
celebra lor colonie a fost reluată în stăpânire de daci, 
după cum se va vedea mai departe şi după cum arată 
documentele locului. Şi noi cei de azi credem acestea, 
deoarece a spus-o chiar unul de-al lor. 

Concluzia este iarăşi clară şi aici: soldații romani 
nu prea se omorau să colonizeze Dacia sau pe cineva de 
aici, deoarece aici nu aveau confortul şi clima blândă de 
acasă!!! Aşa că istoricii şi lingviştii români trebuie să-şi 
revizuiască toate ipotezele pe care le-au avansat până 
acum şi să recunoască că pentru romani Dacia era de 
fapt un ţinut total inospitalier, unde nu erau nici 
bineveniţi şi nici bine primiți. Aici erau geruri 
năprasnice şi nici ei şi nici animalele lor nu făceau faţă, 
întrucât ei proveneau dintr-o climă caldă mediteraneană. 
Dovadă că Traian a dus cu soldaţii săi discuţii 
interminabile pentru a-i lămuri să nu dezerteze şi să 
abandoneze lupta: 

„La aceste greutăți ale luptelor se adăugau cele 
îndurate mai înainte şi perspectiva deloc încurajatoare a 

venirii iernii, fapt ce i-a făcut pe mulţi ostaşi romani să 
se lase copleşiți de greutăţile războiului. Semnele lor de 
oboseală şi îngrijorare față de viitor mi-au atras atenția 
asupra faptului că nu trebuie trecute cu vederea. Circulau 
diverse zvonuri şi mă temeam ca această demoralizare să 
nu fie fatală.” 

Având în vedere că soldaţii romani ascultau mai 
mult de părerile veteranilor, decât de a lui Traian, este 
sigur că nici ei nu erau prea entuziaşti în a „romaniza” 
pe cineva şi de a se instala pe pământurile de aici: 

„Legionarii se strângeau în grupuri în jurul 
veteranilor, în care aveau mare încredere datorită 
experienţei lor îndelungate, şi aprobau părerile acestora 
cu privire la faptul că ritmul înaintării, pe bună dreptate 
de altfel, este încet şi greoi, fapt neobişnuit la romani.” 

Deci numai naivii ar putea crede că aceşti 
copilandrii tineri, înrolați în armata romană cam cu forţa, 
gândeau altceva decât soldații veterani experimentați, 
care cu toţii de-abia aşteptau să plece pe la casele lor: 

„Cele mai mari greutăţi pentru liniştirea spiritelor 
le-am avut în cadrul unităţilor de auxiliari din Galia şi 
Germania, în rândurile cărora începea să-şi facă loc 
spaima la gândul că iarna îi va apuca în aceste locuri. În 
rândul călăreţilor germani, deşi mult mai obişnuiţi decât 
restul trupelor cu asprimile iernii hiperboreene, au fost 
chiar încercări pentru formarea unei opinii care să ducă 
la încetarea luptelor.” 

Grăitor! Ce scrie aici în acest jurnal chiar împăratul 
Traian este grăitor şi concluzia la fel. Soldaţii aceştia 
ținuți cu forța în armata romană, odată scăpaţi de 
obligaţia serviciului militar, nu mai aveau nici un chef să 
mai îndure astfel de vicisitudini, când clima lor era 
blândă şi bunăstarea îi aştepta la Roma sau prin în alte 

părți. Atunci noi întrebăm iar, cine o fi făcut mult 
trâmbiţata romanizare? După cum am văzut mai sus, alţi 
sclavi sau categorii sociale nu mai erau aduse în Dacia 
pentru colonizare, deoarece îl încurcau pe Traian şi 
oricum el nu vroia să împartă aurul cu aceştia şi atunci 
cine mai rămâne să fi romanizat? 

Uneori se pare că istoricii şi oameni politici croiesc 
ipoteze false şi obligă istoria să intre în tiparele lor. 
Noroc totuşi că ea, istoria nu vrea, şi mai devreme sau 
mai târziu adevărul iese la suprafaţă, făcându-i... de 
pomină! 


16. Iarna a fost cel mai mare aliat al dacilor şi 
cel mai mare obstacol în calea romanizării! 

După cum am văzut şi mai sus aceste drastice ierni 
hiperboreene, de care Traian avea ştiinţă de la 
informatorii lui, au fost motivul pentru care la apropierea 
iernii, care risca să-i decimeze legiunile, el a schimbat 
tonul şi a devenit foarte cooperant cu localnicii şi de aici 
ne dăm seama de caracterul său ticăloşit. El a încercat să 
îi momească pe localnicii daci în fel şi chip, pentru a şi-i 
face prieteni şi a obţine de la ei astfel hrana de care avea 
nevoie pentru armatele sale. Traian dorea să-şi formeze 
în faţa localnicilor daci o aură de om bun şi blând, de 
mare civilizator. lată cum sună aceste intenţii necurate, 
mascate de el sub un limbaj diplomatic elegant: 

„Ne-am gândit că folosirea forţei nu ar fi fost în 
favoarea romanilor, întrucât ar fi agitat puternic spiritele 
dacilor împotriva noastră, lucru complet nedorit acum, în 
perspectiva condiţiilor de iarnă. Doream să evităm pe cât 
posibil, orice ciocnire în timpul iernii. Aceasta a fost 
motivul pentru care primeam cu multă bunăvoință 
trimişi ai populației supuse şi încurajam pe cât puteam 

ca să vină în tabăra noastră asemenea delegaţii, fapt ce a 
stârnit un larg ecou în rândurile populației cucerite.” 

Ne putem imagina cam cât de „larg” era ecoul 
acesta în rândul populaţiei cucerite, care abia aştepta să 
scape de romanii aceştia care îi jefuiau. 

La iarna cumplită care venea, regele Decebal a mai 
adăugat hărţuirea permanentă a soldaților romani, care 
nu puteau pune geană pe geană şi odihnă nu aveau. 
Luptătorii daci atacau convoaiele de aprovizionare, 
distrugeau castrele, astfel încât romanii să nu se 
plictisească de loc şi să aibă necontenit şi de lucru şi 
pierderi grele. lar Traian recunoaşte toate acestea: 

„ -dar toate aceste locuri erau muntoase şi nu 
puteam ţine sub puterea armelor decât părțile joase ale 
văilor de-a lungul cărora am înaintat în Dacia.” 

„...Totuşi castrele şi transporturile efectuate pe 
drumurile făcute de noi se aflau permanent în primejdia 
de a fi atacate de numeroasele cete de daci, care coborau 
pe partea din spate din partea superioară a munților. 
Trebuia să ne aşteptăm la acest lucru, pentru că, după 
cum se ştie, viaţa dacilor este legată de munţi, ale căror 
culmi le cutreieră întreaga vară cu turmele.” 

Păi domnule Traian, cu luptătorii şi cu ciobanii daci 
ţi-ai găsit să te pui? 


17. Traian a suferit o pierdere uriaşă la 
Adamclisi! 

Iarna fiind aliatul lui Decebal, acesta a dezlănţuit o 
mare contraofensivă împotriva lui Traian, aliind alături 
de el pe sarmații şi pe burii. Ei au trecut Dunărea 
înghețată şi i-au atacat pe romani în mai multe locuri, 
dintre care cele mai grele lupte s-au dat în Dobrogea de 
azi. Cu ocazia acestor lupte romanilor le-au fost 

pricinuite pierderi uriaşe, iar dacii cu aliaţii lor, în 
momentul când Dunărea a început să se dezgheţe s-au 
retras în mod strategic înapoi, tot pe podul de gheaţă, în 
zona liberă. Această retragere strategică a dacilor, era 
necesară din motive de siguranţă. Traian însă a 
consemnat însă acest eveniment ca fiind o victorie a sa, 
pe când adevărul este de fapt altul. 

Aici la Adamclisi el a suferit o înfrângere de-a 
dreptul... glorioasă, pe care a ţinut-o minte toată viaţa! 

lată câteva aspecte din aceste lupte consemnate şi 
recunoscute totuşi de Traian în jurnalul său, şi care 
confirmă de fapt cele de mai sus: 

„Întâlnirea dintre Claudius Livianus cu forţele 
duşmane s-a făcut pe un platou de miazăzi de Axiopolis, 
în locul unde drumul din Seyţia Minor (Dobrogea), spre 
trecătorile Haemusului (Munţii Carpaţi), face un cot. 
Dacii împreună cu sarmaţii şi cu burii au făcut din 
căruțele lor un careu asemenea unui castru, în interiorul 
căruia şi-au organizat apărarea. La sosirea noastră lupta 
începuse şi devenise tot mai îndârjită. A fost necesar să 
ne desfăşurăm toate tipurile de arme şi în pripă nu am 
avut timp să deshămăm catârii înhămaţii la catapultele 
noastre pe roţi, ci am început să aruncăm pilum-urile 
(sulițe mici azvârlite de catapulte) aproape din mers. 
Atunci am avut pierderi foarte mari şi nenumărați 
răniţi. Pentru a putea face faţă îngrijirii răniților atât 
eu cât şi ofiţerii mei ne-am sfâşiat veşmintele din care 
am făcut faşe pentru oblojirea rănilor. În această luptă 
a murit şi paraephectus castrorum Claudius Livianus” 

„După terminarea luptei am dat dispoziţii pentru 
incinerarea cu toate onorurile a morţilor noştri şi am 
hotărât să ridic pentru cinstire veşnică un monument 
celor căzuţi aici” 


60 


Deci din start vedem că acest monument de la 
Adamclisi este de fapt un mormânt colectiv al soldaților 
romani şi nicidecum un monument care să marcheze o 
victorie strălucită a lor, căci şi lui Traian îi era cam 
ruşine de ce păţise aici el cu soldaţii lui. Aşa că această 
pierdere uriaşă, trufaşul şi şmecherul împărat a 
acoperit-o cu un monument, ca să dea o față onorabilă la 
toată întâmplarea aceasta, ca să nu fie luat la întrebări de 
concetăţenii lui pentru pierderile catastrofale suferite. Ca 
să mai ridice moralul soldaţilor lui şi ca să-şi mai dreagă 
imaginea personală, el a trecut la recompensarea 
soldaţilor săi cu sume uriaşe de bani, venite din visteria 
Romei şi din alte prăzi de război: 

„Aceste recompense, precum şi faptul că le-au fost 
înmânate personal de împărat şi în faţa comandanților ce 
i-au purtat în lupte au contribuit la menţinerea şi 
ridicarea moralului, de altfel greu zdruncinat de 
greutăţile prin care trecuseră.” 

Deci este foarte clar cât de „greu zdruncinat” fusese 
Traian cu soldaţii lui, de către vitejii daci, şi cam cât aur 
a trebuit el să împartă soldaților săi ca să-i motiveze să 
mai lupte. Vai de gloria lor! 

lată ce ne spune şi domnul Simion care s-a 
documentat foarte bine şi minuţios despre toate acestea: 

„La Adamclisi, în iarna anilor 101-102 e.n. s-a 
desfăşurat suprema fază a unei campanii pentru a face 
faţă puternicei diversiuni organizate de Decebal potrivit 
unui iscusit şi vast plan strategic...Nu ştim câţi eroi au 
căzut de partea dacilor şi a aliaţilor lor. Romanii au 
pierdut aproape efectivul unei legiuni. Ulterior, aici a 
fost ridicat un altar pentru romanii căzuţi în luptă, unde 
se aduceau jertfe anuale. De formă pătrată, cu latura de 

12 m, din calcare cochilifere, cu înălțimea de 6 m, are 
înscrisă lista celor 3.800 de romani căzuţi.” 

După cum vedem aici a fost o pierdere uriaşă a 
romanilor care au pierdut un efectiv cât o legiune, 3 800 
de morţi romani nefiind chiar o glumă. Inscripţia de pe 
acest altar, pe care împăratul a pus să fie scrisă, nu 
pomeneşte deloc nici ea de o victorie glorioasă, ci numai 
de o comemorare dramatică a color căzuţi: 

„În onoarea şi în memoria bărbaţilor preaviteji care 
luptând pentru cauze obşteşti au fost doborâți de 
moarte.” 

Deci ei nu s-au acoperit deloc de glorie, căci nu se 
spune. Vedem că au murit pentru treburi obşteşti după 
cum se spune, deci nu au învins pe nimeni! Măcar aici în 
această inscripţie şi din acest punct de vedere Traian a 
spus adevărul. Ulterior după mai mulți ani, un 
guvernator roman local primeşte sarcina de a ridica pe 
locul bătăliei, la 50 de metrii de acest altar un 
monument, adică un Tropheum. 

Aici la Adamclisi noi românii ar trebui la rândul 
nostru, să ridicăm acum un altar mai mare şi mai 
frumos, în memoria alor noştri, a străluciţilor luptători 
daci care au luptat şi s-au jertfit aici vitejeşte obţinând o 
strălucită victorie! Abia atunci s-ar restabili aici 
normalitatea care trebuie să fie. 

Ar merita dacii din partea noastră a celor de azi, să 
restabilim acest adevăr istoric şi nu să ne tot posternăm 
la infinit în faţa străinului Tropheum Traiani, cu care ne 
tot fălim prin cărțile de istorii, prin studii şi conferinţe, 
prin pliante turistice, chipurile mândri de originea 
noastră romană. 

Victoria de la Adamclisi a romanilor nu a 
existat! Retragerea dacilor peste Dunăre pe podul de 


62 


gheaţă, l-a determinat pe împărat să spună că a fost 
victoria lui, dar faptele şi adevărul arată că a fost o 
victorie strălucită a dacilor. 

Este de neînțeles. De când un popor îşi venerează 
cotropitorii? De fapt, de atâtea mii de ani acest 
monument trebuia să fie „oale şi ulcele” cum zic 
românii, şi nicidecum întreg şi frumos, cum este el astăzi 
cu tot felul de variante de reconstituire, ca simbol veşnic 
al cui? Al cotropitorilor? Numai o istorie falsificată şi 
greşit interpretată a putut duce la anomalia aceasta. 

La Adamclisi dacii au învins! 


18. Munţii Carpaţi au fost arma de tărie a 
dacilor, în războaiele cu romanii! 

În jurnalul acesta de campanie al lui Traian, revine 
mereu în mai multe locuri una şi aceeaşi afirmaţie, prin 
care el recunoaşte că munţii Daciei i-au fost întotdeauna 
o piedică foarte mare şi că întotdeauna luptele date în 
munți îi favorizau pe luptătorii daci: 

„Cele mai mari griji în purtarea acestui război le 
puneau regiunile muntoase, căci Dacia în foarte largă 
măsură este alcătuită din munţi înalți şi puternic 
împăduriţi.” 

„Luptele s-au purtat îndelung şi din greu pentru că 
dacii nu dădeau înapoi, iar munţii, adăpostul lor de 
predilecție, erau puternic întăriți de ziduri.” 

„Am simţit greul luptelor şi datorită faptului că 
soldaţii noştri au fost nevoiţi să se bată fără platoşe şi 
fără cămăşi de zale, care îi stânjeneau în mişcări 
sporindu-le considerabil eforturile. Căci trebuiau să 
biruiască greutățile puse în cale de stâncile şi coastele 
abrupte, aproape de neumblat, înainte de a întâmpina 
furia dacilor, devenită din ce în ce mai violentă.” 

Şi exemple din acestea sunt foarte multe, care toate 
atestă cât de isteţi erau dacii şi cât de bine ştiau să 
folosească configurația ternului în favoarea lor, în timp 
ce lui Traian şi soldaților lui îi provocau disperare. Şi 
atunci, să nu admiri înţelepciunea dacilor? Şi atunci cum 
să te dai că eşti roman? Cum puteau soldaţii aceia 
devitalizaţi, care nu erau în stare să urce ca lumea o 
creastă de munte, să domine un popor ca al dacilor şi să-l 
mai şi romanizeze pe deasupra? Vedeţi cum scârţâie din 
toate încheieturile teoria aceasta... 


19. Dacia era o ţară foarte bogată, locuitorii ei 
aveau mare credinţă în cel Preaînalt, iar sistemul de 
organizare al societăţii era desăvârşit! 

Culmea paradoxului este aceea că, avem cea mai 
completă descriere a strămoşilor noştri, a ţări lor Dacia 
şi date certe ale istoriei lor, făcută tocmai de un împărat 
roman. Prin faptul că a consemnat meticulos tot ceea ce 
a văzut aici şi toate informaţiile pe care le-a primit de la 
iscoadele lui, el a lăsat un document istoric important 
pentru noi. Una din aceste iscoade bitynul Dyon 
Crysostomos a petrecut mai mulţi ani în Dacia şi chiar la 
curte regelui Decebal, astfel încât cunoştea foarte bine 
regiunile, viaţa oamenilor, moravurile şi tradiţiile dace. 

Traian a scris toate aceste informaţii cu gândul ca 
ele să rămână ca date utile pentru urmaşii lui, care ar fi 
venit în Dacia, probabil tot cu gând de cucerire. Noroc 
că nu le-a mai ajutat Dumnezeu şi după moartea lui 
Traian imperiul a început să scârțâie din toate 
încheieturile, iar pe vremea împăratului lor Aurelian ei 
s-au retras definitiv de aici. Deci fără să vrea, el ne-a 
lăsat nouă celor de azi, un document deosebit de 
important despre strămoşi. Aceste informaţii extrase cu 

grijă şi analizate ne fac să fim extrem de entuziasmați, 
văzând ce popor viteaz am fost şi ce străbuni străluciți 
am avut. Aceste informaţii preţioase nouă ne vin la „fix” 
acolo unde istoricii noştri nu au avut documente clare şi 
au mers pe ipoteze, dintre care unele trebuie să 
recunoaştem că sunt total greşite. 


Statul Dac pe vremea împăratului roman Traian, îl 
regăsim complet situat dincolo de Dunăre, întins între 
Tisa şi Prut, după cum s-a văzut mai sus. Aici erau 
câteva seminţii principale, care proveneau din acelaşi 
neam trac şi care erau fraţi între ei şi vorbeau aceiaşi 
limbă - limba traco-geto-dacă, şi aceştia erau: dacii, 
geții, costrobocii şi carpi. Pe vremea lui Burebista acest 
regat fusese unit şi mult mai întins până în Câmpiile 
Panoniei, unde ulterior a venit o populaţie a iazigilor: 

„Dacia este despărțită de provinciile Panonia, 
Iliricum şi Moesia prin fluviul denumit de noi Danubiu, 
iar de greci Istros. Acest fluviu, al doilea ca mărime din 
lume (lumea cunoscută de romani pe atunci-n.n.), după 
fluviul Nil, ce se numeşte în limba dacilor Dunara” 

Despre Dunara aflăm că iarna când gerurile erau 
cumplite, apele ei îngheţau complet, dacii o traversau 
des: 

„...treceau Danubiul înfruntând apele lui pe vremea 
cea mai neprielnică sau iarna peste podul de gheaţă care 
lega cele două maluri ale lui.” 

Vorbind de ţările vecine Daciei, care acum erau 
provincii romane, Traian le nominalizează clar: Panonia, 
Moesia Inferioară şi Moesia Superioară şi care toate se 
aflau sub stăpânire romană, drept pentru care erau 
guvernate de oamenii lui Traian. 

Dacii însă aveau şi vecini buni, care chiar l-au 
somat pe împărat să oprească războiul cu dacii: 

„Din partea burilor din neam suev, un popor aliat 
cu dacii, am primit o solie plină de ameninţare prin care 
ne somau să oprim orice pregătire de război şi să 
renunțăm la încălcarea unui pământ care nu era al nostru. 
Burii nu doreau acest război pentru că le-ar fi stânjenit 
complet relațiile comerciale cu dacii, întrucât apreciau 
produsele date de turmele acestora, ei înşişi neştiind sau 
fiind prea comozi să înveţe cum să le dobândească.” 

„... fiindcă burii - un neam germanic — sunt 
deprinşi să-şi ducă traiul mai mult călare. Ei rătăcesc de 
acolo-acolo, mai ales la hotarele de miazănoapte ale 
Daciei, unde îşi mână hergheliile de cai mereu în căutare 
de păşuni proaspete.” 

Mai erau din acelaşi neam cu dacii: sarmaţii, 
roxolanii şi încă câteva seminţii vecine, dintre care sunt 
amintite seminţiile: bessi şi scodrişi din Moesia, ţinut din 
sudul Dunării care căzuse vremelnic sub stăpânire 
romană. Despre aceste seminţii se spune că erau frați cu 
dacii şi cu geții de la nord de Dunăre: 

„...voilam să fiu sigur de fidelitatea populaţiei trace, 
rude de sânge cu dacii de peste Danubiu...” 

Deci avem dovada iarăşi că neamul trac, era cel mai 
mare şi că din el se diferențiaseră mai multe grupuri şi 
seminții mai mari, dar care toate aveau aceiaşi obârşie, 
erau fraţi din acelaşi neam şi aveau aceiaşi limbă. 
Teoriile acelor istoricilor care susțin migraţia succesivă 
din Carpaţi sunt singurele adevărate şi care pot explica 
corect de ce atâtea seminţii din această zonă vastă erau 
fraţi, de acelaşi neam şi vorbeau aceiaşi limbă. 

Privind la aceste mărturii, în privinţa graniţelor de 
atunci, ne putem da seama cât de greşite sunt anumite 

revendicări ale unor vecini de-ai noştri, care vorbesc 
despre foste graniţe ale unor foste imperii atât la est, cât 
şi la vest. 

Populația care trăia pe teritoriul Statului Dac pe 
vremea lui Decebal, era foarte numeroasă. Limba vorbită 
de ei era foarte asemănătoare cu limba latină străveche, 
pe care romanii o mai numeau priscă sau ausonocă. Dar 
limba dacilor era de sine stătătoare. Ea semăna cu latina, 
având anumite diferențieri de rostire şi aceasta a făcut ca 
dacii şi romanii se înțelegeau între ei fără translator: 

„Limba lor nu este greu de învăţat de către noi, 
romanii, întrucât prezintă mari asemănări şi după spusele 
unor cunoscători s-ar apropia mult de vechea noastră 
latină cunoscută sub denumirea de limba priscă sau 
ausonică. Ea este vorbită şi la miazăzi de Danubius, 
adică în ţinuturile tracilor, aflaţi mai de demult sub 
stăpânirea noastră, căci dacii tot o seminţie tracică sunt. 
Asemănătoare foarte mult cu limba tracă, până într-atât 
încât nu poate fi deosebită de ea decât prin unele expresii 
locale... De latină o desparte mai mult înglobarea unor 
sunete aspre, necunoscute de latină şi pe care gura unui 
roman numai cu greu ar putea să le reproducă.” (cum ar 
fi litera ş şi ţ) 

Deci, dacii şi toţi fraţii lor vorbeau cu toţii aceiaşi 
limbă unică limba traco-geto-dacă, care prezenta 
asemănări foarte mari cu limba latină populară, ceea cea 
dovedeşte proveniența celor două dintr-o limbă unică 
primordială, din acelaşi filon lingvistic primordial. 

Dacii erau un popor harnic şi viteaz, lucru 
recunoscut chiar de către unul dintre cei mai importanţi 
oameni ai lumii de atunci, împăratul roman: 

„Nevoiţi să-şi apere în permanenţă turmele, atât de 
fiare cât şi de oameni, a căror rapacitate nu e mai mică 

decât a fiarelor, dacii au devenit cu timpul un popor 
războinic, neînfricat în lupte.” 

După cum s-a văzut, Dacia era unul dintre cele mai 
puternice state ale antichităţii, considerat al doilea după 
Statul Romei de către romani, şi considerat primul de 
către noi. lată mărturia: 

„...nu puteau lăsa imperiul nepăsător, la marginea 
stăpânirii sale întărindu-se considerabil în ultimul timp 
cel mai puternic stat după Roma.” 

Bogăţiile din Dacia erau nenumărate: aurul, sarea, 
fierul, lemnul, grâul, meiul, plante medicinale, via şi 
produsele ei şi nenumărate produse animaliere cum sânt: 
carnea, lâna, caşul, brânza, mierea şi pieile. Aflăm 
despre creşterea în Dacia a bourului, animal puternic şi 
renumit: 

„...pe râul Pogoniscus, ce înseamnă în limba dacică 
„drumul bourilor”, fiind această vale drumul obişnuit pe 
care migrează la venirea iernii bourii de la munte la 
câmpie.” 

Traian, fără să vrea, nominalizează aici din nou, 
clar existenţa limbi dacice. Aceasta era puternică şi de 
sine stătătoare deoarece el foloseşte expresia - ce 
înseamnă în limba dacică. Ce dovadă mai mare şi mai 
autentică ne trebuie decât aceasta, despre limba dacilor, 
care se vorbea pe un mare teritoriu şi de mulţi indivizi? 
Fosta lor limbă dacă, este actuala noastră limbă română! 

Ocupaţia cea mai importantă a dacilor era oieritul, 
dar cunoşteau perfect şi agricultura, prelucrarea aurului, 
extragerea şi prelucrarea fierului, navigația pe Dunăre şi 
pe râurile interioare. 

„Creşterea oilor este aici la loc de cinste. Localnicii 
duc aceste animale, de care se ocupă cu deosebită grijă, 
la păşunat pe timp de vară în munţii lor, de unde spre 

iarnă le coboară. Unele în bălțile revărsate ale fluviului 
Tisia (Tisa), altele în bălțile dinspre braţele Danubiului 
(Dunărea) de lângă Scyţia Minor (Dobrogea) şi încă 
altele în câmpiile aflate dincolo de Tiras (Nistru), înspre 
răsărit. Ei cunosc bine şi muncile câmpului, dar mai ales 
datorită condiţiilor pe care le are clima în Dacia, nu le 
dau aceiaşi importanţă pe care o acordă creşterii vitelor, 
cu excepția ramurii getice, unde se întâlneşte o cultură 
destul de ridicată şi chiar a viței de vie.” 

De ce se practica oieritul strâns legat de 
tranhumanţă? Iarna în munte, animalele nu puteau găsi 
hrană, dar în bălțile de la Dunăre sau în zona de mlaștini 
de pe râurile Timiş şi Caraş, încă animalele mai găseau 
hrana necesară: 

„ȘI totuşi câmpia umedă şi nesănătoasă nu este 
pustie de locuitori. În ea se află nenumărate aşezări ale 
dacilor, unde îşi duc spre sfârşitul verii oile pentru a le 
ține aici peste iarnă, căci păşunile se menţin mănoase şi 
în acest anotimp, iar pe văile joase ale câmpiei şi sub 
perdelele de stuf şi sălcii, turmele sunt ferite de 
vicisitudinile iernii.” 

Organizarea şi administraţia societăţii dacice a fost 
cu mare grijă consemnată de către împăratul, pe mai 
multe pagini, întrucât el a fost impresionat de cele ce a 
găsit aici, unde nu se aştepta să vadă oameni atât de 
evoluaţi. Datorită importanţei pe care o au aceste 
consemnări le vom analiza mai departe: 

„La daci populaţia este diferențiată după ocupaţii şi 
poziţia în societate. Pătura cea mai înaltă, din rândurile 
căreia se aleg conducătorii, o formează pileati (purtătorii 
de tiare — un fel de căciulă asemănătoare bonetei 
frigiene, dar fără să aibă clape pentru urechi); în limba 
dacă  tarabostes, ceea ce vrea să zică „preastrăluciţii” 

sau „cei mai străluciți”. Ei sunt aceia care conduc satele 
şi au pe câte unul care este mai mare peste mai multe 
sate, aşezate de obicei de-a lungul unei văi. Dar şi între 
aceştia există diferențieri, vârfurile formând o pătură 
superioară, numită a sarabilor, din rândurile cărora se 
aleg marile căpetenii şi mari lor preoți. Tarabostes-ii 
conduc poporul la război şi nimeni nu iese din cuvântul 
lor. Ca semn distinctiv, ei poartă pe cap acele bonete pe 
care noi le numim „pilum”, iar în limba dacică „tiare”. 

Aici facem o mică pauză, că ne-am uitat iar în 
Dicţionarul explicativ al limbii române amintit mai sus 
şi iată ce am găsit: 

Tiară = „Coroană purtată de către regii vechilor 
perşi şi de către conducătorii altor popoare orientale; 
mitră papală formată din trei coroane suprapuse, 
decorate cu flori de crin stilizate.” Şi ...surpriza! 
Dicţionarul românesc zice cum că acest cuvântul provine 
din ...francezul tiare, şi din ...latinul fiara!!! Ei asta da! 
Traian zice că tiara este dacică - „iar în limba dacică 
„tiare”, iar noi zicem că ea e latină, chit că la ei nu 
exista, că la ei era „pilum”! Şi cine putea să ştie mai bine 
decât acest împărat, care era şi pontif în acelaşi timp? 
Adică, nu ştia el că nu poartă tiară, ci poartă pilum? Dar 
după unii de-ai noştri desprinşi de realitate, poate fi acest 
cuvânt - tiara dacică, de orşice origine, chiar şi franceză, 
numai dacic să nu fie! 

Privind la aceste „întâmplări” lingvistice avem 
impresia că cineva a dorit să şteargă în mod deliberat 
urmele strămoşilor noştri daci din istorie, iar cuvintele 
limbii dace le-au mistificat, le-au ascuns sau le-au plasat 
în alte limbi. Mulţumim Bunului Dumnezeu că au rămas 
totuşi aceste manuscrise, chiar dacă ale unui cuceritor, 

unde se află dovezi clare şi solide, despre neamul nostru 
şi limba noastă străveche - limba dacă. 

Mai departe: 

„Pătura inferioară a populației dace o formează 
comates (pletoşii), denumiți astfel pentru că nu-şi 
acoperă capul cu nimic, ţinându-l descoperit, şi doar 
pletele lor bogate îi apără de arşiţe şi ploi.” 

Iarăşi facem o mică oprire. Dacă ţinem cont că 
romanii pronunţau puţin deformat cuvintele dacice şi că 
astfel le-au şi scris, ajungem să înţelegem cuvântul 
comates, care în dacă era...comaţi sau comaşi, adică 
acei daci pletoşi aveau părul lung, aveau o coamă bogată 
capilară. Cuvântul este iarăşi clar de origine dacă, 
menţionat expres pentru oamenii pletoşi. În actualul 
dicționar al limbii române avem: 

- coamă = „păr lăsat să crească lung pe capul unei 
persoane, mai ales al unui bărbat”, iar originea este 
considerată din... latinul „coma”!!! 

Aici avem de a face cu aceiaşi metodă prin care un 
cuvânt dacic este anulat, este contestat ca făcând parte 
din limba străbună dacă, numai pentru faptul că acelaşi 
cuvânt se regăseşte şi în altă limbă, respectiv latină. Dar 
dacă Traian găseşte aici la venirea sa o mare masă de 
luptători comaţi, cu păr lung şi fără căciuli pe cap, 
înseamnă că ei existau deja de sute de ani, formaţi în 
legea străbună pe care o respectau. Aceasta înseamnă că 
şi cuvântul exista şi dăinuia aici tot de sute sau poate de 
mii de ani şi acest cuvânt dacii nu l-au putut învăţa de la 
romani. În România există şi azi nume de aşezări şi de 
familii care amintesc acest nume şi acest cuvânt: 
Comana, Comăneşti, Comănescu, Comăneci, etc. 

„La aceşti comates toate pricinile ce apar între ei 
sunt rezolvate de toţi împreună, când se constituie într-o 

„adunare a satului”. În viaţa de toate zilele treburile 
mărunte sunt cercetate şi rezolvate de „aleşii satului”, 
adică oamenii cei mai bătrâni şi cu experienţă. Aceştia, 
conduși de un tarabostes cercetează, hotărăsc şi acordă 
pedepse, după ce primesc diverse jeluiri şi cheamă în 
faţa lor pe cei în cauză. În hotărârile lor se conduc şi ţin 
seama de datini şi reguli străvechi, care sunt bine 
cunoscute de cei „aleşi”. Aceasta se referă la viața de 
toate zilele, la drepturile şi obligaţiile fiecăruia şi la 
măsurile ce se iau când prescripţiile sunt încălcate. Ei le 
numesc „legi ale oamenilor conduşi de blândeţe” sau 
„legile celor blânzi”.” 

Tarabostes era de fapt pronunția romană pentru 
staroastele dac, acei staroşti care conduceau obştile 
săteşti şi pe care îi mai ştim şi azi. 

După cum vedem de mai sus, organizarea obştilor 
era desăvârşită, iar diferendele dintre oameni se rezolvau 
în spiritul dreptății, ascultând de ce mai bătrâni şi cu mai 
multă experienţă în ale căror judecăţi de valoare obştile 
aveau încredere. Oamenii care le aplicau, trebuiau să fie 
nepărtinitori şi să judece cu blândeţe în spiritul legilor 
moştenite de la străbuni lor înaintaşi numiţi blajini. 
Aceşti blajini, sunt cunoscuţi în tradiţia poporului nostru, 
după cum arată şi domnul Simion Lugojan: 

„Jordanes, în lucrarea sa Getica, aminteşte despre 
legile după care se conduceau dacii şi le numeşte „Lex 
Belagines”. Menţionăm că limba latină n-a cunoscut 
acest termen  belagines. Este uşor de presupus 
corespondentul lui românesc actual în „blajini”.” 

Aflându-ne din nou în faţa a două cuvinte de 
sorginte dacă amintite de documentele antice: blând şi 
blajin, am plecat pe urmele lor în Dicţionarul explicativ 
al limbii române să vedem ce găsim: 

Blând = „Care este omenos, paşnic, prietenos: 
blajin” şi este considerat de origine...latină!!! Dar, ce 
facem că legile „blânzilor” erau cunoscute şi aplicate în 
Dacia deja de sute de ani când romanii au sosit aici, căci 
se spune: şi țin seama de datini şi reguli străvechi! 
Atunci cum se poate ca acest cuvânt să-şi aibă originea 
în limba latină, care latini pe vremea când s-au întocmit 
aceste legi ale blânzilor nu existau în nici un fel în 
Dacia? Drept urmare, trebuie să recunoaştem că acest 
cuvânt este din limba dacă. Exista şi în limba latină un 
corespondent blandus, dar aceasta numai pentru faptul 
că a fost adus la ei din limba primordială ancestrală. 

Blajin = „blând, omenos, paşnic” şi este considerat 
ca provenind din limba ...slavă!!! Aici situaţia este şi 
mai gravă, deoarece distanţa istorică între strămoşii daci 
şi slavi este şi mai mare. Dacă de mii de ani dacii aveau 
„legile blajnilor” şi dacă Traian le găseşte aplicate în 
obşti şi dacă şi recunoaşte că sunt străvechi, iar istoricul 
Iordanes le confirmă şi le consemnează şi el, atunci cum 
putem noi azi să spunem că acest cuvânt este de origine 
slavă? Deci iarăşi avem aici o foarte gravă eroare 
lingvistică, care ar trebui corectată urgent. 

Mai aflăm din textul dedicat organizării Daciei, 
ceva de toată cinstea: 

„La daci nu există sclavi, decât foarte puţini şi 
numai la curtea regelui.” 

Aceştia care sunt amintiţi de la curtea regelui, nu 
erau sclavi ci erau slujitori, ceea ce nu este acelaşi lucru! 
Dacii nu aveau nevoie de alţii care să le facă treburile, 
deoarece erau foarte harnici şi activi şi aveau o mare 
consideraţie pentru om şi viaţa lui, ceea ce venea din 
înţelepciunea lor străbună. Aceasta nu trebuia să-l mire 
prea tare pe Traian, dar după cum vedem l-a mirat, chiar 

foarte tare, pe el, care nici nu concepea că romanii ar 
trebui să-şi facă singuri muncile lor. 

Mai găsim consemnate câteva obiceiuri ale dacilor 
care lui Traian i s-au părut curioase, iar nouă ni se par 
interesante: 

„Mai adaug aici un lucru curios, şi anume obiceiul 
ca pe timp de furtună să se tragă cu arcurile în nori, 
având credinţa că furtuna este o expresie a luptei dintre 
zeii buni cu cei răuvoitori, iar dacii fac acest lucru 
doritori să fie părtaşi zeilor la această luptă. Mai este 
demn de amintit şi obiceiul dacilor ca înaintea unei lupte 
să bea apă din Danubius, care este pentru dânşii un 
fluviu sfânt. Cât privesc morţii ei obişnuiesc, asemenea 
romanilor, să-i incinereze.” 

După cum vedem credinţe ancestrale şi obiceiuri 
străvechi erau adânc înrădăcinate în obiceiul poporului 
dac şi în mod sigur avea un rost logic tot ceea ce făceau, 
iar înţelesul provenea din adâncă înţelepciune. Nu prea 
făceau dacii lucruri fără rost! Că şi astăzi s-au apucat 
unii să tragă cu rachete ca să împrăştie norii de grindină 
şi după cum vedem nu e nimic nou, că şi strămoşii tot 
aşa făceau trăgând cu săgeți. Diferenţa este că instalaţiile 
acestea nu prea ne folosesc la nimic, după cum s-a văzut 
în inundaţiile din anul acesta 2 006, deşi s-au dat bani 
grei pe ele, iar la daci era eficient şi pe gratis! Deci, a cui 
este înţelepciunea şi de la cine provine? Deci are rost 
trasul cu săgeți în nori? Culmea e că are! 

Când te duci să-ţi vizitezi locurile natale, de-abia 
aştepţi să respiri aerul de acolo, să bei apă din izvorul de 
acolo, să mănânci bucate de la mama de acasă, adică să 
te impregnezi cu tot ce este de acolo şi astfel îţi reîncarci 
bateriile. Cam acesta era şi rostul băutului apei din 
Dunăre, a se impregna cu vibraţiile respective. Dunărea 


74 


era numită de daci DUNARA care înseamnă DU NA RA 
cu sensul: „„Care duce lumina!” Privit de la mare distanță 
de pe creste, fluviul pe vremea aceea era mult mai curat 
şi unda sa sclipea în bătaia soarelui apărând luminos şi 
strălucitor. Deci numele pe care dacii i l-au dat - Dunara, 
fluviul îl merita din plin. Dacă pe vremea aceea or fi fost 
şi viituri pe Dunăre, care venea învolburată şi vijelioasă 
şi noi ştim cam ce pagube poate provoca, era normal ca 
ea, Dunărea să fie privită cu respect când era calmă şi se 
înfățişa în toată splendoarea ei. Unde mai pui că dacii 
circulau pe Dunara foarte des cu bărci sau pe podurile ei 
de gheaţă şi aveau tot interesul să fie feriți de rele şi 
fluviul să le fie un bun aliat. Pe vremea aceea Dunărea 
era şi albastră şi era considerată şi sacră. 


20. Preoţii daci erau mari iniţiaţi! 

Mai departe în jurnalul lui Traian, apar pe mai 
multe pagini informaţii despre preoţii daci. Datele sunt 
foarte clare, exacte şi minuţios consemnate, dovadă că 
s-au bucurat de o atenţie deosebită din partea lui Traian. 
La început nu am înţeles de ce această atenţie deosebită, 
apoi am priceput: el era şi împărat şi mare pontif, fiind 
cel care oficia marile ceremonii. Era normal să-l 
intereseze o castă a dacilor care avea aceleaşi preocupări 
ca şi el. De aceea toate informaţiile pe care le-a avut din 
diferite surse, cu privire la aceştia, el le-a redat în 
însemnările sale: 

„O altă pătură o formează clerul dac, bine 
organizat, în „colegii”, având o ierarhie riguroasă. Dacii 
cred în diferiți zei, a căror importanţă o ignoră însă, 
cinstind cu precădere doar pe unul singur, pe care îl 
consideră Stăpânul Absolut al Cerului şi al Pământului. 
Nu se cunoaşte numele acestui zeu, întrucât dacii 

consideră că nu se cade să fie rostit. I s-a spus 
„Nebelizis”, adică zeul Cerului, dar astăzi dacii 
confundă persoana lui cu aceea a unui profet al acestui 
zeu, şi anume Zamolxe, pe care îl identifică cu zeul 
însuşi.” 

În această parte a textului avem dovada că dacii 
erau monoteişti. Aveau ei tot felul de zeități mai mici, 
dar cel mai înalt era un Spirit Suprem, căruia nu se 
considerau vrednici nici să-l rostească numele, utilizând 
denumiri precum cele ştiute şi de noi cei de azi: Cel de 
Nespus, Cel de Nerostit, Cel Preaînalt, Cel dintru 
Înălţime, Părintele Ceresc. Deci şi din acest punct de 
vedere dacii le erau superiori romanilor, care se închinau 
la idoli nenumărați. Aceasta explică de ce dacii au fost 
atât de uşor încreştinați de primii apostoli care au 
pătruns în Dacia, printre care Sfântul Andrei şi urmaşii 
lui. Credinţele dacilor erau extrem de înalte şi corecte: 

„În limba dacică Zamolxes înseamnă „„locaşul 
eliberării” sau altfel spus, cel care „deţine eliberarea”, o 
aluzie la învăţătura pe care o propovăduise odinioară, 
după care trupul este o închisoare a sufletului. Moartea 
nefiind decât o eliberare a sufletului din închisoarea 
trupului, ei dispreţuiesc viaţa şi avântându-se neînfricaţi 
în lupte, devin de neînvins. Învățătura este cu grijă 
susținută şi propagată de preoţii lor, care se bucură de 
cea mai mare consideraţie. Grecii au susținut că 
Zamolxes ar fi luat această învăţătură de la filozoful 
Pythagora, al cărui ucenic ar fi fost, dar eu cunoscându-i 
îndeaproape pe daci, nu pot crede acest lucru, convins 
fiind că învăţătura lui Zamolxe se pierde în negura 
vremurilor, cu mult înainte de a vieţui Pythagora. 
Învățăturile acestui proroc-zeu sunt mai profunde şi mai 

complexe, încât aş zice mai degrabă că dacul a fost 
dascălul grecului” 

Ar trebui să ţinem seama foarte tare de această 
afirmaţie, deoarece împăratul în calitate de preot suprem 
la romani, este de presupus că era în temă cu toate 
credinţele existente pe vremea sa şi că era un bun 
cunoscător al filozofiilor esoterice. Deci s-ar putea ca 
după ce Pitagora a preluat învăţătura de la Zamolxe să fi 
deschis o şcoală de spiritualitate unde să transmită 
această ştiinţă sacră mai departe. Posibil ca Pytagora să 
fi fost „paravanul” pentru Zamolxe, pentru ca lumea 
greacă de atunci să accepte mai uşor şi mai firesc această 
învăţătură. În mod sigur viitorul va clarifica şi această 
problemă. Important şi demn de subliniat este însă că 
dacii cunoşteau foarte bine că sufletul este nemuritor şi 
că el se reîntoarce în Cer de unde a coborât la întrupare. 

În continuare aflăm amănunte interesante despre 
organizarea preoților în Dacia: 

„Clerul dacic se împarte în două tagme. Una este 
denumită a „întemeietorilor” (în scrierile greceşti, 
„ctişti”). Ei au în grijă problemele religioase, se ocupă 
de sacrificii, tălmăcesc poporului îndatoririle, dau 
învăţătură tineretului, judecă anumite pricini şi opresc de 
la sacrificii în unele cazuri, ceea ce constituie cea mai 
mare pedeapsă pentru daci. Sunt în acelaşi timp 
prezicători şi buni medici, fiind uimitoare mai ales 
cunoştinţele ce le deţin cu privire la folosirea plantelor 
de leac. O altă tagmă, o formează „cei curați", (denumiți 
de greci „polişti”), un cler inferior, care îi ajută pe 
„întemeietori” în desfăşurarea atribuţiilor lor. O bună 
parte din acest cler trăieşte în peşterile munţilor, unde 
întreaga zi meditează şi de unde se spune că sufletul lor, 
în viaţă încă fiind, se poate desprinde de trup şi călători 

temporar prin lume. De aici şi denumirea de „călători 
printre nori.” 

Acest tip de cler, „acei călători printre nori” ne vin 
nouă iarăşi la fix”, deoarece pe Sarmisegetusa era 
Poarta Stelară şi iată că avea cine să treacă prin ea şi 
aceşti „călători” erau chiar foarte bine pregătiți în 
sihăstrii şi puteau trece oricând precum o săgeată în altă 
dimensiune! Informaţia despre Poarta Stelară se găseşte 
în cartea Dacia vol. III, din Seria „De vorbă cu Îngereii 
păzitori”. Vedem mai departe despre aceşti „călători 
printre nori”: 

„Noi, în timpul războiului purtat cu dacii şi după 
aceea , n-am reuşit niciodată să dăm de un membru al 
acestui cler şi nici de locurile lor retrase şi bine ascunse 
din munţi, de aceea nu pot să afirm cu tărie despre 
această calitate a lor sau altele, decât să spun ceea ce este 
ştiut de toată lumea. După câte am putut afla, există la 
daci un Mare Preot, care deţine o putere totală şi care nu 
ajunge la această treaptă decât după o îndelungată şi grea 
învăţătură. Preoţii dacilor, ca şi ai celților nu îşi lasă 
învăţăturile în scris...” 

Bineînţeles că nu i-a găsit pe preoţii daci, şi mai ales 
pe Marele Preot care îşi avea sediul în Sarmisegetusa şi 
oficia în Platoul Bucegi. „Stelarii” lui la rândul lor erau 
risipiţi prin toată Dacia, iar la nevoie erau şi excelenți 
luptători. 

lată ce cunoştinţe înalte deţineau preoţii în Dacia şi ce 
îi învățau ei pe tinerii daci veniţi în templele din munţi: 

„Ei au cunoştinţe remarcabile despre cer şi stele, 
despre natura lucrurilor, despre natura şi atributele zeilor 
nemuritori, dar mai ales sunt mari tămăduitori de boli pe 
care le au oamenii sau animalele, cunoscând pentru 
aceasta o mulțime de ierburi şi alte plante bune de leac, 

despre al căror efect m-am putut convinge pe baza celor 
demonstrate de Kryton (medicul său).” 

Da, aşa este, şi această înaltă cunoaştere deţinută de 
preoţii daci, a fost motivul pentru care Bunul Dumnezeu 
a hotărât ca Fiul Său, Copilul Iisus, după vârsta de trei 
ani să fie instruit în Dacia, după cum reiese clar din 
cartea Domnului Zvezdomir Marinov numită Ispita. 

În această carte este înfăţişat tocmai acest episod al 
venirii în Dacia al lui Iosif şi Maria cu Pruncul lisus, în 
timpul refugiului lor de Irod şi momentul substituirii 
Copilul lisus cu un alt copil orfan pe nume Andrei, cel 
care mai apoi a devenit Sfântul apostol Andrei. După 
dezvoltarea Lui armonioasă şi acumularea cunoştinţelor 
necesare, după ce preoții daci din Marele Templu din 
Carpaţi 1-au transmis lui lisus toată cunoaşterea pe care 
ei o deţineau, prin viu grai, Domnul a plecat spre alte ţări 
unde erau de asemenea puternice centre de spiritualitate: 
Persia, India, Tibet şi Egipt. Din acest periplu al Său au 
rămas consemnări în documente aflate în Tibet, unde 
Domnul lisus era numit „Sfântul Isa”. Era normal ca 
Domnul lisus Christos înainte de a-şi începe misiunea Sa 
în Palestina, să cunoască toată învăţătura esoterică, 
ştiinţifică şi religioasă existentă în acel moment pe 
planetă. Şi începutul s-a făcut în Dacia. Din cauza 
acestei taine în Biblie nu prea găsim date despre 
copilăria Sa. 

Cele ce a scris Traian despre preoţii daci şi despre 
Zamolxes, ar trebuie să fie o mândrie pentru actualii 
preoţi creştini, deoarece ei au fost continuatorii lor în 
timp. lar cele se s-au scris aici despre Zamolxe trebuie să 
fie o mândrie naţională şi să-l reaşezăm la locul de cinste 
pe care îl merită în galeria marilor străbuni! 

21. Luptătorii daci erau impecabil organizaţi! 

lată ce găsim în însemnările împăratului roman, 
referitor la luptătorii daci: 

„Demnă de amintit a fost excepţionala lor supunere 
la ordinele date de cei care îi conduceau în luptă, ce nu 
erau alții decât tarabostes-i, la fel de înfocaţi şi 
neînfricaţi ca simplii comates-1.” 

„Faţă de aceste forţe ale noastre, după cum am fost 
informat, Decebal urma să ne opună un număr mic de 
luptători, care se ridica doar la %4 din numărul ostașilor 
noştri.” 

„Dacii erau aşezaţi pe grupe conduse de căpeteniile 
lor numite tarabostes, care se aflau în primele rânduri şi 
nu se cruţau câtuşi de puţin în luptă. Niciodată nu mai 
văzusem o asemenea îndârjire a unor luptători.” 

„Cetele dacilor se strecurau însă pe poteci cocoţate 
deasupra prăpăstiilor, pe unde numai caprele de munte 
puteau umbla şi, pornind din locuri numai de ei 
cunoscute, după ce coborau de pe creste, năvăleau 
asupra  castrelor noastre, dar mai ales asupra 
transporturilor care trebuiau să ne aprovizioneze.” 

„...îndrăzneţii atacatori care se arătau neostoiţi în 
cutreierarea regiunilor muntoase...” 

„Acţiunile armate ale dacilor au urmărit în principal 
atacarea  vilelor aflate pe  latifundiile romane 
(întreprinderi agricole de tip sclavagist), de unde 
încărcaţi cu pradă se retrăgeau cu repeziciune peste 
Danubiu.” 

„Oricât de critică ar fi fost situaţia dacilor în aceste 
ciocniri cu romanii, nu uitau şi nu ezitau niciodată să ia 
în retragerea lor pe toţi tovarășii lor răniți şi chiar pe cei 
morți în lupte.” 

„Concomitent dacii au atacat castrele de la Danubiu 
punând în mare dificultate garnizoanele acestora... 
Devenise evident că prin aceste acțiuni dacii urmăreau 
dezorganizarea sistemului nostru de apărare pe acest 
fluviu...” 

„...1-am înţeles că tot ce se petrecuse în Moesia nu 
erau simple expediții de pradă, ci acţiuni duse organizat 
după planuri bine chibzuite conform cărora eu şi trupele 
mele urmam să fim prinşi într-un cerc şi izolați de 
Roma.” 

„...(planurile lui Decebal) care intenţionează să 
determine tocmai retragerea noastră din Dacia şi să se 
mute teatrul de război în propriile noastre ţinuturi.” 

„„..„„IScoadele inamice (adică dacii!)  mişunau 
pretutindeni, iar noi doream ca deplasarea noastră să 
înşele vigilenţa inamicului.” 

Bravo lor! Înseamnă că ţara dacilor avea şi un 
„S.R.I.” foarte isteţ, activ şi eficient. 

„După ce lupta s-a sfârşit am fost informat că 
alături de daci şi sarmaţi trecuseră Danubiul în provincia 
Sciţia Minor (Dobrogea) şi burii, un popor germanic 
aflat în alianță cu dacii, care se grăbeau să pătrundă în 
Moesia. Devenea din ce în ce mai evident că regele 
Decebal urzise cu multă iscusinţă un plan vast de 
luptă împotriva romanilor.” 

Dacă însuşi împăratul face această afirmaţie, a 
existenţei unui plan iscusit de luptă, înseamnă că dacii 
erau deosebit de buni strategi şi că aveau o minte 
luminată şi o gândire sprintenă... 

„Am constatat că dacii care luaseră parte la luptă 
erau o parte din regiunea cuprinsă de munţi şi fluviul 
Tyras (între Carpaţi şi Nistru), cunoscuţi sub numele de 
costroboci, iar altă parte din regiunile depărtate din 

miazănoapte ale Daciei. Costrobocii luptau cu un fel de 
arme asemănătoare spadelor curbate ale dacilor 
(vestitele „sice”), dar prelungite cu o prăjină (de fapt 
erau coase legate aşa că aveau forma unei sulițe, metodă 
rapidă de înarmare folosită şi de ostaşii ţărani ai lui 
Mircea cel Bătrân şi Ştefan cel Mare) şi nu aveau 
scuturi. Dacii nordici, despre care aflasem că se numeau 
carpi, se foloseau de o sabie sarmată pe care o ţineau cu 
ambele mâini. Se luptau goi până la brâu, întrucât nu 
erau obişnuiţi cu blândeţea iernilor de la noi, de 
necomparat cu iernile Scytice. Sarmaţii, caracterizați 
printr-un păr bogat, purtau un fel de mantie lungă 
(suman) deschisă în față, în timp ce burii, asemenea 
dacilor nordici, luptau goi până la brâu cu un fel de 
pânză înfăşurată în jurul gâtului, iar părul capului 
înnodat la tâmplă. Armele lor erau un scut, o lance şi o 
spadă dreaptă.” 

„.„„.ca de obicei dacii s-au luptat cu îndârjire şi 
răniții lor care nu mai puteau lupta, preferau moartea 
prin sinucidere, decât captivitatea romană.” 

„...primisem din nou o ştire plină de îngrijorare 
care mă anunţa că regele Decebal începuse o puternică 
ofensivă în Colonia Dacica, producându-ne importante 
pierderi.” 

„O dată cu venirea primăverii dacii au reluat 
atacurile, cu aceiaşi vigoare arătată în toamna şi vara 
trecută. Erau de scurtă durată, dar se repetau des şi în 
punctele cele mai diverse. Prin desfăşurarea lor 
neașteptată, provocau pierderi serioase în rândurile 
noastre.” 

După cum vedem armele dacilor erau destul de 
simple, dar extrem de eficiente: calul, sabia, arcul cu 
săgeți, praştia, copacii, crestele munţilor şi... istețimea! 

22. Romanii făceau poduri de piatră, iar dacii 
poduri de ...piele! 

Orice s-ar spune, geniul dac a întrecut orice altă 
imaginaţie posibilă, în materie de luptă, strategie şi 
apărare. Cred că arma numită geniu şi Oştirile române ar 
trebui să studieze cu atenţie mare de tot aceste scrieri: 

„Fusesem informat că undeva între Troesmis şi 
Arubium (Turcoaia şi Măcin), prin bălțile şi mlaştinile 
cuprinse între braţele despletite ale Danubiului, dacii au 
improvizat un uriaş pod alcătuit în cea mai mare parte 
din piei de bou, care puteau fi cu uşurinţă întinse sau 
strânse după voie.” 

Nu numai că dacii îşi făcuseră pod din piei de 
bouri, dar se pare că era un pod şi mare şi foarte eficient, 
deoarece burii şi cu sarmaţii s-au întâlnit în acest loc cu 
dacii la retragerea din Moesia, şi cu toţii au trecut pe aici 
Dunărea, fiind singurul loc posibil: 

„atât restul dacilor, cât şi sarmaţii se retrăgeau 
grabnic din Moesia şi se îndreptau spre Scyţia Minor, 
acesta fiind unicul loc pe unde sperau să reuşească 
trecerea Danubiului spre ținuturile lor... bănuiam că spre 
acest pod se îndreptau, fiind unicul mijloc de a trece 
apele fluviului în acest anotimp, aşa cum am mai arătat. 
Ne-am grăbit cât am putut de mult şi când am aflat că 
burii se întâlniseră cu dacii şi sarmaţii,...” 

Deci iată că pe acest pod au trecut câteva mii de 
călăreți şi el a făcut faţă cu brio. A asigurat retragerea 
trupelor aliate lui Decebal pe teritoriul Dobrogei. Şi pe 
deasupra era un pod mobil, demontabil, că dacă-l ridicai 
duşmanul rămânea neputincios pe celălalt mal. Trebuie 
să recunoaştem că nimeni nu şi-ar fi închipuit aşa ceva şi 
că aici geniul dac şi-a spus din plin cuvântul. Şi cum să 

nu ne crească nouă sufletul de bucurie, văzând ce 
strămoşi capabili am avut? Adică pe daci! 


23. Marele secret al dacilor invincibili era... 
disciplina! 

După cum vedem la tot pasul prin jurnalul de război 
al lui Traian, luptele cu dacii erau extrem de grele şi 
disperate în ce îi priveşte pe ei, atât din cauza ținutului, 
cât şi a vitejiei acestor minunaţi luptători daci. Dar „asul 
din mânecă” al dacilor era o tărie care le venea dintr-o 
disciplină de obşte şi o disciplină militară ieşite din 
comun, pe care romanii au admirat-o iar Traian a 
consemnat-o: 

„Cele mai mari griji în purtarea acestui război le 
puneau regiunile muntoase, căci Dacia în foarte largă 
măsură este alcătuită din munţi înalți şi puternic 
împăduriţi.” 

„Luptele s-au purtat îndelung şi din greu pentru că 
dacii nu dădeau înapoi, iar munţii adăpostul lor de 
predilecție erau puternic întăriţi cu ziduri.” 

„Într-adevăr, numai printr-o înţeleaptă organizare, 
disciplină riguroasă şi în primul rând prin respectarea 
ierarhiei, au putut aceştia să conducă turme imense, de 
mii de capete în peregrinarea lor periodică. Acesta era 
secretul respectului pe care îl aveau faţă de conducători 
şi al supunerii întocmai la ordinele primite.” 

Era şi normal ca împăratul să consemneze aşa ceva, 
deoarece soldaţii lui nu erau deloc aşa. Oricât s-a străduit 
el să insufle în ei patriotismul şi măreţia Romei, numai 
nu reuşise după cum am văzut mai sus, şi era nevoit să-i 
cumpere mereu cu mari sume de bani. lată şi altă 
apreciere admirativă a împăratului la adresa dacilor: 

„De admirat la acest popor sunt aceia care i-au 
condus în luptă, atât pentru felul cum au reuşit să se facă 
ascultați de oştenii aflați sub comanda lor, cât şi pentru 
felul iscusit în care au ştiut să folosească cele mai 
izbutite manevre de luptă. Din cele ce îmi relatase Dyon 
Chrysostomul ştiam, iar acum mă convingeam personal 
că această nemaipomenită disciplină, dacii o 
dobândiseră de generaţii prin însăşi ocupaţia lor.” 

Invidios pe Decebal, pe care oştenii lui şi întreaga 
populaţie din Dacia îl iubeau atât de mult şi îl ascultau, 
Traian s-a gândit şi el să facă ceva ca să fie iubit de 
soldaţii lui şi atunci s-a gândit să-şi cultive cultul 
propriei personalități în rândul acestora: 

„Am considerat că în inima şi mintea ostaşilor 
trebuie să se afle permanent chipul împăratului lor şi că 
orice îmbărbătare, cât de mică, contribuie în mare 
măsură la menţinerea unor eforturi susţinute, aşa cum 
cereau privaţiunile războiului, şi că în mintea ostaşilor 
trebuie să se imprime imaginea împăratului lor, Traian, 
ca fiind permanent alături de ei şi veghind la bunul mers 
al războiului.” 

Astfel el avea oamenii lui, care se ocupau numai cu 
ridicarea moralului soldaților, care după atâta război în 
Dacia, sătui de tot şi de toate, loviți de lehamite şi nu 
mai vroiau decât să se întoarcă la Roma. Aceştia 
„animatori” aveau grijă ca Traian să fie cât mai bine 
văzut şi iubit, iar Traian el însuşi a început să facă 
anumite activităţi şi să fie mereu între soldați. Cu toate 
aceste strădanii, succesul lui a fost îndoielnic şi el avea 
mereu o întrebare: Cum de acest rege dac, era atât de 
iubit şi ascultat, ordinele lui cunoscute şi atât de eficient 
şi prompt îndeplinite până la hotarele ţării lui, când el 
era mereu nevăzut? Aceasta a fost întotdeauna marea lui 

dilemă! Niciodată nu a reuşit să înţeleagă pe deplin 
marele secret al dacilor. 

Dar împăratul acesta, care se lovea de un popor atât 
de viteaz, îşi aroga lui aceste merite, ascunzând 
slăbiciunea armatelor lui, în fraze întoarse cu dibăcic, 
astfel încât poporul roman, care asculta acest raport al 
luptelor sale, să vadă cât este el de merituos, 
glorificându-se pe el şi armata lui: 

„Toate acestea însă sporesc mai mult gloria 
poporului roman, care a izbutit să învingă un asemenea 
neam.” 

Adevărul este că romanii nu au cucerit Dacia în 
primul război, că nu au adus nimic bun şi nimic nou aici. 
Deci el nu are cu ce se mândri, că niciodată luptătorii lui 
nu au fost mai buni decât cei dacii, după cum s-a văzut 
mai sus şi se va vedea şi mai departe. De n-ar fi fost acel 
grec nenorocit care l-a trădat pe Decebal şi dacă regele 
dac ar fi avut o armată măcar cât a lui Traian, în mod 
sigur că i-ar fi alungat pe romani din Dacia şi în al doilea 
război şi poate că ar fi ocupat el Roma, ca să le dea o 
lecție de pomină. Dar nici atunci şi nici acum în vocaţia 
şi destinul neamului nostru, nu a fost şi nu este de a 
domina pe alţii şi nici de a cuceri şi a subjuga alte 
popoare. 

Înţelegând corect lucrurile şi adevărul istoric, cu 
atât mai mult şi mai înalte sunt meritele înaintaşilor 
noştri daci, care s-au apărat necontenit şi cu atât sunt mai 
de condamnat aceşti cotropitori la care ne închinăm noi 
astăzi şi-i slăvim în fel şi chip prin imnuri. 

Privind acest trecut glorios al neamului nostru, ne 
întrebăm cum de este posibil azi să ne supunem noi, 
urmaşii dacilor, fără nici o împotrivire, unor stăpâniri 
străine şi să punem armata ţării sub comanda altora? 

Câtă lipsă de demnitate să devii supus la cheremul altora 
străini şi să-ţi pierzi suveranitatea naţională. Oare unde 
sunt dacii de altă dată şi vitejia lor? Oare unde este tăria 
şi înţelepciunea conducătorilor de altă dată? Noi astăzi 
vedem numai servilism şi spinări plecate în faţa 
străinătăţii, dat fuga prin cancelarii străine după indicaţii 
şi aprobări şi mai ales, cel mai grav lucru, vedem în 
România fluturând nestânjenite tot felul de steaguri 
străine, aşezate prin cabinetele conducătorilor statali. 

Nu cred că se poate spune că națiunea noastră de 
astăzi preţuieşte pe străbuni noştri de altădată, dacă 
cerşeşte unei Europe în decadenţă spirituală, favoruri 
economice şi politice, în genunchi şi acceptând de 
bunăvoie un jug străin. Populaţiei de rând nimeni nu i-a 
spus ce presupune de fapt aşa zisa noastră integrare 
europeană şi că de fapt noi ne îndreptăm încet şi sigur 
spre un dezastru economic şi financiar, în care poporului 
îi sunt luate toate drepturile. Ei ne vor pe noi deoarece 
vom fi cea mai mare piaţă de desfacere din Europa şi 
astfel ei vor avea unde să-şi vândă produsele lor. Acelea 
sunt pline de chimicale şi nu au nici un gust, fiindcă 
oricine ştie că ale noastre sunt mult mai bune decât ale 
lor. Acesta este adevărul! 

După 40 de ani de comunism vor urma probabil, 
dacă nu ne trezim la timp, alţi ani nenumărați de 
servilism, politic, economic şi militar, nu la romani, nu 
la turci, nu la nemți, nu la ruşi, ci la... buşi! Să de-a 
Dumnezeu să ne trezim la timp! 


24. Traian avea „turnători”, iar Decebal avea 
viteji! 

Pentru a se asigura că-i va putea stăpâni pe daci, 
Traian a căutat să se informeze despre viaţa şi 

organizarea Statului Dac şi pentru aceasta şi-a ales un 
spion şi un trădător pe care i-a infiltrat în Dacia, aceştia 
ajungând chiar la curtea lui Decebal. Aceştia au fost 
bitynul Dyon Chrisostomul şi grecul Bicilius, fie-le 
memoria de tristă amintire! Pe aceştia Decebal îi primise 
ca oaspeţi în ţara sa şi la curtea sa şi îi tratase cu 
prietenie. Şi ei cu ce l-au răsplătit? Cu trădarea cea mai 
josnică! Atunci, să nu ai un serviciu de informaţii 
puternic în ţara ta, care să ţină la distanţă astfel de 
indivizi nepoftiţi, şi acum ca şi atunci? 

O vorbă la români zice că: lupul îşi schimbă părul 
dar năravul ba şi la înţelepciunea aceasta populară 
trebuie luat aminte, căci străbunii noştri vorbeau puţin şi 
în înţelesuri profunde. 

Că Dyon Chrisostomos era spion în favoarea 
Romei reiese clar din scrierile lui Traian care iată ce 
consemnează: 

„Soldaţii nu ştiau că în posesia mea se aflau 
informaţii amănunțite, migăloase, pe care mi le-au 
transmis Dyon Chrisostomul, retorul din Asia, cu care 
mă împrietenisem la Roma încă înainte de a fi adoptat de 
divinul meu părinte Nerva. Mulțumită acestor informaţii 
eu nu păşeam în Dacia ca într-un loc complet 
necunoscut...” 

Această prietenie, după ce Traian ajunge împărat 
este ridicată la rang înalt, astfel încât Dyonul acesta 
devine „creierul secret” al lui Traian, fiind cel care 
dădea sfaturi la tot pasul: 

„Discuţiile purtate la Roma cu Dyon mi-au sugerat 
acest drum...” 

„După câte ştiam de la Dyon Chrisostomul, pe 
valea râului în faţa căruia ne aflam...” 

„...aşa cum îmi spusese Dyon...” 

„un rol deosebit în informarea noastră l-a jucat 
grecul Bicilis, aflat la curtea lui Decebal şi ajuns aici ca 
tovarăş de drum al lui Dyon Chrysostomos...” 

Ceea ce Traian arată clar, că acest Dyon era un 
spion al lui, unii istoricii de-ai noştri consideră a fi un 
bătrânel de treabă, care se plimba total nevinovat prin 
Dacia şi care a scris şi el acolo nişte lucruri: 

„Printre puţinele mărturii relative la istoria 
geto-dacilor rămase de la autori antici, un loc aparte, 
prin valoarea deosebită, îl au cele relatate de Dio 
Chrisostomus.” 

Domnule istoric român, care ai scris acestea de mai 
sus, de ce este de valoare deosebită acest trădător al 
neamului nostru? lar mai jos în articolul respectivului 
istoric vedem iar: 

„Şi bătrânul Dio, care apreciază atât de frumos 
lupta strămoşilor noştri, îi va părăsi pe vitejii daci fără 
însă a-i uita vreodată... Spre sfârşitul vieții, cu 
înţelepciunea şi dragostea față de toți oamenii, el va 
scrie...” 

Într-adevăr, frumos i-a apreciat pe străbuni, 
„bătrânul” şi „înţeleptul” Dyo, care de fapt avea 
memoria foarte scurtă, de vreme ce uitase atât de repede 
cât de bine fusese tratat la curtea regelui dac şi a trădat 
tot ceea ce a aflat aici. 

Acest Dyo Chrisostom, spion şi trădător, este citat 
de asemenea cu multă convingere în cărțile noastre de 
istorie admirativ: 

„Dacă adăugăm la toate acestea, datele transmise 
de un călător al vremii prin spaţiul dacic, Dion 
Chrisostomos, întregim imaginea vieții spirituale şi 
materiale coordonată de conducătorul statului dac.” 

După cum vedem acele scrieri ale lui Dyon au fost 
studiate de istoricii români, dar au uitat să spună că 
moşulețul acesta aparent paşnic, era sfătuitorul de taină 
al lui Traian, care i-a arătat acestuia cum să procedeze în 
timpul războiului cu dacii. Noroc totuşi că acest adevăr 
iese la lumină tocmai din scrierile împăratului. 


25. Cum au pus dacii lupul paznic la oi? 

Mărturia traiană zice: 

„În timpul luptelor dacii îl urmau pe acela care 
purta stindardul lor sub forma pieli unui lup, înfiptă 
într-o prăjină. Ca semn de izbândă împotriva acestui 
animal hrăpăreţ, care le era cel mai înverşunat duşman în 
ocupaţia lor de oieri, au făcut din acesta stindardul ce 
trebuia să ducă la victorie.” 

Da, toate documentele istorice scrise şi nescrise 
confirmă aceasta. 

Bineînţeles că ciobanii daci, aceşti vajnici ai 
munților nu puteau rămâne indiferenți în faţa haitelor de 
lupi care le prădau stânele şi le provocau atâtea pagube. 
Când îi prindeau...îi transformau în stindarde! Pielea 
animalului cu cap cu tot era pusă într-adevăr într-un par 
şi apoi acesta era înfipt în pământ la o oarecare distanță 
de stână. Alte haite de lupi care încercau să se apropie de 
stână, nu mai îndrăzneau să atace, văzând imaginea 
îngrozitoare a precedesorului lor, şi se retrăgeau spre alte 
locuri. Şi uite aşa până la urmă dacii, în isteţimea lor au 
reuşit să pună lupii... paznici la oi! Sub formă de 
stindard! Ceea ce, trebuie să recunoaştem că nu e puţin 
lucru şi că numai o minte foarte inteligentă şi iscoditoare 
ar fi putut gândi aşa ceva. 

De la destinația de „paznic” al casei, al stânii, sau 
al cetăţii, nu a mai fost decât un pas până la adoptarea 

„Llupului” ca stindard de luptă, care probabil că trebuia să 
înspăimânte pe duşman cu înfăţişarea lui fioroasă şi dacă 
mai ŞI şuiera după cum se spune, în mod sigur îi băga în 
sperieţi pe aceia. 

Pe de altă parte, aşa cum lupul acesta le păzea 
stâna, tot aşa era destinat şi trebuia să păzească şi ceata 
care pornea la luptă. Când lupii atacă, între ei este unul 
mai puternic, care este urmat de ceilalți. Tot aşa dacul 
acela care purta stindardul cu lupul, era urmat de ceilalți. 
Prăjina cu lupul sau „lupul cu prăjină” made în Dacia, 
marca întotdeauna unde se afla conducătorul cetei 
respective în timpul luptei, pe care coastă de deal sau în 
care vale se afla şi astfel ceilalți luptători daci ştiau exact 
în orice moment ce urmau să facă şi încotro trebuiau să-l 
urmeze. Stindardul acesta era folosit şi la semnalizarea 
intențiilor strategice în timpul luptelor de către 
conducător. 

Legendele din neamul nostru care vorbesc de lupul 
alb din Carpaţi sunt foarte adevărate. Dacii aceştia 
simplii ştiau să facă armă de luptă sau de apărare din 
orice, geniul lui ancestral fiind extraordinar. Atunci cum 
putem noi azi crede despre ei, că erau nişte barbari 
sălbatici şi necivilizaţi, care aveau nevoie de alții să-i 
înveţe cum să-şi trăiască viaţa şi ce să facă? 

Pe frontispiciul cetăţii Sarmisegetusa, era săpat în 
piatră un soare, un spic şi două stindarde cu lup. Lupii 
din această stemă aveau funcţie protectoare de paznici ai 
cetăţii. 

Aceste stindarde au fost abandonate numai în 
momentul în care tinerii lupi au început să fie dresați, au 
fost domesticiţi devenind ajutoare ale oierilor. 

lată cât de eficace gândeau şi acționau dacii şi în ce 
mare simplitate stătea puterea lor. 

26. Dacii făceau negoţ înfloritor pe Mureş! 

Tot plimbându-se Traian de la un castru la altul, îşi 
făcea planuri şi vise de preamărire, dar realitatea îl 
aducea mereu cu picioarele pe pământ. El nu contenea să 
se mire de acest popor deosebit al dacilor, şi de cât de 
inteligent şi harnic era şi care mereu îl surprindea cu 
ceva: 

„Am ajuns...până la fluviul Maris (Mureş). Pe 
acest fluviu se desfăşura, din primăvară până în toamnă, 
o navigaţie intensă, pe care noi o opriserăm acum. Acest 
lucru i-a stânjenit mult pe daci, întrucât pe fluviu, în 
luntri şi pe plute, coborau până la Partiscum, pe Tisia 
(Tisa), lemne, lână, piei şi mai ales sarea atât de cerută 
de lumea oierilor. Navigaţia intensă mi-a arătat 
importanţa pe care o avea fluviul pentru comunicațiile 
din interiorul Daciei şi m-am hotărât să ţin seama de 
aceasta pe viitor.” 

După cum vedem renumiţii plutaşii de pe Bistriţa 
aveau pereche pe renumiţii plutaşi şi corăbieri de pe 
Mureş! Şi era o navigaţie intensă, ceea ce denotă că 
aveau şi ce transporta. lar împăratul, care era un foarte 
bun cârmaci şi conducea şi el corăbii, deci era priceput 
în ale navigaţiei, observă ceva ce istoricii nu au luat în 
seamă până acum: principalul sistem de comunicaţii al 
dacilor era... pe apă! Ținând cont că pe vremea acea 
pădurile erau foarte dese şi sălbatice, era normal că 
turmele erau duse pe Jos, călăuzite spre locul de iernare, 
dar mărfurile erau încărcate pe plute şi rapid trimise pe 
apă. La fel se proceda cu multe alte mărfuri, printre care 
cel mai important era lemnul, atât de necesar dincolo de 
Tisa, unde aflăm că erau numai păşuni şi nu se găsea 
lemn. Convoaiele de mărfuri pe ape, erau mai sigure şi la 

adăpost de eventualii atacatori şi transportul mai ieftin şi 
mai rapid. Pe malurile acestor ape se formaseră 
nenumărate aşezări care beneficiau de pe urma acestui 
mod de transport şi contribuiau la un comerţ prosper şi 
înfloritor: 

„...pe valea râului în faţa căruia ne aflăm există 
nenumărate aşezări dacice, a căror existenţă se baza pe 
creşterea turmelor de oi.” 

Deci aici avem dovezi grăitoare că pe toate râurile 
interioare şi pe Dunăre, dacii erau navigatori iscusiți şi 
mai ales, că aveau ce transporta. 

Cum le-ar sta românilor din ziua de azi să se plimbe 
de la o localitate la alta cu şalupele şi să nu mai plătească 
taxă de drum sau de autobuz şi să-şi transporte în voie 
lemnele de foc de exemplu? Şi nici benzina nu i-ar mai 
costa. Tocmai s-a anunţat zilele trecute la televizor, că 
un gorjean a inventat motorul care merge cu apă, iar un 
altul de nu ştiu unde a văzut că tractorul lui merge cu 
ulei de floarea soarelui şi că singurul inconvenient este 
că miroase a plăcinte. Deci românii şi azi sunt 
descurcăreţi foc, fiindcă văzând ei cum creşte preţul la 
petrol, la pompa din sat, s-au gândit la alternative. Şi 
când au văzut că merge şmecheria cu uleiul de floarea 
soarelui, bineînţeles că s-a molipsit tot satul şi satele 
vecine de nu mai vezi tractoare, ARO-uri şi alte Dacii, 
decât numai pe ulei. Ce s-au gândit ei? Nu mai bine 
semănăm un hectar de floarea soarelui şi ne „stoarcem” 
„benzina” pe un an de zile? Şi se pare că au avut 
dreptate, deoarece primul efect după anunţarea acestei 
ştiri pe postul de televiziune, a fost că a doua zi 
Rompetrol-ul a anunţat ieftinirea benzinei. Deci după 
cum vedem din nou, Dumnezeu i-a luminat pe ţăranii 


93 


aceştia, iar geniul poporului român, urmaş al dacilor 
străbuni este inepuizabil. 

O singură întrebare ne punem: oare de ce România 
actuală nu s-a orientat spre reluarea acestor căi de 
transport ieftine pe ape, care nici gropi nu au şi nici 
pinioane nu strică? 

Noi români avem strămoşi geniali, şi până la 
sfârşitul cărții numai asta o să spunem, care strămoşi 
aveau o gândire profundă şi o minte iscusită. Noi trebuie 
să ieşim din acele idei de barbarie şi sălbăticie, pe care 
le-au aruncat alții asupra noastră, să ieşim din aceste 
clişee nefaste şi false care au fost fabricate la adresa 
noastră şi cu care au fost etichetaţi strămoşii noştri. 

Trebuie să încetăm să ne mai considerăm cetăţeni 
de mâna a doua, buni numai de a fi servitorii altora, de a 
face numai plecăciuni şi de a sta cu mâna întinsă cerşind 
„Europei” ceea ce nu ne trebuie sau ceea ce avem mai 
bun la noi acasă. Până când nu ne vom reconsidera 
atitudinea față de noi înşine şi până când nu vom 
restabili adevărul istoric atât de evident, până atunci alţii 
nu ne vor trata altfel. 

Acest document al lui Traian, are meritul că printre 
rândurile scrise de un conducător militar, se regăsesc 
redate multe aspecte ale vieţii sociale din Dacia de 
atunci şi multe informaţii corecte şi bine cunoscute în 
toată lumea antică. Acest jurnal de campanie a fost 
consemnat corect în ce priveşte zona informaţiilor 
geografice, organizării sociale şi statale, a bogățiilor şi a 
obiceiurilor dacilor, deoarece au fost gândite ca note de 
informare pentru următorii împărați care ar fi venit în 
Dacia. Aceia trebuiau să aibă la îndemână informaţii 
corecte despre aceste locuri şi obiceiurileoamenilor. 

Aici în Dacia locurile şi relieful erau sălbatice şi 
inospitaliere pentru romani, clima deosebit de aspră, dar 
oamenii de aici erau frumoşi, puternici, curajoşi, viteji şi 
deosebit de inteligenţi, după cum arată toate izvoarele 
istorice şi imaginile de pe columnă. 

Bine spune domnul Simion Lugojan în această 
carte, tot ce au spus romanii şi toate imaginile de pe 
columnă trebuie dezbrăcate de aura de învingători pe 
care ei şi-au arogat-o. Atunci vom vedea un adevăr 
istoric surprinzător şi vom avea la îndemână argumente 
istorice imbatabile, în favoarea noastră, care de aproape 
două mii de ani... există! Ele acoperă toată aria istorică 
unde se credea până acum... că nu există! Credem că 
este momentul ca argumentele să iasă la suprafaţă şi să 
fie cât mai cunoscute de către toată lumea. Aşa să ne 
ajute Dumnezeu! 


27. Dacii aveau şi scrieri şi alfabet propriu! 

De ce nu au scris dacii şi de ce nu ne-au rămas de la 
ei mai multe documente scrise? Nu ştiau ei scrie, nu 
aveau ei alfabet? 

Ba da, aveau şi alfabet şi şcoli şi scrieri! Şi mai 
deţineau şi o mare înţelepciune! Dar fiind mereu în 
bătaia vremurilor, se fereau ca aceste cunoştinţe 
deosebite ale lor să cadă în mâna duşmanilor, aşa că au 
scris foarte puţin. Multe cunoştinţe le-au încifrat altfel, 
în tăcere şi taina lor nu se descoperă decât printr-un 
limbaj al imaginilor, vizual. Altele le-au ascuns în 
cântece sau în poveşti, deoarece nimeni nu s-ar fi gândit 
să le caute tocmai acolo. Dacii când mureau se îngropau 
modest, fără monumente măreţe şi inscripţii funerare 
cum făceau romanii. Ei aveau un cult deosebit pentru 
Dumnezeu căruia îi spuneau Cel Preaînalt, dar credinţa o 

transmiteau prin viu grai. Aşa se face că dacii nu au lăsat 
multe înscrisuri. 

Cunoştinţele lor le transmiteau celor atent selectaţi 
să le preia prin viu grai şi de aceea era la ei la mare 
cinste puterea cuvântului viu. Limba dacilor fiind în 
totalitate limba primordială, era o limbă foarte puternică, 
care permitea orice tip de comunicare cu mare acuratețe, 
în orice domeniu. Şcoala se învăţa mai ales în templele 
din munţi şi predarea intra în atribuţiile preoților. 

lată ce zice chiar Traian despre toate aceasta: 

„Preoţii dacilor, ca şi ai celților, nu-şi lasă 
învăţătura în scris, ci le predau numai prin memorare în 
versuri a celor ce trebuie învăţate sau cântând, pentru că 
asemenea învățături, după credinţa lor, nu se cade să fie 
încredințate scrisului, atât pentru a nu se răspândi în 
popor, cât şi pentru a nu slăbi memoria celor care şi le 
însuşesc. Preoţii dacilor cunosc totuşi scrisul pe care 
îl folosesc, ca şi pătura sarabilor, pentru treburi 
curente şi profane, scriind cu un alfabet asemănător 
celui grecesc. Cunosc însă şi alfabetul nostru, pe care-l 
utilizează uneori în scopurile arătate mai înainte. Nu 
cunosc papirusul şi nici pergamentul, ci scriu cele de 
cuviință pe  foițe subțiri decojite din scoarța 
mesteacănului.” 

Există expresii populare în ziua de azi, care fac 
trimitere la redarea cunoştinţelor prin „cântat”. Uneori 
profesorul scoate elevul la tablă şi îi spune: no, cântă! 
Elevul care ştie lecţia pe de rost începe şi o turuie. Este 
un exemplu de păstrare în conştiinţa naţională ca pe o 
reminiscență a deprinderilor practicate de demult: a 
„cânta” cunoştinţele. Şi mai sunt şi altele, cum ar fi de 
exemplu liturghia ortodoxă, care se cântă de la început 
până la sfârşit... 

În zona cetăţii Sarmisegetuza creşte într-adevăr 
acest mesteacăn de care se spune aici. El creşte pe 
culmile înalte şi de pe trunchiul lui exfoliază coaja albă 
în foiţe fine, numai bune de scris pe ele mesaje, fiind 
rezistente şi la apă şi la alte intemperii. Cei care au 
vizitat zona cetăţii pot confirma acest lucru. 

Toţi cei care s-au ocupat cu studierea inscripțiilor 
dacice au observat oarecare asemănare a alfabetului dac 
cu cel grecesc. Pentru explicarea acestei asemănări sunt 
posibile două variante: ori cele două alfabete au aceiaşi 
sursă grafică şi să se fi diferențiat pe parcurs ori alfabetul 
grec să provină din cel dac! 

Din rândurile de mai sus vedem că Traian nu se 
aştepta să găsească aici o populaţie atât de instruită şi 
nici atât de avansată ca civilizaţie. Deoarece dacii aveau 
toată cunoaşterea transmisă prin viu grai şi ascunsă în 
basme, poveşti, snoave, ghicitori, cântece, doine, 
obiceiuri, tradiţii, oamenii le-au purtat firesc din 
generaţie în generaţie şi astfel ne-au adus-o nouă celor 
de azi. Dacă cercetăm folclorul românesc autentic, el 
este cel mai mare rezervor de înţelepciune dacă, iar 
limba română populară păstrează în ea vechea limbă a 
dacilor, a graiului viu. Cu cât suntem mai aproape de 
folclor, de tradiţii, de portul şi obiceiul popular, cu atât 
suntem mai aproape de strămoşii noştri traco-geto-daci. 
Cu cât suntem mai departe de ele, cu atât suntem mai 
departe de rădăcinile noastre ancestrale pe care ar trebui 
să le avem bine înfipte fiecare dintre noi în pământurile 
străbune d'aci! 

Deci, dacă nici alfabet şi nici scriere nu ne-au adus 
aceşti romani, deoarece poporul dac le avea, după cum 
nu ne-au adus multe altele după cum s-a văzut mai sus, 
atunci ce ne-au adus în afară de jaf? Şi atunci, în cea 

constat latinizarea şi romanizarea mult trâmbiţată? Ce 
mai rămâne din acest eşafodaj de ipoteze total greşite? 
Cum au fost romanizate câteva milioane bune de 
traco-geto-daci trăitori pe aceste meleaguri, milioane 
bune nu glumă, care au fost foarte puţin în contact cu 
aceşti soldaţi romani al căror nivel de cultură era 
îndoielnic, ei fiind mai mult nişte brute bune de război, 
decât nişte profesori, şi care în mod sigur nu ştiau nici să 
scrie şi nici să citească? După cum vedem din mărturii, 
conducătorii dacilor cunoşteau şi alfabetul lor dac, dar şi 
pe cel latin aşa că nu putem spune că a fost nevoie să 
înveţe ceva nou pentru a se înţelege cu cotropitorul, 
deoarece la venirea romanilor toate acestea ei le 
cunoşteau. Atunci ce cunoaştere au transferat aceşti 
romani spre daci? În ce a constat acest proces? 

Din faptul că un ocupant staţionează vremelnic pe 
teritoriul tău, nu decurge faptul că el îți schimbă automat 
toată limba ta şi obiceiurile tale de viaţă şi nici nu 
înseamnă că el te învaţă ceva bun, dar înseamnă sigur că 
te jefuieşte şi te asupreşte. Puţinii nobili romani care 
s-au aventurat prin Dacia, mai mult din obligaţie pentru 
a menţine administraţia romană, decât de bună voie, nu 
i-au putut influenţa în nici un fel pe daci. Romanii veniți 
aici au păţit ca şi poetul roman Ovidiu, care după mai 
mulţi ani de stat în Dobrogea, ajunsese să scrie, să 
gândească şi să compună poezii în limba geților, care 
chiar îl ascultau ce zice când le recita câte un poem de-al 
lui, deoarece el nu avea cu cine vorbi în limba lui 
romană. Ca să nu-şi uite limba lui de tot, cât a stat în 
Dobrogea el a compus mai multe opere pe care le-a 
trimis tocmai la Roma, deoarece aici în Dacia nu avea 
cine 1 le citi. Cazul lui Ovidiu a fost grăitor, el a fost un 
roman getizat sau dacizat, care ajunsese să devină un 

„barbar” deştept din Dacia. Cine nu crede, să-i citească 
opera pe care a scris-o la Pontul Euxin. 

Cum puteau romanii să-i înveţe pe daci ceea ce 
dacii deja ştiau şi practicau de mii de ani? 

Aceste răspunsuri istoricii de azi au datoria să le 
dea şi să arate adevărul. Este momentul să renunţăm la 
acest Traian cotropitor, să nu-l mai ridicăm atâta în slăvi 
şi peste tot pe unde are o statuie de-a lui să o înlocuim cu 
o statuie a unui luptător dac. Acesta este primul pas spre 
normalitate! 

Nu pe mareşalul Antonescu trebuia să-l „exilăm” 
noi din viaţa publică şi din istoria noastră naţională, 
deoarece el a fost un mare patriot român, ci pe acest 
Traian, care a făcut atât de mult rău Daciei şi care a fost 
un cotropitor viclean şi fără scrupule, care a adus 
corupție şi cotropire în Dacia şi nimic altceva. Să ne 
amintim cât de coruptă era societatea romană pe vremea 
aceea, lucru consemnat în documentele antichităţii. 

Și mai trebuie să dărâmăm nişte idoli de pe 
teritoriul României sau cel puţin să-i luăm şi să-i ducem 
în muzee: lupoaica cu puii, adică cu Romulus şi Remus, 
întemeietorii Romei şi care au „aterizat” la noi odată cu 
romanii. De ce trebuie noi să ne închinăm la 
întemeietorii Romei şi să-i cinstim? De ce nu ne 
închinăm noi la întemeietorii noştri şi pe ei să-i cinstim? 
De ce nu pe un Burebista? 

Ştie vre-un român cine au fost întemeietorii Daciei? 
Nu prea! Şi nici istoricii nu prea spun. De ce nu se fac 
cercetări în zona aceasta şi de ce să nu avem şi noi 
întemeietorii noştri? De ce să-i slăvim noi pe ai altora? 
Pentru cât rău ne-au făcut urmaşii lor, care ne-au jefuit, 
prădat şi umilit? Pentru ce să-i respectăm noi şi să ţinem 
noi aceste monumente în mijlocul Clujului la loc de 

cinste, sau în alte oraşe? Cam care ar fi argumentele 
morale? 

Toate acestea sunt însemnele unor ocupanţi străini, 
de care noi am scăpat demult şi nu mai avem nevoie de 
ele să le tot cinstim şi să le tot slăvim. Aşa cum statuile 
lui Lenin şi ale altor cotropitori au fost date jos, aşa este 
cazul să se dea şi acestea ale romanilor de urgenţă. 

Este momentul ca acei bărbaţi viteji ai Daciei, mari 
conducători ai neamului, care au fost mulți şi cu mari 
merite să fie puşi în locul lor. Ar fi cazul să se facă 
această curăţenie generală în ţară, de aceste simboluri 
străine şi de dominare, care ne-au rămas moştenire 
dintr-un trecut istoric insuficient cunoscut şi incorect 
apreciat. Trebuie să bată vântul libertăţii autentice... 


28. Romanii nu i-au putut învinge pe ...ciobani 
daci! 

Întrucât ciobanii daci aveau turme foarte mari de oi, 
de ordinul multor mii după cum s-a văzut, ei făceau 
transhumanță, deplasându-se mereu de la câmpie la 
munte şi invers. Ei se plimbau pe căile lor tradiţionale de 
mii de ani şi nu participau la război oficial. În realitate, 
ei care se mişcau liberi prin provincii, duceau şi aduceau 
veşti oficiale şi secrete de peste tot şi le duceau peste tot. 
Ei erau aceia care îi susțineau peste tot pe luptătorii daci, 
cu tot ce aveau nevoie, inclusiv cu provizii de hrană. La 
nevoie deveneau ad-hoc cei mai viteji luptători, dotați cu 
o forță, o rezistență şi o agilitate deosebită, fiind 
caractere puternice şi neînfricate. Aceşti oieri erau de 
fapt „armata mobilă” a regelui dac! 

După mult timp, Traian s-a sesizat de acest ajutor 
nepreţuit şi permanent pe care localnicii şi ciobanii îl 
dădeau luptătorilor daci, şi a mutat strategic războiul 

care era direcționat pe lupta directă cu soldaţii lui 
Decebal, pe lupta directă cu ...ciobanii lui Decebal! 

„Trebuia cu orice preţ să închidem deplasarea 
oierilor cu turmele lor din locurile de iernat...” 

Dar iată în ce termeni deosebiți şi admirativi sunt 
descrişi aceşti ciobani: 

„Blocada astfel instituită speram să dea roadele 
aşteptate pentru că, dacii cum am mai spus, trăiesc de pe 
urma turmelor. Acestea le dau hrana, fie prin lapte fie 
prin carnea mult apreciată, în special cea a mieilor, după 
cum le mai dau lâna, pe care femeile o lucrează sub 
formă de îmbrăcăminte sau alte trebuinţi. Ei cunosc 
agricultura pe care o practică cu multă iscusinţă, dar în 
zonele montane ea nu este baza lor de existenţă, ci este 
ceva auxiliar, din care îşi trag grânele pentru pâine sau 
rezervele de hrană pentru animale.” 

Ciobănia, după cum vedem, se învăţa din fragedă 
copilărie: 

„Dacii acordă o grijă deosebită educației 
tineretului, care încă din copilărie este obişnuit cu 
treburile gospodăreşti, un loc important în educarea 
copiilor îl ocupă şi pregătirea pentru paza turmelor. De 
aceea sunt antrenați pentru lupte împotriva 
sălbăticiunilor, pe care le întâmpină fără teamă, învățând 
de la o fragedă vârstă ce este curajul şi neînfricarea. 
Astfel se explică caracterul dârz şi aspru al luptătorilor 
daci.” 

Nu cred că noi putem găsi cuvinte mai adecvate 
pentru a arăta calitățile strămoşilor daci. 

Ajungând romanii pe valea râului Strei, ei găsesc 
aici iarăşi lucruri interesante pe care nu le mai văzuseră 
în altă parte şi astfel le-au atras atenția. Datorită acestui 
fapt ele au rămas consemnate: 

„„..valea din ce în ce mai îngustă a râului Straius 
(Strei), care după cum aveam să ne convingem mai 
târziu îşi avea izvoarele foarte aproape de Sarmisegetusa 
şi împiedica prin îngustimea sa accesul unei oşti spre 
cetate. Aici în această parte a văii, dacii au amenajat în 
mai multe locuri gropi, nu prea mari, în care au abătut 
apa râului pentru ca în ele să înmoaie lâna oilor, după 
care o tot bat cu maiu, făcându-şi din materialul obţinut 
haine şi pături groase. De la această îndeletnicire îşi 
luase râul numele de Straius, căci în limba dacilor 
aceasta înseamnă îmbrăcăminte.” 

Deci, iată că această metodă de prelucrare a lânii se 
găsea numai în Dacia. Straiele care se făceau aici din 
lână erau renumite şi meşteşugul era practicat din 
vremuri străvechi, deoarece chiar şi râul luase acest 
nume. 

Pornind de la această constatare ne-am uitat, din 
nou în Dicţionarul explicativ al limbii române să vedem 
care este considerată de către lingvişti originea acestui 
cuvânt şi găsim cu tristeţe şi cu disperare: 

Strai — de origine necunoscută!!! 

Maiul — care era unealta de bază a ţărăncilor dace la 
spălat de straie, acelaşi dicţionar îl considerat ca 
provenind din limba...latină!!! Deşi aici în Dacia această 
unealtă simplă maiul, se folosea de mii de ani şi nu era 
nevoie să le înveţe romanii pe ţărăncile dace nici cum se 
numeşte şi nici cum se foloseşte, totuşi vedem că 
lingviştii au dat un verdict stupefiant, cum că acesta ar fi 
de origine latină Considerăm aici din nou o gravă eroare 
lingvistică... 

Curioşi să vedem cuvântul lână, de ce origine este 
considerat, deoarece el era de asemenea străvechi şi 
foarte cunoscut atunci când au apărut romanii la noi, 

ne-am uitat iarăşi în dicţionar şi am văzut din nou cu 
tristeţe că este considerat de asemenea ca provenind din 
limba latină. Aceasta ar însemna că soldaţii romani, care 
habar n-aveau de spre toate aceste metode de prelucrare 
a lânii, că ei ştiau numai să se bată, ar fi făcut pe 
profesorii cu oierii dacii cam aşa: aceasta se numeşte 
lână, ...aceasta se tunde de pe oi,...aceasta se 
spală,...aceasta se ţese,.. etc. Este de râsul lumii!... 

Oierii daci îşi păşteau turmele în Carpaţi din 
vremuri imemoriale, şi turmele unui oier erau de ordinul 
miilor, ceea ce înseamnă că ei cunoşteau perfect acest 
meşteşug. Toate cuvintele necesare, legate de 
meşteşugul lor, ei le aveau clar şi solid aşezate în 
vocabularul lor de zi cu zi, adică în limba lor 
traco-geto-dacă. Să vii acum şi să pretinzi că nici măcar 
acest cuvânt — lână, nu exista în limba dacă, este o eroare 
cum nu s-a mai văzut! Atunci până la apariția romanilor, 
cum spuneau câteva milioane de traco-geto-daci la 
elementul de bază al vieţii lor, lâna, pe care îl procurau 
de la câteva milioane de oi? Nu se ştie... Au aşteptat ei 
dacii ca să vină romanii şi să le dea cuvântul? 

Adevărul este cu totul altul. Şi maiul şi lâna sunt 
două cuvinte care se găseau în ambele limbi şi în dacă şi 
în latină. În ambele limbi aceste cuvintele erau de bază, 
ținând de meşteşuguri de bază, şi proveneau din filonul 
limbu primordiale din care s-au diferențiat limbile 
popoarelor. De aceea cuvântul mai şi lână seamănă! 
numai seamănă! cu cuvinte care desemnează acelaşi 
lucru în limba latină, respectiv: malleus şi lana. 

După cum vedem războaiele ciobanilor daci, cu 
aceşti „romanizatori” nu s-au terminat nici azi, dacă nici 
straie, nici lână şi nici maiuri... nu mai au! 

Pe aceşti ciobani, Traian nu i-a putut păcăli. Chiar 
dacă i-a obstrucţionat, barând căile lor de acces cu valuri 
de pământ, oierii tot treceau pe alte căi spre munţi. Chiar 
dacă le-a inventat tot felul de vămi, ei tot treceau prin 
alte părți, păcălindu-i tot timpul pe romani. Astfel, 
ciobanii şi luptătorii daci repurtau victorie după victorie, 
iar împăratul a fost nevoit să recunoască până la urmă, 
chiar dacă a făcut-o voalat. Parcă o forță mai presus de el 
îl făcea să spună uneori adevărul în timp ce scria despre 
daci în jurnalul său: 

„Trebuie spus în acelaşi timp, că aceste lupte s-au 
dus cu multă îndârjire şi nu de puţine ori dacii au obţinut 
superioritatea...” 

Vedeţi! Aşa se spune în limbaj diplomatic şi 
împărătesc, printre dinţi, când cineva te bate măr şi tu 
pierzi bătălie după bătălie: nu de puţine ori dacii au 
obținut superioritatea... 

Cine ştie câte victorii strălucite au repurtat dacii, 
dar pentru că nu s-au scris, noi nu le luăm în considerare. 
Cine va ridica un monument în memoria acestor eroi 
daci, a căror vitejie şi superioritate este recunoscută de 
mari împărați, monument pe care ei îl merită pe deplin? 
Oare vom şti noi vreodată să le mulţumim îndeajuns 
pentru cele ce au făcut pentru noi, popor român de azi? 

Dacă a văzut împăratul că nu o scoate la capăt 
nicicum cu aceşti ciobani şi oieri atât de devotați Daciei 
şi regelui lor, el a încercat metoda coruperii lor, cu bani 
şi cu avantaje materiale şi cu aşa zisa protecţie romană. 
Acest împărat nu a ştiut niciodată să se lupte în luptă 
dreaptă şi întotdeauna a făcut apel la metode josnice. 
Pentru asta îl cântăm noi în imn în fiecare dimineaţă? 
Vai de noi! 

Neputincios în faţa luptătorilor daci şi a dârzeniei 
oierilor, el continuă cu corupţia, căutând cât mai mulți 
daci, din toate categoriile sociale, pe care să-i momească 
şi să-i atragă de partea lui, încercând să-i cumpere cu 
promisiuni: 

„De foarte mult ajutor ne-a fost aici Licinius Sura, 
care neobosit, căuta să stea de vorbă cu fruntaşii daci, 
să-i liniştească în privinţa scopurilor noastre de viitor şi 
să-i asigure de întreaga noastră înţelegere faţă de dânşii, 
dacă vor accepta colaborarea cu noi.” 

Biet împărat, câtă imoralitate pentru o îmbucătură 
în plus! Istoria a dovedit că romanii nu şi-au găsit prea 
mulți clienţi. 


29. Caşul dacilor avea termen de valabilitate... 5 
ani! 

Printre paginile care descriu această perioadă a 
primului război cu dacii, apar câteva lucruri deosebite, 
consemnate despre oieri daci, de la care romanii 
„obţineau” bineînţeles cu forţa produse: 

„De la ei am obţinut mei, dar mai ales caş, pe care 
îl prepară într-un anume fel, spre a-l păstra chiar şi 
timp de până la cinci ani. Atunci când, după un astfel 
de timp mai îndelungat doresc să-l mănânce, ei moaie 
caşul în apă şi după un timp el devine la fel de proaspăt 
ca în primul an. El este săţios şi o cantitate mică este 
suficient pentru a sătura un om. Caşul dacic astfel 
pregătit îl numesc brenda (brânză). Grâu am obţinut mai 
puţin, pentru că în zonele de munte dacii preferă în loc 
de pâine un aluat fierbinte, pregătit repede din boabe 
măcinate de mei, căruia ei îi spun mamelikae 
(mămăligă) şi este preferat de oieri pentru felul simplu în 
care se prepară.” 

Acum pentru noi este clar, că brânza era brânză şi 
mămăliga era mămăligă, dar după cum a arătat şi autorul 
cărții domnul Simion Lugojan, romanii nu pronunţau 
chiar corect anumite sunete şi le-au pus pe hârtie cam 
cum le rosteau ei şi nu cum le rosteau dacii. Să mai zică 
cineva că dacii nu mâncau mămăligă! 

Dacă Traian nu mai văzuse aşa ceva prin imperiu 
său sau pe aiurea, normal că a consemnat această 
mâncare rapidă de campanie - mămăliga, pe care dacii o 
pregăteau repede la fața locului, mai ales că meiul 
creştea şi prin poienile munţilor. Această mămăligă este 
consemnată în două locuri de Traian, dovadă că era 
uimit de uşurinţa cu care se putea asigura supraviețuirea 
luptătorilor daci şi a oierilor din munţi. Văzând acestea, 
este clar că era ceva specific dacilor şi această mâncare, 
dar şi cuvântul care o desemnează. 

Ne-am dus din nou în Dicţionarul explicativ al 
limbii române mai sus amintit, şi iarăşi am avut surpriză: 
mămăliga este... Et. nc!!! Incredibil! Acest cuvânt 
dacic, cu toată familia lui de cuvinte este declarat...de 
origine necunoscută! Multă mămăligă trebuie să mai 
mănânce lingviştii aceştia savanţi, până să înţeleagă că şi 
cuvântul mălai care se află în aceiaşi situaţie şi 
mămăliga sunt de origine dacică, cuvinte ale acestei 
limbi frumoase ca un fagure de miere. 

Altă surpriză totală la... brânză! Cuvântul acesta în 
dicţionar este tot Et. nc!!! Adică nici brânza nu este de-a 
noastră, când însuşi romanii o consemnează lingvistic, 
ca aparţinând numai limbii dacilor, iar ca aliment fiind 
declarat un aliment excepţional din toate punctele de 
vedere, ei ne mai văzând aşa ceva! 

Tocmai ceea ce constituia baza de existenţă 
milenară a poporului dac, brânza şi mămăliga şi 

cuvintele aferente lor, pe care ei le rosteau în fiecare zi, 
să le trimiţi aşa uşor în neant?... Ce să mai zicem de 
gafele acestea monumentale ale dicționarelor limbii 
române? Să desfiinţezi un popor cu toată istoria lui şi cu 
toată limba lui şi cu toate tradiţiile lui, şi să-i ştergi 
urmele într-un mod atât de nedemn, din interese politice 
de moment? Cui au folosit aceste dicţionare total 
falsificate? Nouă românilor nu, în nici un caz! 

Şi cine ştie câte din acestea mai sunt prin filologia 
noastră românească actuală. Le dorim acestor savanți, 
rupţi de lume şi de realitate, să mănânce numai 
mămăligă cu brânză şi făcută din mei, până când se vor 
sesiza că aceste mâncăruri şi aceste cuvinte sunt de 
origine dacă, şi că de la strămoşii daci ne-au rămas ele 
moştenire în limba română actuală. 

Doamne multe „războaie” mai trebuie să purtăm 
noi cu „romanii” aceştia din interior şi din exterior până 
când ne vom „dezromaniza” şi ne vom renaţionaliza! 
Chiar ar fi necesară „naţionalizarea” limbii române, care 
ne-a fost confiscată într-un mod atât de barbar de către 
oameni iresponsabili. Doamne ajută! 


30. Decebal a fost declarat de către romani un 
rege... isteţ! 

Dacă nu credeți trebuie să citiți în jurnalul 
romanului împărat, unde scrie el cu năduf: 

„Isteţimea lui Decebal a sesizat repede greutăţile 
pe care le întâmpinam şi a inițiat noi forme de luptă 
potrivit acestei situaţii. Deşi n-a apărut niciodată sub 
ochii noştri, simţeam prezenţa acestui rege şi eram 
informaţi, de altfel că toate aceste atacuri se dădeau sub 
privegherea lui directă. Tactica preferată era atragerea 

noastră cât mai adânc în pădure, până în locuri anume 
pregătite, unde ne pregătea cele mai mari greutăţi.” 

Bineînţeles că noi ne putem lesne da seama ce 
însemnau aceste „cele mai mari greutăți” şi admirăm 
geniul militar al luptătorilor daci, care foloseau atât de 
abil pădurea. 

„Spre a fi sigur că ordinele sale vor fi îndeplinite 
întocmai, a obligat numeroşi tarabostesi să ia parte la 
lupte cot la cot cu comatesii pe care-i îndrumau, 
urmărind ca poruncile regeşti să fie îndeplinite cu 
stricteţe. În timp ce unii daci se luptau cu noi, sau se 
pregăteau să intre în luptă, alţii lucrau pentru pregătirea 
unei linii de apărare. Şi aici tarabosteşii îndeplineau 
munci grele, fizice, alături de comatesi. Se recunoştea 
uşor în toate acestea geniul regelui dac, care aşa cum îmi 
spusese Dyon, ştia să-şi organizeze supuşii pentru a face 
faţă oricărei situaţii.” 

Oare când am mai auzit noi ultima dată vorbindu-se 
atât de frumos despre un Burebista, sau despre 
Comosicus sau despre Oroles sau despre oricare alt rege 
dac? De ce nu-şi aduc aminte românii de aceşti oameni, 
că oameni au fost şi ei, din neamul nostru şi au trăit aici? 

Ar trebui să vorbim şi noi despre ei ceea ce ştim, 
măcar pe tonul acestui împărat roman dacă nu mai mult. 
De ce nu au aceşti străluciți înaintaşi ai noştri dreptul la 
amintirea noastră? 

Când vrei să intri undeva, aceasta presupune logic 
să vii de undeva ca să poţi să intri altundeva. Aşa că 
dacă toată ziua auzim până la exasperare că vrem să 
intrăm în Europa, de ce nu auzim toată ziua până la 
exasperare de unde venim? Adică din Dacia! Este foarte 
greşit acest slogan politic şi publicitar, exasperant, prin 
care se tot spune că „vrem să intrăm în Europa” când 

toate documentele istorice, inclusiv acest jurnal 
împărătesc, arată că noi dintotdeauna am fost aici în 
Europa, că nu am plecat niciodată de aici şi că tot pe 
acelaşi loc foarte bine delimitat din Europa ne aflăm şi 
acum ca şi atunci. Politicienii aceştia au cam 
luat-o...pe arătură, deoarece ei vor să intre undeva unde 
de fapt noi suntem şi ne-am aflat dintotdeauna. Dacii nu 
ar fi gândit niciodată aşa de catastrofal. 

Apoi, politicienii ascund faptul cel mai grav faţă de 
români, acela că noi ne vom băga singuri capul într-un 
jug străin, deoarece acum cucerirea nu se mai face prin 
luptă dreaptă, ci prin diversiune, prin metode ascunse de 
dominare economică. Noi vom fi dominați din toate 
punctele de vedere de puteri străine şi nu vom mai putea 
hotărâ la noi acasă! Acesta este de fapt adevărul. 
Românii au fost „vânduţi” pe bani mărunți pe avantaje 
politice de moment şi îndoielnice, uniunii europene. 
Această uniune este un monstru fioros, un nou imperiu 
financiar-economic, un instrument prin care câteva state 
puternice din Europa vor să domine pe restul, şi ei să fie 
cei care „cântă” şi restul să „danseze, după voia lor. 
Aceasta este o mare eroare. Noi trebuia şi trebuie să 
rămânem un Stat Puternic, Suveran şi Independent şi 
noi să facem legea la noi acasă. România trebuie să-şi 
declare neutralitatea şi să nu mai trimită niciodată trupe 
pe teritorii străine. Din punct de vedere economic trebuie 
să fim parteneri egali în tratativele cu alţii şi nu supuşi 
lor, iar din punct de vedere spiritual trebuie să intrăm în 
ascultare de Legea lui Dumnezeu şi nu să alunecăm în 
mod degradant în viciile occidentului, mascate sub aşa 
numitele drepturi ale omului. Viciile nu pot fi drepturi. 
Numai virtuțile pot atrage drepturi înaintea lui 
Dumnezeu şi a oamenilor. 

Noi îl avem pe Dumnezeu cu noi şi Noul Mesia se 
află în România şi este Domnul Zvezdomir Marinov. De 
aceea aici s-au creat toate premizele pentru a se îndeplini 
vechile profeţii, care au spus că România va deveni Noul 
centru Spiritual al Lumii. 

Aici toată populaţia trebuie să intre în ascultare de 
Legea lui Dumnezeu şi aici se ridică încet şi sigur un 
Stat condus după porunci Dumnezeieşti, care în viitor se 
va numi [ara Sfântă Ortodoxă România. Pe acestea 
trebuie noi să le primim cu braţele deschise şi numai lui 
Dumnezeu să ne supunem şi numai în fața lui să 
îngenunchem! Deci păcăleala asta cu Europa nu este de 
bun augur pentru români, deoarece pentru noi Dumnezeu 
a croit un cu totul alt destin, un alt plan mult mai 
minunat şi sunt mulţi români care ştiu deja acest lucru. 

Pe noi nu americanii cu care am intrat în atâtea 
alianţe ne apără, nici nato şi nici altcineva, ci numai 
Dumnezeu ne apără. După cum vedem americanii nu 
s-au putut apăra ei pe ei, că teroriştii le-au rupt 
pentagonul în două de i-au făcut de mirul lumii. Atunci 
cum ne pot ei apăra pe noi? Ne pot apăra ei pe noi de 
inundaţii, de cutremur, de alunecări de teren, de 
grindină, de furtuni violente? Nu! Toate acestea au fost 
mânia lui Dumnezeu asupra noastră pentru erorile 
conducătorilor şi păcatele strigătoare la cer ale 
cetăţenilor. De aceea ar trebui să înţelegem că noi ne 
apărăm pe noi, numai intrând direct sub protecția 
Înaltului Nostru Creator şi numai prin ascultare de Legea 
Sa desăvârşită. 

Dar să revenim la daci. lată ce mai zice Traian prin 
jurnalul său: 

„După cum îi organizase în timp de pace pe daci, ca 
unii să se ocupe sub conducerea tarabostesilor, de bunul 

mers al recoltelor pe câmp, iar alţii să se ocupe de bunul 
mers al turmelor sau paza cetăților, tot aşa, acum, dacii 
erau împărțiți în cete sub ascultarea tarabostesilor, pentru 
îndeplinirea diferitelor sarcini.” 

Aceste rânduri sunt o demonstraţie clară a 
disciplinei exemplare din rândul dacilor, care îşi ştiau 
fiecare rolul şi locul în orice condiţii, fie de pace, fie de 
război şi a geniului de neegalat al poporului dac. Ar 
trebui să luăm aminte la toate acestea şi vechi şi noi. 


31. Cine a furat... stâna şi oile? 

Împăratul roman după cum am mai spus, era tot 
timpul surprins de tot ceea ce vedea, deoarece el crezuse 
că va cuceri Dacia într-o singură campanie, în doar 
câteva luni. Dar n-a fost să fie cum gândea el, deoarece 
el nu a găsit aici nici oameni inferiori şi nici uşor de 
cucerit, ci oameni foarte capabili şi viteji. 

Când Traian împărat s-a apropiat de Munţii 
Orăştiei, şi de salba de cetăți dacice de aici, a avut 
probleme foarte mari, pe care le regăsim presărate în 
text: 

„Mi-am dat seama curând că ocuparea acestei cetăți 
era o treabă deosebit de serioasă, care nici pe departe nu 
se putea compara cu luptele duse de noi până în 
prezent.” 

„Cu tot eroismul nostru n-am putut urca panta şi, 
pentru că ne ajunsese seara, ne-am retras în vale.” 

„A doua zi dimineaţa, nu am mai dat ordinul de 
asalt, socotind că trebuie să chibzuim bine, după eşecul 
din ziua trecută.” 

Printre primele cetățile dacice, cum vii dinspre 
Orăştie, spre Sarmisegetusa Regia, capitala Daciei de 
atunci, erau cetăţile fortificate de la Costeşti şi Blidaru. 

În acestea Traian a apucat să intre pentru puţin timp şi să 
vadă ce nu mai văzuse el nicăieri şi să se minuneze 
iarăşi de marele geniul al dacilor. lată ce s-a consemnat: 

Cetatea Costeşti: 

„Aşa cum am aflat, ulterior, cetatea era dată în grija 
unei seminţii numite Custates, de la un strămoș al lor, 
Custas” 

Adică cu alte cuvinte exista obiceiul la daci, ca o 
cetate sau o fortificaţie importantă să fie încredinţată 
pentru a o întreține şi pentru a o apăra unei familii de 
daci mai numeroasă şi ai cărei membrii erau suficienţi 
pentru a o gospodări şi apăra în caz de nevoie. Astfel 
dacii se apărau şi pe ei şi avutul lor. O astfel de familie a 
fost aceea a lui Costaş, cuvânt care nefiind pronunţat 
corect de romanii care nu prea puteau pronunţa pe „ş” îi 
spuneau Custas şi atunci aşa a rămas consemnat. Numele 
de Costaş venea de la faptul că omul respectiv şi-a aşezat 
la început stâna în pantă, pe coasta muntelui, lucru mai 
puţin obişnuit la oieri, Adică era un „,costaş” Această 
stână după aceea a fost fortificată într-un mod foarte 
ingenios, devenind astfel şi stână şi cetate de apărare: 

„Atât coasta din dreapta, cât şi cea din stânga nu 
erau împădurite şi scoteau la iveală stâncile care 
străpungeau pântecele muntelui. Acum am putut vedea 
că cetatea era despărțită printr-o vale, cu un alt munte 
aşezat în faţa ei, iar valea şi coasta muntelui erau 
fortificate. Pe munte vedeam la diverse niveluri mici 
terase înţesate cu luptători daci.” 

„„...Zidurile cetăţii, care era din blocuri mari de 
piatră, aşezate în două şiruri umplute cu pământ. Cetatea 
se afla într-o parte a muntelui şi ajungea până în vârf. 
Ne-a minunat mult această formă, care nu 
corespundea regulilor militare. Am înţeles rostul 

construcției de-abia mai târziu, când am dat de mai 
multe aşezări ale oierilor pe care dacii le numesc 
staena.” 

Ingenios mod de a construi cetăţi, care asigurau 
maxim de eficienţă şi care proveneau din stâni. 

Aici observăm din nou o afirmaţie extrem de 
valoroasă referitor la limba dacă în care exista cuvântul 
stână, pe care romanii îl scriu şi îl pronunţă staena. 
Dacă lui Traian ia-ar fi fost familiar acest cuvânt de pe la 
alte popoare din imperiul său, el nu l-ar fi subliniat în 
mod special. Aici deci avem dovada clară că acest 
cuvânt era specific dacilor, ca de altfel şi forma de stâna 
în sine, care iată cum este descrisă: 

„Acestea sunt ţarcuri aşezate pe crestele munţilor, 
unde sunt închise oile peste noapte. În partea cea mai de 
sus a acestor ţarcuri se află aşezarea păstorilor, care pot 
priveghea de aici întregul arc. Aceste ţarcuri din lemn 
sunt făcute atât pentru a feri oile de atacurile fiarelor, cât 
şi pentru a le împiedica ca să se împrăştie în timpul 
nopții.” 

Deştepţi oierii daci şi foarte vigilenți, că ei şi în 
ziua de azi tot aşa îşi construiesc stânele. 

„Cetatea neamului lui Custaş era un asemenea ţare 
mare, împrejmuit cu ziduri puternice de piatră. Mi s-a 
spus mai târziu că ea servise într-adevăr ca ţarc, pe 
vremuri de dinaintea lui Burebista, când fusese ridicată 
pentru a servi drept refugiu turmelor de oi pe în 
momentele de năvală a celților.” 

Aici regăsim două aspecte istorice extrem de 
importante pentru noi: 

1. Datarea cetăţii Costeşti, care a fost ridicată 
înainte de venirea pe tron a marelui rege 
Burebista, şi că atunci a avut un puternic rol de 

protecție şi apărare împotriva celților, care au 
fost năvălitori la noi. Probabil că neamul 
Costeştilor de pe atunci se trăgea şi dăinuise 
aici prin urmaşi. Ar fi interesant de văzut cam 
câte familii din ținuturile din zonă mai poartă 
azi numele de Costea, Costescu, Costaş, etc. 

2. Dacii au purtat lupte înverşunate cu celții, care 
au venit aici în încercarea de a cuceri şi jefui şi 
aceasta a fost înainte de marele rege Burebista. 
Aceasta explică de ce în vestigiile arheologice 
găsite pe teritoriul nostru s-au găsit piese de 
factură celtică. 

Deoarece Traian a nominalizat în scrierile lui clar 
cuvântul stână — staena, ca fiind specific numai dacilor, 
deci fiind de origine numai dacă, ne-am dus la 
Dicţionarul explicativ al limbii române din nou sus 
amintit şi am verificat... Incredibil! Şi acest cuvânt este 
dat ca fiind de origine...total necunoscută!!!... 

Oameni buni, nici stâni nu mai avem! Şi catastrofa 
este mult mai mare decât ne închipuim, deoarece o 
întreagă familie de cuvinte care se referă la activitatea de 
la stână sau la produsele obţinute de la oi, sunt declarate 
ca fiind de etimologie total necunoscută. lată câteva: 
urdă — et.nc!!!; jintiţă — et. nc!!!; zer — et. nc!!! Şi aşa 
mai departe. Chiar şi cuvântul oaie dicționarul român îl 
dă ca fiind de origine... latină!!! Adică dacii au stat pe 
tuşă, neavând cuvânt pentru animalul lor de bază, câteva 
mii de ani, până au apărut romanii cu latina lor să le 
spună că e oaie? Şi oaia cum o strigau dacii, că aveau 
câteva milioane bune pe tot întinsul Daciei? 

Aceasta este o a nu ştiu câta gafă monumentală 
lingvistică! Practic prin această atitudine lingviştii 
români au „desfiinţat” oieritul în Dacia pe care după 

capul lor îl declară de origine „total necunoscută”. Au 
furat şi stâna şi oile şi produsele şi tot inventarul! Este 
strigător la Cer!... 

Cum poate cineva să creadă că dacii nu aveau 
cuvintele potrivite cu care să comunice între ei în timp 
ce ciobăneau? Noi acum regăsim faptul că în lucrările 
ştiinţifice s-a încercat ştergerea cu rea voinţă a urmelor 
puternicei civilizaţii a traco-geto-dacilor din care noi ne 
tragem, şi înlocuirea ei cu altceva. Noroc că viaţa în 
Dacia a decurs după cu totul alte repere şi dacii şi-au 
văzut şi de stână şi de lână şi de brânza lor tradiţională. 
Până la urmă adevărurile ies la suprafaţă şi nu pot fi 
contestate, iar ...mârlănia este dată în vileag. 

Dârzenia ciobanilor daci de altă dată a traversat 
veacurile şi o regăsim noi azi în limba actuală, tocmai 
pentru faptul că s-au îndârjit să vorbească aşa cum ştiau 
ei de veacuri şi nu s-au nici romanizat şi nici latinizat 
cum au vrut unii. Au vorbit cum le era vorba şi s-au 
purtat cum le era portul! Bravo lor celor de atunci şi 
bravo lor celor de azi! Cine vrea să cunoască cu adevărat 
limba noastră adevărată şi originile noastre ancestrale, 
trebuie obligatoriu să meargă şi să trăiască între oierii 
din Mărginimea Sibiului sau de prin alte părți ale ţării şi 
să-i cunoască cu adevărat, ce vorbesc, cum vorbesc şi 
cum le este meşteşugul şi portul. Dacă savanții ar 
participa mai mult pe la Nedeile şi sărbătorile oierilor şi 
ale ţăranilor de pe la munte, ar avea surpriza să afle 
multe lucruri extraordinare despre noi şi limba noastră, 
pe care apoi să le scrie în cărți. 

Dar să revenim la Costeştii de altă dată. Vedem că 
membrii acestei familii aveau şi turme nenumărate, 
aveau şi casa lor, dar aveau şi cetatea fortificată din jur 
pe care în caz de nevoie trebuiau să o apere. Trebuie să 

recunoaştem şi au recunoscut-o chiar şi romanii, că era 
un mod de organizare extrem de ingenios şi 
multifuncțional. Aşa ceva nu se putea naşte decât din 
geniul popular şi din gândirea iscusită a unor mari 
strategi, aşa cum erau dacii şi ai lor. 


32. Romanii nu au putut luat decât ...farfuria! 

lată ce se vedea de pe cetatea de la Costeşti: 

„...din punctul cel mai înalt al muntelui pe care se 
afla, am putut vedea atât muntele din față, cât şi 
puternicele întărituri care se continuau una după alta, la 
dreapta noastră. Era evident că nu puteam înainta spre 
Sarmisegetusa lăsând în urma noastră aceste puternice 
locuri întărite şi mă cutremuram gândindu-mă la 
jertfele ce ne aşteptau pentru cucerirea lor. Eram 
totuşi optimist, pentru că, luând această cetate de la daci, 
ne deschisesem de fapt drumul spre victorie.” 

Deşi a avut acea presimțire sumbră şi s-a 
cutremurat, Traian a înaintat totuşi spre cetatea 
următoare Blidaru, bazat pe informaţiile spionului său 
bicisnic. Luptele de aici au fost extrem de grele, 
deoarece cetatea era bine întărită: 

„O cetate puternică, înconjurată de fortificaţii care 
începeau din valea aflată la picioarele noastre.” 

„...ŞI aici de fiecare dată trebuia să susţinem lupte 
înverşunate...” 

„Luptele au fost grele şi au durat câteva zile. Nu 
puteam înconjura cetatea să o supunem unui asediu, din 
cauza configurației terenului...” 

Forma deosebită a acestei cetăți Blidaru a atras din 
nou atenţia romanului şi iată ce a rămas consemnat şi ce 
aflăm din memoriile lui: 

„Dacii au dat mare importanţă acestei cetăţi, lucru 
vădit prin faptul că apărarea ei a fost condusă de Vezinas 
(Vezina), un apropiat al regelui Decebal. Cetatea se 
numea Blideus (Blidaru) întrucât arăta asemenea unei 
farfurii răsturnate, ceea ce şi însemna de fapt în limba 
dacă.” 

Deci iată că în aceste pasaje aflăm iarăşi două 
mărturii deosebite: 

- Că marele Vezina, era în relaţii foarte strânse cu 
Decebal şi că era şi un viteaz luptător; 

- Că această cetate era gospodărită de neamul 
„blidarilor” care probabil care se ocupau cu ceramica şi 
pe deasupra forma cetăţi era aceea de blid, adică de 
farfurie; 

Bucuroşi că am mai găsit ceva specific dacilor şi 
limbii lor, am mers din nou pe drumul dicţionarelor 
româneşti. Am vrut să vedem din curiozitate ce este cu 
acest cuvânt blid, care era legat de hrana cea de toate 
zilele a dacilor, recunoscut clar de împărat ca fiind dacic. 
Și acum ţineţi-vă bine! El este trecut aici, cum că este de 
origine...slavă!!! Deci ne-au furat şi farfuria! Ar fi 
însemnat că poporul dac să nu fi mâncat săracu de el, din 
propria lui farfurie, până la venirea slavilor, care popor 
migrator ar fi dus cu ei o intensă muncă de lămurire cum 
că să mănânce din „farfuria” lor slavă? Dar ce ne facem 
cu această ipoteză, că ei cu farfuria lor au venit abia pe 
la anul 900 şi în număr foarte mic în comparaţie cu 
traco-geto-dacii autohtoni? Avem aici o distanţă de 
câteva secole, care arată că cineva nu este cu toate 
celea... în regulă! Bieţi lingvişti flămânzi şi fără blide... 

Bineînţeles că dacii mâncau bine mersi în fiecare zi 
şi încă mâncare foarte sănătoasă şi curată din blidele lor 
tradiţionale. Farfuria „blid” pentru cine nu ştie, este din 

lut ars, cu ornamente sau fără şi este mai adâncă. Din 
acest blid se putea mânca cu uşurinţă mămăliga cu lapte 
de exemplu sau alte alimente. Era şi pentru supă şi 
pentru felul doi. Dintr-un astfel de blid se mănâncă 
foarte uşor şi comod aşezat la măsuţa tradiţională de 
lemn a dacilor, aşezat pe scaunul mic cu trei picioare. 
Dacii au adaptat totul cu multă măiestrie, şi mobilierul şi 
vasele aferente hranei la specificul caselor lor mai mici 
şi stilului în care trăiau. Deci din nou, adevărata viaţă a 
dacilor bate ...dicţionarul rău voitorilor! 

Și uite aşa cu ajutorul blidului autentic dac şi 
obiectul şi cuvântul, scăpăm şi de ideile false ale... 
slavizării poporului dac! 

Cred că aici, la aceste argumente vor subscrie toți 
meşterii olari din România, dacă vor fi întrebaţi de unde 
cunosc ei acest meşteşug ancestral şi cine i-a învăţat pe 
ei să facă blide, oale, ulcele, cănţi, ulcioare, deoarece 
după cum vedem la ora actuală guvernul nu are nici şcoli 
şi nici programe speciale pentru ...implementarea 
blidelor! Toţi vor spune fără echivoc că ei ştiu 
meşteşugul din moşii lor şi din moşii moşilor lor, adică 
din strămoşii daci. 

Bine ar fi dacă am vedea şi dacă am avea cât mai 
mulți meşteri olari şi dacă am mânca noi cei de azi mai 
des din aceste vase, din străchinile de lut, care sunt 
foarte sănătoase. Cineva a redescoperit în zilele noastre 
o metodă terapeutică numită argilo-terapie. Aceasta 
înseamnă aşa: să iei bucățele de lut şi să le pui în apa de 
băut, aceasta având efecte benefice asupra sănătăţii, 
întrucât argila curăță apa. Metoda este bună, dar atâta 
timp cât dacii şi mai apoi românii au mâncat din vase de 
lut şi au băut apă din izvoară curate, această metodă 


118 


terapeutică se producea de la sine şi oamenii erau foarte 
sănătoşi. 

O cantă sau un ulcior de lut în care ţii apa, are 
calitatea că purifică apa de băut şi o face foarte benefică 
pentru corp. În concluzie, dacă noi am reveni la obiceiul 
acestor vase de lut, al cănţii şi al blidului, am fi mult mai 
sănătoşi. Şi toate acestea ne vin de la strămoşi, de la 
daci. Şi nu ne vin de la romani. Este aici încă un motiv 
în plus să nu credem deloc în romanizarea aceasta 
... forțată! 

Al doilea lucru interesant legat de forma cetății 
Blidaru şi consemnat în memoriile lui Traian, este un 
turn de apărare pe care dacii l-au construit în partea cea 
mai de sus: 

„Sus în partea cea mai ridicată a cetății, se afla un 
turn, care constituie locuința şefului” 

Iar în altă parte se spune: 

„Am observat însă la partea inferioară a vâlcelei o 
terasă pe care se ridica un turn de piatră, din acelea pe 
care dacii obișnuiau să le construiască şi care în limba 
lor se numesc culae. Ne-am îndreptat eforturile pentru 
cucerirea lui, întrucât bănuiam că acesta este pus pentru 
apărarea unei căi de acces. Turnul avea forma unui pătrat 
cu laturile de 30 de paşi şi două etaje, din ale căror 
fierăstruici plouau săgețile trase de daci.” 

Aici ni se arată că acest cuvânt pronunţat şi scris de 
romani culae şi pronunţat de daci culă, este numai de 
origine dacă, el nemaifiind cunoscut de prin alte părți, 
nici cuvântul şi nici turnul. Cuvântul culă desemnează 
două calităţi ale acestui tip de construcţie: acela de loc al 
şefului şi aceea de construcţie mai înaltă. Acest gen de 
construcție a rămas în tradiția oştirilor române şi a 

țăranilor români, după cum arată domnul Simion 
Lugojan: 

„Pentru cine a văzut ruinele acestor turnuri (care 
slujeau şi de locuinţă) în zona cetăților dacice ale 
Muncelului, precum şi ruinele turnurilor zidite de 
voievozii Cândea din Țara Hațegului şi cunoaşte 
„culele” păstrate până azi în Oltenia, constituie o 
surpriză asemănarea până la identitate a acestora din 
urmă cu turnurile locuinţelor dacice. Încă un element 
care atestă continuitatea noastră aici.” 

Armatele române au astfel de turnuri de pază şi 
observaţie pe lângă unitățile militare şi în ziua de azi, 
unde „locuieşte” santinela, iar pompierii au construit şi 
ei în unităţile lor astfel de turnuri de supraveghere. 

Un alt aspect interesant este cel care urmează. 

În Ardeal există sate în care oamenii se ciufulesc 
între ei punându-și tot felul de porecle pe lângă numele 
pe care îl au de la botez. Astfel într-o familie mai 
numeroasă, cu mulți băieţi, unuia i se spune Cula, adică 
cu sensul de şeful, cel mai mare, mai „şef? între ceilalți, 
etc. Deci iată că în vorbirea ţăranilor de azi se mai 
păstrează semnificaţia acestor cuvinte străvechi. Şi mai 
pot fi şi alte exemple dacă privim cu atenţie limba 
autentică populară. 

Dar cu toate dovezile imbatabile, cu privire la acest 
cuvânt străvechi de origine din limba dacilor - culă, 
acelaşi dicţionar al limbii române ne asigură că el 
provine din limba...turcă!!! Ca să vezi! Acum nu ne mai 
romanizăm, nu ne mai slavizăm, nu ne mai franţuzim, 
acuma ne... turcizăm! Dacă ne gândim că turcii au 
apărut la hotarele noastre după câteva secole, ne 
întrebăm: 

1. Cum ne puteau aduce ei nouă cadou un aşa 
cuvânt şi ce interes aveau să ne înveţe pe noi cum să 
construim turnuri de apărare, când interesele lor erau cu 
totul altele? 

2. Cum de aceste construcții şi acest cuvânt le 
regăseşte Traian în Dacia cu multe secole înainte şi le 
consideră inedite, consemnând expres că acest cuvânt 
este „pe limba dacilor”? 

Deci, aici este iar o ipoteză falsă şi arată că nu s-a 
cercetat bine şi mai ales că nu s-a cercetat 
interdisciplinar, din punct de vedere istoric, al tradiţiilor 
noastre şi abia apoi lingvistic. După cum vedem viaţa 
unui popor nu poate fi ruptă de limba lui şi nici limba 
unui popor nu poate fi în afara vieţii lui de zi cu zi. Păcat 
de aceste inadmisibile erori ale limbii române! 


33. La apa Sargeţiei, romanii au sunat 
retragerea! 

Cetățile şi fortificațiile din zona Costeşti - Blidaru 
erau extrem de puternice şi luptele de aici i-au „stors” 
complet pe romani, astfel ei nu au mai putut înainta spre 
Sarmisegetuza. Din acest punct al jurnalului împăratul 
nu ne mai spune adevărul căutând să ascundă ceva. 
Adevărul deşi ascuns de Traian se poate deduce şi 
printre rânduri şi cu ajutorul Bunului Dumnezeu şi pe 
cale de revelaţie, cam care a fost. Armatele romane au 
fost atrase într-o mare capcană care li se pregătea de 
către Decebal, undeva mai sus, pe valea Sargeţiei, după 
cum se va vedea în continuare. Regele dac s-a retras 
strategic din zona Costeşti — Blidaru tocmai pentru a-i 
atrage pe romani în capcană. Era ca şi cum Dumnezeu 
i-ar fi permis lui Traian această scurtă înaintare numai ca 
să mai vadă ceva deosebit, după care... 

În momentul în care au înaintat, armatele romane 
au căzut de fapt în cel mai iscusit „cleşte” al dacilor din 
care riscau să nu mai iasă nici unul viu. Atunci Traian cu 
toată cohorta sa de generali, au hotărât că războiul 
trebuie oprit şi astfel au cerut pe loc tratativele pace cu 
dacii. La toată această capitulare romană însă 1 s-a dat o 
cu totul altă faţă şi vom prezenta dovezile mai jos. 

Dintr-o dată îl găsim pe Traian că gândeşte de pe cu 
totul alte principii şi nici nu mai doreşte să supună 
Dacia, scriind pe un cu totul alt ton în jurnalul său, decât 
o făcuse cu câteva zile înainte. lată ce zice: 

„Concentrasem aici cea mai mare parte din 
legiunile aduse cu mine şi făcusem un lagăr bine întărit 
în vederea asaltului ce urma să-l dăm. Acest popas a fost 
însă ultimul, pentru că aici am încheiat războiul nostru 
cu dacii.” 

Brusc?! După atâta avânt? Păi dacă a concentrat 
trupe şi a făcut un lagăr bine întărit şi se pregătea de 
asalt, de ce s-a răzgândit tam-nesam? Mai observăm din 
acest text sec că Traian nu se declară de nici un fel 
învingător. Că de ar fi fost victoria lui, el ar fi descris-o 
pe multe pagini şi în termenii care îl caracterizau, adică 
elogioşi, deoarece ţinea mult la imaginea sa personală de 
împărat. 

Totul se terminase în realitate şi de fapt cu un eşec 
răsunător al romanilor, destul de greu de digerat de el 
împărat roman, care condusese personal acest război şi 
care ceruse atât de multe sacrificii în vieți de romani. 
Dacă ar fi fost o victorie, repet, el şi-ar fi trâmbiţat-o pe 
câteva pagini glorioase în acest jurnalul său, iar în Roma 
s-ar fi organizat serbări nenumărate. Dar toate acestea nu 
există. 

Mai mult, găsim consemnat în jurnal o opinie a sa 
şi a generalilor săi care deja arată îndoiala în vre-o 
posibilă victorie, care este tot o schimbare bruscă de 
atitudine 

„...războiul dus până acum ne-a arătat că această 
ţară nu putea fi menţinută decât numai cu mari sacrificii, 
care ar fi întrecut beneficiile oferite de cucerirea ei!” 

Vedeţi de ce nu vroiau ei să ne romanizeze? Că era 
prea costisitor!... 

Dar de ce apare întorsătura aceasta bruscă din 
condei, de ton, de poziţie şi de motivaţie la împărat? Din 
cauza adevărului istoric care a fost ascuns în mod 
fraudulos, după cum era moda la romani. Adevărul 
istoric a fost cu totul altul. 

Situaţia cumplită în care ajunsese cu toate trupele 
lui, l-a determinat să trimită el soli lui Decebal şi nu 
invers, şi să stea el la masa tratativelor cu daci. Decebal 
a fost de fapt cel care a pus condiţiile de pace şi pe care 
Traian era nevoit să le accepte. Dovezile se află mai 
departe şi-n carte şi pe columnă. 

Deci, la apa Sargeţiei romanii au fost învinşi şi 
au sunat retragerea totală din Dacia la sfârşitul 
primei campanii 101 - 102! 


34. Farsa de la Sarmisegetuza! 

Din acest punct jurnalul lui Traian ne înfăţişează o 
situaţie de-a dreptul bizară. Cum precum că, după ce s-a 
încheiat aşa zisa pace în condiţiile stabilite de el, blocada 
din munţi s-a ridicat, iar populația dacă refugiată în 
munţi a început să coboare spre văi şi erau cu toţii foarte 
bucuroşi. El motivează aceasta prin faptului că dacii ar fi 
fost duplicitari şi că nu aveau de gând să respecte 
condiţiile de pace. Toate acestea el le spune de fapt şi le 

scrie, ca să mascheze în faţa soldaţilor săi şi a senatului 
roman adevărata situaţie. 

Dar care au fost cu adevărat condiţiile acestei păci 
şi cum s-a stabilit ea? 

Văzându-se clar învins şi încercuit total la apa 
Sargeţiei, în iscusitul cleşte al luptătorilor daci, vicleanul 
împărat Traian caută cu disperare o soluţie. Unde mai 
pui că împăratul celui mai mare imperiu, nu putea pleca 
din Dacia cu imaginea atât de şifonată, nici ca împărat şi 
nici ca şi militar de carieră, că ar fi fost de râsul Romei 
şi al lumii. Atunci cu viclenia-i caracteristică el pune la 
cale un alt plan, că de, el tot timpul simţea nevoia să 
păcălească pe cineva! În cea mai mare taină îşi expune 
planul, la alţi doi apropiaţi ai săi, dintre care unul era 
Sura şi cere tratative confidențiale cu Decebal. Decebal 
şi ai lui au găsit că lor le convine acest plan şi atunci s-a 
pus la cale o farsă de proporţii. Generali şi conducătorii 
romani trebuiau să creadă că Traian a negociat condiţii 
drastice de pace cu dacii, pe care dacii se făceau că le 
iau în serios. Între timp el trebuia să se retragă cu toate 
armatele lui sub o aparenţă de „onorabilitate” până la 
Tibiscum şi să treacă înapoi dincolo de Dunăre fără să 
mai cauzeze vreun prejudiciu dacilor şi aşezărilor lor. 

Aşa că, acum în consemnările lui Traian, apar 
afirmaţii care maschează situația de fapt, menite să 
adoarmă „vigilența” generalilor săi şi să ia „faţa” 
senatului roman, dându-se întregii situații o nuanţă 
plauzibilă: 

„În acelaşi timp de pe văi au început să se scurgă 
mulțimile de daci refugiate în munţi împreună cu 
turmele lor, pe durata războiului. Ceea ce ne-a surprins, 
şi nu pot spune că în mod plăcut, a fost starea de spirit, 
care nu se potrivea câtuşi de puţin unor învinşi. Pe feţele 

lor şi în atitudinea lor nu se citea tristeţea, dimpotrivă, se 
părea că dacii sunt cei ce câştigaseră războiul.” 

Și uite aşa geniul dacilor şi-a mai spus o dată 
cuvântul, deoarece toată lumea ieşea bine: Dacia era 
liberă de romani, împăratul şi-a luat toate cohortele cu el 
şi scăpa cu imaginea nu şifonată chiar de tot, iar senatul 
şi poporul roman era liniştit, adulându-şi în continuare, 
în mod glorios, pe divinul lor împărat care era de fapt şi 
învins şi mincinos. 

După cum vedem, dacii iarăşi le-au tras clapa 
romanilor, dar de data aceasta în stil mare! Aşa păcăleală 
la nivel înalt diplomatic, chiar cu concursul împăratului, 
mai rar! 

Această stare de spirit este transpusă şi pe columnă 
în metopa numărul 64 şi poate fi cercetată de oricine şi 
este semnalată de notele domnului Simion Lugojan: 

„Impresionează mimica acestor oameni, care 
sugerează prin râs ideea unei farse la care au fost făcuţi 
părtaşi. Cu totul semnificativă şi impresionantă în 
acelaşi timp este scena care redă un bătrân ținând strâns 
de braţ şi târându-l pe un băieţandru ce se împotriveşte. 
Oare sculptorul n-a vrut să redea prin această scenă 
puternicul spirit de împotrivire, pe care cei maturi l-au 
putut disimula mai bine, dar nu aceiaşi putere au avut-o 
cei tineri?” 

Adică, hai să fim serioşi, i-a mai văzut cineva pe 
daci să-şi demoleze cetăţile de bună voie şi să mai şi 
râdă pe deasupra? Ei erau oameni foarte echilibraţi şi 
sinceri şi râdeau numai atunci când se bucurau de ceva 
cu adevărat. Ei râdeau de exemplu, când plecau în 
Cerurile Înalte la marele lor zeu Zamolxe fiindcă erau 
bucuroşi de reîntilnirea cu marele lor străbun Dintru 
Înălţime; şi mai râdeau de exemplu de „doamna cu 

coasa” ca să-i arate că nu le pasă de ea, ceea ce în luptă 
îi făcea invincibili. Nici gând să-şi distrugă ei cetăţile! 
Era numai un spectacol, clasa întâi, pus la cale de ochii 
soldaţilor romani, că de aceea se şi distrau dacii aşa de 
bine ca la teatru. Era farsă în toată regula! 

Era o disimulare totală a situaţiei, în schimbul 
retragerii romane din Dacia! 

Dacă ne gândim bine, de când au venit în Dacia, 
romanii au fost mereu păcăliți de daci şi este de mirare 
că nu au abandonat mai repede acest război. 

Aici avem confirmarea că la anul 102 a fost de 
fapt o strălucită victorie a dacilor în războiul purtat 
împotriva romanilor! 

Traian în marele lui orgoliu şi cu viclenia 
cunoscută, pentru a apărea triumfător în faţa senatului 
roman, a acoperit totul cu vorbe meşteşugite, pe care le-a 
consemnat în carte, declarându-l pe Decebal chiar rege 
„clientelar” sub ascultarea Romei, că rege „supus” nu 
putea să-şi permită să spună că era, că de, minţim, 
minţim dar nici chiar aşa, că se putea trezi iar cu ai lui 
Decebal în bătătură să-l întrebe de sănătate. Şi atunci el 
zice cu viclenie: 

„Noi însă eram mulţumiţi pentru că încheiasem cu 
greutățile războiului...” 

Adică aşa dintr-odată lui Traian nu-i mai trebuia 
nici aur, nici bogății şi se şi săturase de toate greutăţile? 
El nu spune drept! El era un mare învins, care s-a 
ascuns cu viclenie sub cuvinte. 

Este sigur că pierderile suferite de romani în munţii 
Orăştiei la apa Sargeţiei, au fost atât de mari, încât, el nu 
a mai fost urmat de generalii săi, printre care de mult 
timp deja domnea ideea că pierderile în Dacia erau aşa 
de mari şi ţara aceasta atât de greu de stăpânit încât nu 

merita efortul depus, după cum s-a văzut şi mai sus. Şi 
acesta a fost încă unul dintre motivele pentru care el a 
cerut de la Decebal condiţii de pace şi aceste condiţii de 
retragere a trupelor sale. 

Că este aşa, şi că rafinatul împărat îşi acoperea 
înfrângerea cu vorbe meşteşiugite, este dovedit de textul 
pe care îl găsim mai departe în jurnalul său, unde printre 
rânduri vedem care era de fapt adevărul: 

„Pe tot acest timp, cât trebuiau îndeplinite de daci 
condițiile pentru instaurarea păcii, am lăsat legiunea 
comandată de Longinus la Colonia Dacica, legiune pe 
care ulterior am retras-o la Tibiscum.” 

Vedeţi, adevărul iese la suprafaţă ca uleiul! 

Traian îşi retrage toate trupele din zona Sargeţia, 
Costeşti, Blidaru şi din toţi Munţii Orăştie! Le retrage 
prima dată pe toate în Colonia Dacica care este în Ţara 
Hațegului, după care şi de aici se dă semnalul de 
retragere totală a trupelor romane, care sunt duse în 
Tibiscum, aflat în zona Caransebeş, care era situat 
cumva la marginea Regatului Dac. Dar aici nu lasă decât 
o singură legiune. Dacii bineînţeles că au coborât din 
munţii şi şi-au reluat tot teritoriul în stăpânire, 
bineînţeles că şi-au reluat viaţa de obşte refăcându-şi 
complet aşezările şi cetățile. Aceste aspecte sunt 
mărturisite de Traian, fără să vrea, printre rânduri, şi în 
cartea a doua, care cuprinde al doilea război dacic 
105-106. Adică peste trei ani când el revine în Dacia, el 
va consemna: 

„Am ajuns la Colonia Dacica în a treia zi a idelor 
lui iulie şi am hotărât să facem aici un popas mai 
îndelungat. A trebuit să refacem în întregime lucrările 
noastre de fortificaţii, deoarece dacii apucaseră să le 
distrugă în întregime.” 

Deci iată că minciuna are picioare scurte! 

Este clar că dacii îşi reluaseră în primire toate 
teritoriile cotropite şi că dărâmaseră toate castrele 
romanilor, că îi enervau foarte tare când se uitau la ele şi 
când îşi aminteau de cotropitorii romani. Acest lucru nu 
ar fi fost posibil dacă soldaţii romani ar fi rămas acolo şi 
ar fi păzit castrele. 

lată încă o altă afirmaţie care îl deconspiră pe 
vicleanul împărat: 

„Urmându-mi instrucţiunile (conducătorul unei 
legiuni), a lăsat în vechile noastre castre, după ce le-a 
adus din nou în stare de a opune rezistenţă dinăuntrul 
lor, suficienți ostaşi care să păzească drumul dintre 
Laderata şi Tibiscum.” 

Clar nu? loc soldaţi romani, care să păzească 
castrele romane, ioc soldați pe drumuri, nu era nici 
țipenie de ei pe nicăieri! Castrele dărâmate de daci, nu 
mai erau bune de nimic şi au trebuit refăcute din temelii. 
Pe drumuri s-a pus din nou pază de soldaţi romani, dar la 
anul 105! Atunci nu e clar că toată „„armia romană” se 
retrăsese din Dacia în prima campanie? Atunci nu era 
normal, că marii învinşi au fost romanii? Nu este 
evident că romanul împărat a ascuns adevărul față de 
poporul lui şi față de senat, ca să nu fie tras la 
răspundere şi să nu-i scadă prestigiul lui împărătesc? 

De aceia râdeau dacii aşa de bine, făcându-se că 
dărâmă cetăţi, în timp ce ai lui Traian, pecetluiau în faţa 
lui Decebal capitularea lui divină în Dacia. 

De ce a acceptat regele dac condiţia ca totul să aibă 
o „faţă rezonabilă” şi a permis o retragere cât de cât 
„onorabilă” a romanilor? Este simplu, ca să protejeze 
vieţile dacilor şi ale luptătorilor săi. 

Dar de ce au rămas romanii cu o legiune la 
Tibiscum şi de ce această legiune nu au fost niciodată 
atacată de daci? Nu puteau dacii să spulbere o singură 
legiune romană care le stătea în coastă la Caransebeş, 
după ce toate celelalte trupe romane s-au retras dincolo 
de Dunăre? Bineînţeles că puteau, dar ce interes aveau, 
atâta timp cât Traian stătea liniştit în Roma lui şi 
respecta condițiile acordului de pace? Conform 
înţelegeri aceste trupe staționate aici erau „recuzita” care 
dădea credibilitate planului ascuns, faţă de cele ce urma 
să susțină Traian pe la oficialii lui, şi era o disimulare 
bună în faţa soldaţilor romani. Cu alte cuvinte totul 
devenea veridic. 

Traian a plecat din Dacia, după prima campanie 
militară, fără aurul mult visat şi fără bogăţiile pe care şi 
le-a fi dorit şi pe deasupra un mare înfrânt de vitejia 
unui popor strălucit, acela al dacilor! lată adevărul 
istoric, ţinut atâta timp sub colbul uitării şi pe care de 
dragul romanizării acesteia aiuristice, nu a avut nimeni 
interesul să îl afle vreodată, deşi documentul lui Traian 
numit De bello dacico ar fi permis foarte uşor acest 
lucru. 

Când tu ca istoric sau ca lingvist ai scris câteva 
rafturi de cărți pe tema latinităţii şi a romanităţii, şi ţi-ai 
făcut din asta un titlu academic şi ai încasat bani grei 
pentru aceasta, bineînţeles că nu vei mai avea forţa 
morală şi să vii în faţa poporului tău pe care îl iubeşti şi 
să-i spui cinstit: „Ştiţi eu am greşit!” Mai ai tu curajul să 
spui adevărul, măcar atât cât l-a spus cotropitorul tău? 
Noi aşteptăm această „mea culpa” din partea multora şi 
poate că o vor face măcar câţiva! 

Acesta este marele adevăr istoric: Dacii i-au învins 
pe romani în primul război din 101-102! 

Pe acest adevăr noi trebuie să-l recunoaştem şi pe 
această victorie strălucită trebuie să o înfățişăm noi 
lumii! 


35. Dacia şi-a păstrat întotdeauna tradiţiile 
străvechi şi nu a existat romanizare! 

Și acum vine lovitura de graţie, pe care jurnalul lui 
Traian o dă teoriei romanizării în Dacia, pe care din 
păcate o susțin majoritatea istoricilor şi lingviştilor 
români, dar care astfel se prăbuşeşte de tot, cu tot 
eşafodajul ei odios: 

„Am înţeles că numai lăsând populaţia să-şi 
continue traiul ei străvechi, lăsându-i conducătorii 
locali, puteam aspira la însuşirea aurului şi a 
celorlalte bogății ale ei.” 

Aceasta a meditat Traian, stând pe o coastă la 
Blidaru şi aceasta a mărturisit el cu scrisul lui regesc: nu 
voia romanizare! Voia numai jaf şi cotropire! Voia 
bogăţiile din Dacia, cu care spera să-şi salveze imperiul 
în plină clătinare politică şi socială, după cum s-a văzut 
şi mai sus. Ce să-şi mai bată el capul cu altceva! Şi la 
urma urmei, ce să-i înveţe el pe daci, când aceştia ştiau 
totul mai bine decât el şi romanii lui? Vedeţi ce simplu 
este, nici nu a existat romanizare şi nici ei nu aveau chef 
de aşa ceva - „un proces îndelung şi complex” - cum 
spun ai noştri istorici şi mai ales într-o ţară total 
inospitalieră pentru ei. 

Dacă romanii nu au vrut nicicum să ne romanizeze, 
şi dacă împăratul a hotărât la nivelul lui înalt că nu va 
schimba nimic din organizarea Statului Dac şi că nu se 
va atinge de tradițiile ancestrale ale dacilor, că nu va 
schimba cu nimic traiul lor străvechi, atunci noi de ce 
vrem cu orice preţ, după cum reiese din toate cărțile de 

istorie, inclusiv din manualele copiilor, să fim 
romanizați? De ce nu ne era bine să fim aşa cum am fost 
şi cum suntem de fapt: urmaşi din neamul viteaz, demn 
şi învăţat, al traco-geto-dacilor? Adică să fim ce am fost, 
cei mai viteji dintre traci! Şi noi mai avem o întrebare 
stăruitoare: cine, când şi de ce a vrut să ne „romanizeze” 
forțat prin cărți şi prin documente? De unde epidemia 
asta de romanizare? Cândva în mod sigur vom afla 
adevărul şi despre iţele acestea încurcate şi atunci îl vom 
da publicităţii. 

Dar mai avem o epidemie care a venit brusc peste 
noi, întocmai ca şi romanizarea, care azi se numeşte 
„„„europenizare! Iarăşi suntem luaţi, manevraţi, mânaţi 
din urmă şi forţaţi să ne încadrăm în nişte tipare care nu 
sunt ale noastre,care nu folosesc naţiei noastre la nimic 
şi care nu vor aduce nimic bun urmaşilor noştri. 

Civilizaţia europeană actuală, care are în ea 
germenii degradării spirituale nu ne este potrivită nouă. 
Noi suntem momiţi, ademeniţi cu bani şi avantaje 
materiale presupuse, care de fapt vor fi un greu jug dus 
de popor, pentru a intra şi a ne lăsa conduşi de 2-3 state 
puternice din Europa, care sunt dornice din nou de 
dominare. Fantoma unui nou imperiu politico- 
economico-financiar este la orizont şi bântuie Europa. 

După cum vedem, politicienii zilei, ne sugerează să 
fim orice altceva, numai ceea ce Dumnezeu ne-a dat să 
fim nu. Oare de ce? De unde vine această slăbire a fibrei 
neamului dacilor şi această lipsă totală de înainte 
vedere? Nu din faptul că noi nu ştim cine suntem cu 
adevărat şi de unde provenim şi unde ne sunt rădăcinile 
adevărate? 

Noi cei de azi, cu documentele istorice în faţă, cu 
adevărul restabilit integral, că provenim din daci şi nu 

din romani, de ce ni-l tot asumăm ba de tată, ba de mamă 
pe acest Traian şi-l tot cântăm prin cântece şi imnuri 
naționale? El a fost de fapt un cotropitor odios, un om 
lacom, rău şi viclean. Cât o să mai stăm cu el în cârcă şi 
o să ne tot închinăm la el? 

Noi românii trebuie să ne închinăm numai lui 
Dumnezeu, care i-a ajutat pe daci atunci şi care ne ajută 
pe noi acum şi nicidecum să nu ne închinăm la acest 
pasager împărat. Nu ar fi cazul să terminăm cu fantoma 
aceasta a romanizării care tot bântuie pe aici pe la noi? 

Cine poate, să răspundă! 


PARTEA a Il-a 


Campania militară 105 — 106 


1. Dacia nu era provincie romană şi nici Decebal 
nu era rege clientelar! 

După primul război cu dacii Traian s-a reîntors la 
Roma şi a fost sărbătorit ca şi cum ar fi învins pe daci, 
iar poporul lui neştiutor îl credea. Dar orgoliul lui îl 
măcina şi minciuna şi ruşinea din primul război când 
fusese înfrânt o ştia preabine. Urmărind el evoluția 
evenimentelor din Dacia şi din afara ei, a văzut că Dacia 
s-a refăcut foarte repede după război şi că o masă mare 
de fugari din imperiul său treceau Dunărea la fraţii lor 
liberi şi astfel Decebal îşi întărea oastea. 

Atunci Traian, care nu-şi uitase înfrângerea, găseşte 
un pretextul oficial pentru a porni o nouă campanie 
militară împotriva dacilor şi anume pe iazigi. La el 

venise o solie a iazigilor care s-au plâns lui, că dacii au 
reocupat teritoriul la Tisa şi că şi-au readus oile acolo la 
iernat, ei fiind astfel văduviţi de teritoriul la care 
râvneau. Pretextul era bun aşa că Traian a sunat din nou 
adunarea legiunilor lui la anul 105, pentru pornirea unei 
noi campanii militare spre Dacia: 

„De aceea mi-am zis ca armele să hotărască 
destinul Daciei, pe care de data aceasta eram hotărât 
să o prefac în provincie romană.” 

Cu alte cuvinte Dacia nu era deloc provincie 
romană şi Traian de abia de acum se gândea să o 
cucerească şi să o aducă sub ascultarea Romei! Atunci 
ce a fost la anul 102?... Noi am văzut ce: o înfrângere 
categorică a romanilor la apa Sargeţiei, totul fiind 
apoi disimulat de marele împărat. 

De data aceasta Traian hotărăşte să traverseze 
Marea Adriatică cu corăbiile şi să ajungă cât mai repede 
la Singindum (Belgrad) de unde apoi să treacă Dunărea. 
Curentul marin însă îl duce mai la sud de locul hotărât 
unde el găseşte pe iliri: 

„Aici trăiesc ilirii, popor înrudit îndeaproape cu 
tracii, cărora stăpânirea romană nu le-a cerut să-şi 
schimbe modul de viaţă, cu singura condiţie de a se 
supune cerinţelor noastre.” 

Este important de ştiut acest lucru, că romanii nu 
le-au cerut ilirilor să-şi schimba modul de viaţă, 
deoarece este o dovadă că romanii nu aceasta urmăreau, 
şi nu aveau deloc intenţia de a romaniza popoarele pe 
care le luaseră vremelnic sub stăpânire. Aceşti ilirii 
vedem că la momentul respectiv, deşi erau într-o 
provincie romană îşi duceau mai departe şi limba şi 
tradiţia lor. Aceiaşi atitudine au adoptat romanii şi faţă 
de daci şi nu voiau romanizare, ci vroiau numai să le ia 

bogăţiile. A susţine din punct de vedere istoric şi 
lingvistic că au existat astfel de procese de romanizare şi 
latinizare este o eroare, mai ales dacă chiar romanii fac 
aceste precizări, cum că nu i-au interesat aceste procese. 

Din păcate mistificarea istoriei noastre naționale a 
făcut parte din planurile politice ulterioare, când anumiţi 
indivizi, de dragul unor posibile avantaje economice sau 
politice trecătoare, au prezentat şi limba şi istoria noastră 
într-o lumină falsă. Dacă noi nu ne preţuim pe noi, cine 
să o facă? Ar trebui ca noi cei de azi să fim măcar atât de 
drepți şi de morali ca şi strămoşii noştri daci şi să nu tot 
pactizăm cu cotropitorii şi să nu ne vindem istoria 
naţională. 

Dar să revenim în Dacia străbună, deoarece aici se 
petreceau tot felul de lucruri interesante... 


2. Dacii foloseau arma... încuscririi! 

Pe parcursul a câteva capitole Traian îşi povesteşte 
pregătirile de război în noua sa campanie şi aflăm din 
nou că el era şi mare preot fiind cel care participă la 
marile ceremoniale: 

„Apoi am debarcat şi am luat personal parte la 
sacrificii, în calitatea mea de pontifice maxim, 
îndeplinind jertfele de mulțumire pentru buna 
desfăşurare a călătoriei de până acum.” 

Faptul că el era şi mare preot şi deci era foarte 
interesat de viața religioasă din Dacia, face ca aceste 
consemnări cu referire la preoții daci şi la Zamolxe să fie 
demne de crezare şi să fie dovezi istorice importante. 
Din aceste texte noi vedem un contrast între credința 
romanilor, care aveau o galerie nesfârşită de idoli şi 
credința dacilor care credeau într-un singur Zeu Suprem, 
căruia îi spuneau Dumnealui Zeul. De la formula 

Dumnealui Zeul, la rostirea Dumnezeu nu a mai fost 
decât un mic pas, care s-a făcut prin încreştinarea 
deplină a Daciei. 

Între aceleaşi pagini mai apare o consemnare foarte 
importantă pentru noi, prin care se face dovada că dacii 
erau frați cu tracii de dincolo de Dunăre aflaţi sub 
stăpânire romană şi care era atitudinea acestora față de 
ocupantul roman: 

„Regiunea cuprinsă între Naisus (oraşul Naiş din 
Serbia) şi Danubiu, muntoasă şi împădurită, asemenea 
meleagurilor dacice de peste fluviu, este locuită de traci, 
care nu se deosebesc de dacii de la miazănoapte de 
regiunea lor nici prin limbă, nici prin obiceiuri, 
îmbrăcăminte sau mod de viaţă. Este uşor de închipuit că 
aceşti localnici supuşi de noi de puţin timp, nu puteau 
să vadă cu ochi buni pregătirile noastre de război 
pentru supunerea fraţilor lor de sânge. De aceea a 
trebuit să fim foarte precauţi în relaţiile noastre cu 
dânşii.” 

Bineînţeles că fraţii noştri de dincolo de Dunăre au 
reacționat corect şi nu aveau de ce să se bucure deloc 
sub stăpânire romană. Pe noi ne interesează aici această 
mărturie despre cât de mare şi întins era neamul tracilor 
şi a unităţii lingvistice care exista pe tot teritoriul fostei 
Tracii. Mai este aici dovada a cât de dârz era acest neam 
al traco-geto-dacilor şi cât de puţin era dispus el să stea 
sub ocupaţie romană. De aceea, față de ei, Traian se 
purta cu mănuşi, deoarece nu avea nevoie de confruntări 
cu un duşman atât de redutabil: 

„Eram informat că această populaţie avea strânse 
legături cu supuşii lui Decebal, atât prin schimburi de 
produse, cât şi prin încuscriri care se făceau de o 
parte şi de alta a Danubiului. În felul acesta Decebal 

era bine informat de felul cum decurgeau lucrurile la noi, 
precum şi de planurile pe care le inițiam.” 

Erau deştepţi dacii şi foarte bine informaţi, iar acest 
document face dovada că fetele dace nici vorbă să se 
căsătorească cu romani, cum s-a spus cu atâta insistenţă, 
ci cu ... traci! Ceea ce este cu totul altceva, deoarece 
aceasta a dus direct la... tracizare în Dacia şi nicidecum 
la romanizare! Deci iată că „arma încuscriri” în Dacia 
funcționa foarte bine. Toată populaţia în frunte cu 
tinerele fete şi părinţii lor, au preferat tracizarea, 
getizarea, carpizarea, costrobocizarea sau dacizarea 
familiilor lor, prin căsătorie între tineri din acelaşi popor, 
care vorbeau aceiaşi limbă şi aveau aceleaşi datini. În 
mod sigur şi dovedit este că romanii aceştia nu-l aveau 
deloc pe „vino încoace”, ci îl aveau pe „„dute-ncolo” şi 
ne lasă în pace! Iar fetele dace erau foarte deştepte şi din 
punctul acesta de vedere... 

Faţă de tracii din zona ocupată, iarăşi vedem arta 
disimulării şi duplicitatea în care Traian era maestru, 
pusă în funcţiune pentru a-i domina: 

„Din acest motiv ne-am hotărât să nu le acordăm 
încredere, dar ne-am ferit să le arătăm acest lucru pe 
față. Acelaşi mod de comportare am cerut să-l aibă toți 
cei din subordinea mea, sfătuindu-i să se ferească de a da 
impresia că au demascat duplicitatea dacilor.” 

După cum vedem toată lumea adopta atitudinea 
potrivită, tracii se făceau că nu aud, iar romanii se făceau 
că nu văd. Dar din toate astea tracii erau în avantaj, 
deoarece cu cât se uitau mai încruntat la soldaţii romani 
şi mai neguros, cu atât beneficiau de avantaje mai mari 
de la Traian: 

„...am fost permanent grijuliu să nu le dăm nici un 
motiv de nemulţumire.” 

După cum vedem, împăratul ştia că nu e de glumit 
cu tracii aceştia. Ce or fi căutat romanii să se bage 
singuri şi de bună voie în aceste situaţii complicate şi să 
stea în coasta atâtor popoare? Răspunsul este bineînţeles 
unul singur: lăcomia după aur. Doar, banchetele şi 
orgiile conducătorilor romani trebuiau plătite din ceva şi 
de către cineva şi luxul palatelor lor trebuia întreţinut de 
undeva... 

Dacă prima dată romanii au trecut în Dacia pe un 
pod de vase în dreptul localităţii Baziaş, în această a 
doua campanie Traian şi şi-a căutat un alt loc de a trece 
Dunărea cu trupele sale şi se hotărăşte pentru localitatea 
Egeta, actualmente în Serbia. Aici el ceruse arhitectului 
Apollonius să-i construiască un pod, care să lege Egeta 
de localitatea Drobeta de pe malul dacic, încă după 
prima sa retragere din Dacia. Toate acestea el le făcea 
dintr-o dorință arzătoare de răzbunare şi nu dintr-o 
dorinţă arzătoare civilizatoare: 

„Toate aceste lucrări erau impuse de intenţia de a 
preface definitiv Dacia în provincie romană.” 

Rândurile de mai sus, mai dovedesc din nou dacă 
mai era necesar, că după primul război cu dacii Traian 
nu rămăsese cu nici un fel de stăpânire asupra Daciei şi 
că abia de acum avea de gând să o cucerească. Este încă 
o dovadă că în primul război 101-102 nu a existat de nici 
un fel nici o victorie romană, că a fost o farsă de ochii 
supuşilor şi că Dacia nu era sub nici o formă sub 
stăpânire romană. 

A fost categoric o victorie a Daciei împotriva 
Romei! 

3. La ce îi trebuia lui Traian un pod? 

Localitatea Egeta era o localitate antică exact în 
faţa Drobetei. Aici a hotărât împăratul după cum s-a 
văzut, construirea unui pod pe care trupele romane 
urmau să treacă Dunărea spre a pătrunde din nou în 
Dacia. De ce voia Traian acest pod, că doar prima dată 
trecuse fără acest pod maiestos al lui Apollodor? Dacă o 
să citiți, n-o să vă vină să credeţi: 

„Am primit mai multe solii, care ceruseră să fie 
primite şi cărora le-am fixat întâlnirile înaintea plecării 
noastre. Voiam ca în acelaşi timp să vadă geniul 
poporului roman, care aşternuse peste Danubiu, aici la 
Egeta, un pod cum nu mai făcuseră alte popoare în lume, 
dar şi forţa invincibilă arătată de scurgerea fără sfârşit a 
legiunilor noastre pe acest pod.” 

Traian voia să epateze, să impresioneze delegațiile 
străine pe care le ţinea pe aproape. Voia să-şi creeze un 
ascendent psihologic asupra celor pe care voia să-i 
cotropească şi asupra vecinilor lor, care văzând astfel 
puterea Romei să stea cuminţi sub ascultarea lor. Însetat 
de faimă şi glorie orgoliul traian nu se mulțumea cu 
puţin, el voia totul, să fie considerat cel mai capabil între 
regii lumii, iar poporul lui roman să fie considerat 
genial. Dar după cum a arătat istoria, nu a fost aşa. 

Pe cine a impresionat împăratul cu podul lui 
grandios? Pe iazigi şi pe un neam germanic care erau 
frați cu burii. Pe aceştia împăratul îi impresionează cu 
puterea lui şi îi determină să nu-l mai ajute pe Decebal în 
lupte. 

Referindu-se la discuţiile diplomatice cu delegaţia 
populaţiei iazigilor aflaţi dincolo de Tisa, aflăm din nou 
lucruri surprinzătoare pentru noi şi foarte clar expuse: 

„În primul rând am primit solia iazigilor, aliaţii 
noştri, care mi-au prezentat un potop de reclamaţii şi 
cereri, îndreptate împotriva dacilor. Între altele, cereau 
cu tărie dreptul de a lua vamă de la oierii daci care îşi 
aduceau turmele la iernare în ţinutul fluviului Tisa. 
Deşi ştiam că iazigii se aşezaseră de curând în acest 
ținut, unde dacii îşi duceau din timpuri imemoriale 
turmele la iernat, le-am promis sprijinul, fără să mă 
angajez concret faţă de ei.” 

După cum vedem din nou, ţinuturile de la Tisa şi 
de dincolo de râul Tisa, au fost ale dacilor din vremuri 
imemoriale! Aceasta arată cât de mare şi de puternică a 
fost seminţia dacilor şi pe ce teritoriu întins locuiau. Mă 
întreb care rege ulterior, oricare o fi el, poate contesta 
această mărturie antică şi poate revendica pentru vre-un 
alt popor prioritatea asupra acestor regiuni. Într-adevăr 
ele au fost dorite cu ardoare de celți după cum se ştie 
deja, acum erau dorite de iazigi, dar toate astea nu 
potriveau cu planurile lui Traian: 

„În fapt nu puteam fi de acord cu această cerere, 
întrucât plănuisem să cuceresc ţara dacilor şi nu 
intenționam să le schimb modul de viaţă. Pentru 
stăpânirea ținutului amintit, ştiam că dacii cu regele lor 
Burebista luptaseră si-i zdrobiseră pe celți, care se 
aşezaseră aici ca şi iazigii.” 

În aceste paragrafe împăratul face cea mai „tare” 
mărturisire a lumii antice, care nouă ne vine ca o 
mănuşă: şi nu intenţionam să le schimb modul de viaţă! 
Domnilor istorici, unde sunteţi? Auziţi şi vedeţi ce scrie 
aici? Nu intenţiona să schimbe romanul nimic din Dacia, 
nici măcar viaţa oierilor şi transhumanţa lor! Nimic, nici 
limba, nici portul, nici tradiţiile, nimic! Dar dacă Traian 
nici nu avea de gând şi nici nu voia, cui 1-0 fi venit 

ideea năstruşnică să vrea pacostea asta cu romanizarea, 
că după cum am văzut mai sus, nici pe iliri n-a vrut 
împăratul să-i romanizeze, lăsându-i în legea lor? Multe 
întrebări fără răspuns... 

Aceste „falseturi” au fost atât de mult repetate 
însă în cărțile de istorie încât, au fost apoi preluate ca 
adevăruri şi unii au scris sute de cărţi, lucrări, au făcut 
conferințe şi simpozioane mereu pe aceiaşi temă, 
romanizare, latinizare, etc. Din păcate o eroare repetată 
insistent, în final ajunge să fie percepută de populaţie ca 
şi cum ar fi un adevăr. Acum este un alt pericolul care 
planează, ca aceia care vor spune adevărul să fie 
consideraţi ...anormali! 

Ar fi bine ca măcar acum în al 12-lea ceas să se ia 
aminte şi să se restudieze istoria, iar cei care au greşit să 
se retragă din viaţa universitară, publică şi culturală şi să 
mediteze la propria lor naţiune şi unde au adus-o, 
deformându-ne istoria naţională. Probabil că ar fi 
necesară o lege a lustraţiei şi în domeniul istoriei. 

Traianul acesta a fost tenace, viclean, corupt, 
imoral şi cu podul său şi-a atins scopul: 

„Pe acest pod am trecut cu legiunile şi cohortele 
de auxiliari. Plecarea noastră din Egeta a fost urmărită 
nu numai de localnici, dar şi de soliile despre care am 
amintit mai înainte şi asupra cărora cred că forța romană 
a făcut o deosebită impresie, favorabilă nouă.” 

Probabil că impresia asupra delegaţiilor străine o 
fi fost puternică, dar nu credem că şi asupra localnicilor 
daci, care nu puteau fi impresionați chiar aşa de uşor. 

4. Dacii le-au făcut romanilor zile grele! 

Traian voia să fie sigur de victoria lui de data 
aceasta, în noua sa campanie militară. După ce 1-a 
impresionat pe toţi vecinii lui Decebal, astfel ca aceştia 
să nu încheie nici o alianţă cu dacii, orgoliosul împărat 
care suferise aşa o înfrângere ruşinoasă în prima 
campanie, de data aceasta mai cheamă în ajutor pe toți 
zeii lui organizându-le şi oficiindu-le sacrificii. Cu 
armata lui numeroasă, el caută apoi să ocupe toate 
punctele strategice dintre Dunăre şi munţi Carpaţi şi se 
apucă apoi să repare fostele lui castre pe care le părăsise 
în retragerea din prima campanie: 

„Întrucât adusesem cu mine de data asta mult mai 
multe legiuni, am lăsat în castrele ridicate de noi în 
războiul trecut câte o garnizoană suficientă şi, după ce 
efectuam lucrările necesare de întreţinere, porneam mai 
departe...” 

Înţelegem că Traian repara din greu prin Dacia 
fostele lui castre. Aceasta este dovada că el se retrăsese 
din toate teritoriile din Dacia după prima campanie 
militară şi că toate aceste teritorii au fost reluate în 
stăpânire de cei ce le-au avut, adică de daci. 

Dacii bineînţeles că nu se bucurau de această nouă 
înaintare a romanilor în Dacia şi le făceau iarăşi zile cât 
puteau de lungi şi de grele acestora: 

„nu ne puteam baza pe acest sistem de 
organizare, datorită vicleniei dacilor care, retrăgându-se, 
nu mai lăsau nimic în urma lor din tot ce ne-ar fi putut fi 
de folos.” 

Culmea ar fi fost dacă dacii le-ar fi lăsat ceva de 
folos acestor invadatori barbari romani, întrucât dacii 
după cum vedem, cunoşteau foarte bine lupta şi de 

aproape şi de la distanţă şi direct şi indirect. lată ce zic 
romanii disperaţi: 

„În locurile unde se aflau poieni, ostaşii secerau 
iarba pentru a hrăni caii şi animalele de povară. Eram 
nevoiţi să facem acest lucru pentru că în satele prin care 
treceam dispăruseră toate căpiţele de fân, iar populaţia se 
afla retrasă în văile laterale ale munţilor.” 

Isteţ mod de a acţiona al dacilor, care nu le lăsa 
„combustibilul” necesar la îndemână romanilor şi astfel 
animalele lor erau slăbite şi convoaiele mult încetinite. 
Pe măsură ce înaintează, Traian mărturiseşte din nou că 
era nevoit să refacă fostele sale castre pe care le părăsise 
complet prin retragerea după prima campanie, ceea ce 
dovedeşte că aici nu rămăsese nici un soldat şi nici o 
stăpânire: 

„...a lăsat în vechile noastre castre după ce le-a 
adus din nou în stare de a opune rezistență dinăuntrul 
lor, suficienţi ostaşi...” 

„A trebuit să refacem în întregime lucrările 
noastre de fortificaţii, deoarece dacii apucaseră să le 
distrugă în întregime. ...Am dărâmat în primul rând 
locuinţele pe care dacii apucaseră să le refacă ei pe 
ruinele castrului, reînviind vechiul lor sat Bretonia.” 

Paragrafele de mai sus arată încă o dată dacă era 
necesar, că retragerea romană din Dacia a fost totală, că 
dacii şi-au reluat viaţa lor firească în aşezările lor 
tradiţionale şi aici nu a rămas sub nici o formă nici un fel 
de stăpânire romană, ceea ce confirmă şi iar confirmă, 
victoria dacilor în primul război cu romanii. 

Luptele dacilor erau acum extrem de îndârjite pe 
tot parcursul înaintării romane şi provocau acestora 
necontenit pierderi grele: 

„Aici au susţinut lupte îndârjite (valea Streiului), 
căci dacii au încercat să le oprească coborârea spre râul 
Bereus. Între timp ridicaseră fortificaţii din lemn şi 
pământ şi au trebuit să fie luate pas cu pas. Dacii 
foloseau mai ales peșterile din această regiune, care le 
foloseau condiţii de a se ascunde şi de a se feri de ochii 
iscoditori ai iazigilor.” 

„Din nou trebuia să susţinem lupte grele, pe 
aceleaşi locuri unde le dusesem cu trei ani în urmă.” 

Deci iată dovezile vitejiei dacilor în acest nou 
război şi dovada retragerii totale din Dacia după primul 
război, deoarece aceleaşi locuri romanii sunt nevoiţi a le 
recuceri prin lupte extrem de grele. Adevărul despre 
înfrângerea romanilor în primul război cu dacii iese la 
suprafaţă la tot pasul prin acest jurnal de război al 
împăratului. Dacă împăratul spune că luptele au fost 
îndârjite, înseamnă că... „pagubele” în rândul romanilor 
în mod sigur au fost considerabile şi trebuie luat aminte 
la aceasta. 


5. Romanii au atacat şi jefuit populaţia civilă 
lipsită de apărare! 

Jaful şi distrugerea de data aceasta împăratul le-a 
practicat în modul cel mai oribil cu putință, din 
răzbunare: 

„Am dărâmat porțile şi am spart suficient zidurile 
cetăților cucerite, apoi am dat foc tuturor lucrurilor care 
puteau arde...am tăiat complet pădurile...nu ne-am 
mulţumit cu aceste măsuri de prevedere, ci am pătruns 
pe fiecare vale lăturalnică a râului Bereus, nelăsând nici 
o aşezare dacică, fortificată fie că erau locuinţe sau 
numai staena.” 

Mare jale reiese din rândurile acestea unde se 
arată cum soldații romani sacrifică populația civilă 
autohtonă şi le distruge toate aşezările şi cetăţile. Femei, 
bătrâni şi copii, cei care erau rămaşi pe la vetre, au fost 
ținta acestui oribil împărat setos de stăpânire, care dorea 
ceva ce nu-i aparţinea. Pentru aceasta trebuie noi să ne 
tot bucurăm şi să ne tot considerăm din stirpe de 
romani? Cum am mai spus, ni se răsucesc străbunii în 
morminte când văd unde am ajuns noi cei de azi, care ne 
adulăm foştii cotropitori. 


6. Pacea de la Costeşti şi tentaţia aurului! 

După lupte crâncene şi pierderi grele, romanii 
ajung din nou în zona Costeşti — Blidaru şi apar din nou 
discuţii despre posibile tratative de pace cu Decebal. 
Chiar dacă de data aceasta Traian este hotărât să nu mai 
cedeze că de, avea mai mulţi soldaţi acum, mulți dintre 
generalii lui doreau acest lucru: 

„Totuşi în rândul romanilor erau unii care, obosiţi 
de eforturile războiului, ar fi fost de acord să încheiem o 
pace cu dacii. ...printre susținătorii păcii au fost şi 
Hadrianus, nepotul soţiei mele, a cărui părere era că 
Dacia ocupată de romani ar crea imperiului prea mari 
greutăţi pentru păstrarea ei, şi că foloasele pe care le-ar 
avea romanii de la o Dacie clientelară, condusă de 
Decebal, ar covârşi nişte avantaje destul de nesigure, 
oferite de o Dacie captivă.” 

După cum vedem militarii romani erau storşi şi 
obosiţi de atâta război şi hărțuire prin Dacia şi ar fi dat 
orice numai să se termine toate acestea. Şi mai vedem că 
aceşti generali erau mai lucizi şi normali în orice caz 
decât împăratul lor şi şi-au dat seama că o astfel de ţară 
cu greu putea fi stăpânită datorită dârzeniei şi vitejiei 

acestor locuitori, de la care în orice moment şi în orice 
loc se puteau aştepta la orice, deoarece erau foarte isteți 
şi inventivi în a se lupta şi apăra. Traian însă nu cedează 
acestor sfaturi de bun simţ şi din nou mânat de lăcomia 
lui arhicunoscută pentru tezaurul dacilor, împinge 
lucrurile înainte trezind şi în aceştia setea după aur: 

„Arătându-le tuturor foloasele ce le puteam obţine 
numai prin capturarea tezaurului dacic, în cele din urmă 
părerea celor ce erau pentru continuarea războiului a fost 
covârşitoare, şi astfel am respins oferta de pace adusă de 
solia dacilor.” 

Din rândurile de mai sus reiese încă o dată că 
scopul principal al acestei a doua campanii în Dacia era 
tot acela de jaf. Pentru a-şi atinge scopurile acest împărat 
era dispus să facă orice şi să treacă peste orice, chiar şi 
să-şi sacrifice proprii soldați cu bună ştiinţă, după cum 
este clar declarat în paragrafele de mai sus. Tezaurul 
fabulos în aur al dacilor era tot ceea ce vedea înaintea 
ochilor acest om lacom şi perfid, pe care noi azi îl 
considerăm un erou naţional. O deturnare istorică mai 
mare nici nu cred că se putea pune la cale cu bună 
ştiinţă. Ne-am dezis de noi şi de ceea ce am fost cu 
adevărat şi ne-am substituit alţi strămoşi..., de dragul 
unor avantaje materiale trecătoare, pentru a fi primiți în 
cancelarii străine alături de alți împărați care niciodată 
nu au vrut binele acestei țări. Păcat, mare păcat! Dar 
măcar de acum înainte copiii noştri au dreptul la marele 
şi luminosul adevăr: noi am avut ca strămoşi pe 
traco-geto-daci, care au fost un popor mare, înţelept 
şi viteaz! 

7. Geniul dacilor este admirat de împărat la 
cetatea Sarmisegetusei! 

Pe teritoriul României de azi se află două aşezări 
cu denumirea de Sarmisegetuza. Una în creierii Munţilor 
Orăştie care este fosta capitală dacă numită 
Sarmisegetuza Regia şi una în zona Haţeg numită de 
romani Ulpia Traiana Sarmisegetusa şi care este fosta 
Colonia Dacica de care se vorbeşte în acest manuscris. 
Traian se tot străduia să o cucerească pe cea din munţi, 
unde la vremea aceea îşi avea Decebal reşedinţa. 

Astfel, aflat din nou în preajma cetății 
Sarmisegetusa, Traian consemnează din nou geniul 
regilor daci, care şi-au stabilit aici capitala din vremuri 
străvechi: 

„...în susul râului, coboară o culme prelungă pe 
care şerpuieşte un drum bine lucrat, ce duce la cetate. 
Întreaga culme este tăiată de mici terase pe care se 
găsesc aşezările dacilor, drumul spre Sarmisegetusa 
ducând prin aceste aşezări. Cetatea Sarmisegetusei este 
aşezată pe un loc foarte bine ales, în aşa fel încât nu 
poate fi înconjurată în vederea unui asediu. Ea se găseşte 
într-un loc unde culmea amintită formează o gâtuitură, 
ale cărei margini sunt extrem de abrupte.” 

Și aşa încet, printre rândurile acestor capitole, 
răsare o descriere a zonei exterioare a cetăţii 
Sarmisegetusa: 

„În faţă se afla poarta din lemn masiv de stejar, 
întărită cu drugi de fier şi flancată de două turnuri 
înţesate ca şi zidurile, cu ostaşi. Ne despărţea de această 
poartă un şanţ adânc, care tăia gâtuirea, izolând şi mai 
mult cetatea, peste care se putea trece cu ajutorul unui 
podeţ, acum distrus de daci.” 

Traian avea în faţă poarta cetăţii, iar noi avem în 
faţă, aprecierea geniul conducătorilor daci care au ştiut 
cu înţelepciune unde să-şi aşeze cetatea, astfel ca ea să 
nu poată fi împresurată. Aceste descrieri şi aceste 
aprecieri trebuie să le reținem şi să le dăm importanţa 
cuvenită, deoarece sunt făcute de un străin şi deci cu atât 
mai demne de crezare, şi pe deasupra vin de la un militar 
de carieră. Cetatea regilor daci era extrem de bine 
gândită şi foarte bine păzită de nepoftiţii invadatori: 

„„...(cetatea) nu era mare şi se întindea pe culme în 
felul vechilor cetăţi etrusce, având o lăţime mai mare la 
bază şi îngustându-se în partea ei superioară, unde se 
afla cu 50 de picioare mai sus decât baza. În porţiunea ei 
joasă se afla singura poartă de acces în faţa căreia ne 
aflam noi. Dincolo de această poartă drumul continua 
spre partea opusă, unde printr-o altă poartă, ieşea afară 
din cetate coborând la locul sfânt al dacilor, unde se 
aflau templele. Deasupra acestei porți se găsea dăltuit în 
piatră simbolul Daciei, sub forma unui soare străpuns de 
un spic de grâu şi străjuit de doi balauri. Sarmisegetusa 
în limba dacilor înseamnă „Vatra Neamului Dacic”, 
pentru că această cetate era aici din timpuri străvechi şi 
mult cinstită, nu pentru că a fost şi reşedinţa regilor, căci 
regii daci aveau dintotdeauna  reşedinţe în mai multe 
locuri din ţara lor, ci pentru că era ţinută ca loc sfânt, 
după cum arătau şi templele pe care le avea, de către 
întreg neamul dacic, precum ne vom convinge şi noi 
ceva mai târziu.” 

După cum vedem pasajele acestea deţin în ele 
informaţii de excepţie despre neamul nostru şi ce era 
înainte pe aceste meleaguri. Nu degeaba şi în zilele de 
azi românii sunt atraşi ca de o forță nevăzută spre Munţii 
Orăştie şi spre Sarmisegetusa, pentru a se împărtăşi la 

izvoară, la obârşia sfântă a neamului, care peste secole 
multe şi-a păstrat sacralitatea. 

Semnificația înaltă a denumirii cetăţii este 
specifică unui neam mare şi înţelept, care încă din 
vremuri imemoriale îşi are vatra aici „cetate era aici din 
timpuri Străvechi şi mult cinstită” şi noi poporul român 
de azi vom spune mai mult: că ea era şi este Vatra 
Sacră a Neamului Dacic! 

Le era imposibil romanilor să depăşească acest 
obstacol şi acest sistem de fortificaţii şi ziduri ale cetăţii 
Sarmisegetusa, deosebit de bine apărată. 


8. Marea trădare! 

După lupte crâncene care s-au dus şi ziua, dar şi 
noaptea la lumina aşezărilor incendiate, împăratul nu a 
putut înfrânge pe daci şi nici asedia cetatea 
Sarmisegetusei. 

Acum apare din nou în scenă trădătorul Bicilius şi 
aflăm amănunte odioase ale planului de trădare şi cam 
cum a fost pus la cale: 

„„.„.mi-a fost adus Bicilius (de origine grec, 
infiltrat la curtea lui Decebal de mai mulţi ani de către 
împărat), apropiatul regelui Decebal, pe care-l 
cunoscusem încă din timpul războiului precedent.” 

Aici Traian minte, zicând că numai acum l-a 
cunoscut pe acest personaj, deoarece în prima parte a 
jurnalului recunoaşte negru pe alb că Bicilius era spionul 
său, de la care probabil aflase despre mărimea tezaurului 
dacic şi de aceea îl dorea atât de tare. lată care au fost 
declaraţiile lui atunci: 

„Un rol deosebit de important în informarea 
noastră l-a jucat grecul Bicilis, aflat la curtea lui Decebal 
şi ajuns aici ca tovarăş de drum al lui Dyon 

Chrysostomos. De la începutul campaniei noastre am 
încercat să iau legătura cu dânsul, ştiind de la Dyon că 
rămăsese în Dacia. Nu am reuşit de la început şi datorită 
faptului că nu voiam să trezim suspiciunea dacilor 
asupra lui, pentru că îl consideram un element necesar pe 
viitor. Bicilis a căutat, cu multă precauţie să intre în 
legătură cu noi. El ne-a trimis vorbă în câteva rânduri 
prin oameni de încredere, informându-ne despre stările 
de spirit descrise mai sus. Totodată ne sfătuia să nu 
încetăm cumva campania...” 

Acesta este spionaj în toată regula, făcut de 
bicisnicul trădător grec, în favoarea romanilor. 

„Reuşind să fugă din tabăra dacilor cu câteva zile 
în urmă, venise acum să ne destăinuiască unele lucruri 
care ne interesau. Ne-a arătat că cetatea este 
aprovizionată cu apă printr-o conductă subterană, 
alimentată de la izvorul pârâului ce curge în valea 
Sargeţia, aflată în stânga noastră. Am trimis un număr de 
ostaşi, care conduşi de dânsul s-au furişat cu greu pe 
valea bolovănoasă şi, ajungând la locul de alimentare, 
nepăzit acum de daci, au stricat conducta, abătând apa 
spre vale.” 

După cum vedem în Dacia au fost doi mari 
trădători şi amândoi au fost primiţi de bună credinţă ca 
oaspeţi la curtea regelui dac; romanul Dyon 
Chrysostomos şi grecul Bicilius. Aceştia amândoi din 
rațiuni diferite şi la date diferite au spionat şi i-au trădat 
romanilor pe daci şi pe regele lor. 

De aici însă mai reiese un alt aspect puţin subliniat 
de istorici până acum, acela al relațiilor diplomatice ale 
conducătorilor daci cu alte state. După cum se vede regii 
şi conducătorii daci nu erau de fel barbari neştiutori, ci 
conducători extrem de capabili şi abili, aflați în 

permanenţă în relaţii de alianţe cu alte neamuri şi alte 
Provincii, iar pe anumiţi oaspeţi îi primea cum se cuvine 
chiar la curtea lor regală. Aveau primiţi aici după cum 
vedem şi romani şi greci, dar care spre durerea lor şi a 
noastră au devenit cei mai odioşi trădători. De atunci a 
intrat în vocabularul dacilor cuvântul bicisnic, pe care 
noi îl regăsim şi azi cu sensul de: om bolnăvicios şi 
nevrednic. 

Astfel a început până la urmă, prin trădare şi nu 
prin luptă dreaptă asediul cetăţii Sarmisegetusa, prin 
privare de apă. Astfel după pregătiri intense şi după mai 
multe zile de aşteptare, romanii s-au gândit în sfârşit că 
este momentul să atace decisiv cetatea şi să învingă pe 
dacii însetaţi. Au avut şi de data aceasta parte de ceva 
care i-a lăsat şi uluiţi şi cu gura căscată, adică de o mare 
surpriză pe care le-a rezervat-o iarăşi Decebal şi ai lui. 

„La ivirea zorilor, în Sarmisegetusa domnea o 
linişte deplină. Bănuind o nouă viclenie a lui Decebal am 
dispus mărirea atenţiei ostaşilor, pentru a preîntâmpina 
orice surpriză din partea dușmanului. Situaţia durând 
destul de mult, soarele fiind bine ridicat de acum 
deasupra zării, am trimis o centurie care să încerce 
forțarea zidurilor. Spre marea noastră uimire, în 
Sarmisegetusa nu se mai găsea nimeni, dacii 
retrăgându-se complet din cetate, după ce au luat cu ei 
nu numai răniții, dar chiar şi pe cei morţi. N-am înţeles 
la început cum au putut efectua această retragere, dar 
ne-am dat seama că au suit muntele din spatele cetăţii, 
despre care credeam că este un obstacol destul de serios 
pentru o astfel de manevră.” 

Domnule Traian, te ai pus cu dacii, care cunoşteau 
zona ca pe buzunarele lor? După câte dovezi de isteţime 
ti-au dat dacii puteai şti că-ţi vor scăpa printre... degete! 

Asta da păcăleală din nou, pe care marele împărat o 
primea de la daci. Era de râsul lumii! Marele împărat 
stătuse la porţile cetăţii zile în şir, asediind o cetate 
goală, crezând că între timp Decebal cu ai lui se 
prăpădesc de sete. Păi, se poate domnule Traian, să-i 
subestimezi chiar aşa pe daci? 

Dacii ce făcuseră? Jucaseră iarăşi... o piesă de 
teatru! Dacii iarăşi au pus la cale o farsă în toată regula, 
prin care au adormit vigilenţa romanilor. 

Văzând trădarea lui Bicilius şi pericolul iminent, 
regele dac a decis că nu trebuie să-şi sacrifice oştenii 
fără rost şi a hotărât imediat retragerea din cetate, cu tot 
ceea ce se putea lua şi trece peste munţi în zona liberă. 
După evacuarea generală, în cetate au rămas o mână de 
oameni care au jucat... ultimul act al piesei! Ei au aprins 
multe focuri, făceau mare zarvă şi tămbălău, ca să se 
creadă că toată suflarea este prezentă. Probabil că nu 
degeaba s-a născut personajul Păcală în neamul nostru 
cu toate poveştile lui pline de învățăminte. El îi are de 
bunici pe daci şi isteţimea lor. Numai aici la noi putea să 
apară un aşa erou şi personaj de poveste. 

Aşa l-au dus cu zăhărelul câțiva oşteni daci pe 
împăratul Traian, multe zile, căci acesta stătea răbdător 
la porţile cetăţii, aşteptând că doar, doar dacii 
nemaiputând de sete vor ataca ei primii: 

„Tăind conducta de aprovizionare cu apă speram 
să silim pe daci să dea o luptă decisivă, prin care să 
încerce străpungerea blocadei noastre. Acest lucru nu s-a 
întâmplat, întrucât se pare că aveau provizii de apă în 
cetate.” 

Și Traian aştepta liniştit după logica lui simplă să 
li se termine dacilor rezerva de apă: 

„Dar situaţia asta nu putea dura la infinit...” 

Ce vreţi, dacii de dincolo de ziduri jucau teatru 
perfect zile-n şir! Atâtea zile au jucat, câte au fost 
necesare ca regele, preoţii şi toţi conducătorii lor daci să 
ajungă în siguranţă la o nouă reşedinţă, aflată în zona 
neocupată de romani, deoarece am văzut că regii daci 
aveau mai multe reşedinţe pe teritoriul Daciei, dintre 
care unele foarte secrete. 

Romanii stăteau liniștiți şi ascultau atent tot ce se 
auzea de dincolo de zidurile dacilor: 

„...după cum ne-am putut da seama din vorbele şi 
agitația de dincolo de ziduri, în seara primei zile a idelor 
lui august s-a împărţit celor din cetate ultima rație de 
apă.” 

Această veste „teatrală”, îl determină pe împărat 
să dea semnalul de asalt cu toate forțele: 

„Știind acum că situaţia lor a devenit critică, am 
dat dispoziţiile ca a doua zi să încercăm un asalt asupra 
cetăţii, în care lipsa apei avea să se facă din plin simțită.” 

...Şi astfel marele împărat a atacat cu toate forțele 
lui concentrate din Dacia... o cetate goală!!! Straşnică 
păcăleală! Admirabili au fost luptătorii daci! 

Văzând cum au decurs lucrurile la cetatea 
Sarmisegetusa, mai poate vre-un român să nu admire 
geniul dac, istețimea luptătorilor şi marea înţelepciune 
care îi caracteriza pe daci? Mai vrea careva să fie de 
origine roman?... 


9. Sanctuarele dacice erau spaţii sacre! 

Tot între aceste paragrafe ale manuscrisului 
regăsim o descriere a sanctuarelor dacice, care au fost şi 
sunt atât de mult studiate de către arheologi şi inițiaţii 
din ziua de azi: 

„Locul sfânt al dacilor se compune din două 
terase, pe terasa cea mai joasă aflându-se un templu mic, 
iar pe terasa superioară unul mare. Templele erau 
susținute de stâlpi groşi de lemn, aşezaţi pe discuri de 
piatră, cu acoperiş de şindrilă şi pereţi din bârne cioplite. 
Pe terasa superioară se aflau mai multe lucruri ciudate 
din piatră, atrăgându-mi atenția mai ales un cerc mare, 
de peste 400 de paşi, alcătuit din pietre şi bârne, al cărui 
rost nu l-am înţeles. Cele două terase erau protejate de 
un turn fortificat, care nu permitea pătrunderea în cetate 
din această parte. În această incintă se desfăşurau 
ceremonii în diverse perioade ale anului, legate de 
activitatea oierilor daci. Cum am aflat mai târziu, la 
cercul de pietre şi la celelalte construcții, preoţii dacilor 
urmăreau mersul soarelui şi stelelor, stabilind timpul la 
care să urce şi să coboare oile la munte şi altele 
asemenea de trebuinţă. Cu toate că dacii cred în diferiți 
zei, cărora li se închină la anumite prilejuri, nu-i ţin în 
cinste deosebită, apelând rar la bunăvoința lor, pentru că 
acela căruia îi dau cea mai mare consideraţie este 
Jupiter, Tatăl zeilor, pe care ei îl numesc Zeu al Lumii, 
ferindu-se să-l pronunţe adevăratul nume. La acest Zeu 
apelează pentru cererile lor, pe care nu I le fac direct, ci 
prin intermediul unui străvechi învăţător ce le-a 
descoperit tainele divine şi i-a învăţat să cinstească şi să 
se roage Zeului Lumii. Acesta numit de daci Zamolxes, 
face oficiul de intermediar al oamenilor pe lângă Zeul 
Lumii, înfăţişând marelui zeu necazurile şi dorinţele 
celor ce i se închină. De aceea Zamolxe este cinstit în 
aceiaşi măsură ca şi Zeul Lumii, fără însă a-l confunda 
cu acesta. Dacii nu-şi prezintă zeul sub un anume chip, 
ci îl cinstesc, întocmai ca parții, sub forma unei flăcări ce 
arde sub forma unei flăcări ce arde pururi în templele 

lor. Din cauza respectului deosebit ce îl arată zeului şi 
proorocului lor, dacii îi ţin la mare cinste şi pe preoții 
acestui zeu şi nu ies din cuvântul lor. Aceştia le dau 
învățături practice şi îi instruiesc chiar şi pe linie 
militară. Pentru ca populaţia de rând să memoreze mai 
uşor, ei le predau cântând aceste învățături şi reguli de 
viaţă.” 

Aceste paragrafe aduc în prim plan monoteismul, 
credinţa dacilor într-o forță Divină unică, sub ascultarea 
căreia se află întreaga lume. Apoi se înţelege foarte clar 
că Zamolxe era considerat trimis pe pământ al 
Divinităţii. În concluzie, religia dacilor era cea mai 
înaltă şi cea mai aproape de adevăr religie a acelor 
lumi antice. 

Mai aflăm de asemenea date extrem de preţioase 
despre Zamolxe, care a fost un mare învăţător în poporul 
dac, ascultat de aceştia şi care avea preoţii săi, aceia care 
duceau mai departe învăţătura în popor şi care vegheau 
la respectarea legii pe tot teritoriul Daciei. După cum 
vedem aceşti preoţi erau foarte cinstiţi şi respectaţi, dar 
şi excelenți luptători. Întrucât dacii puneau mai presus de 
orice pe Cel Preaînalt şi ascultarea de legea Sa, aici viaţa 
era îmbelşugată cu tot ceea ce le era de trebuinţă şi dacă 
ne gândim cât aur deţineau, vom spune fără a greşi că 
erau cei mai bogaţi de pe planetă. Vedem cum o stare 
corectă de credinţă şi de spiritualitate, atrage după sine 
pe termen lung o stare de bine şi de bogăţie materială. 
Astfel se împlinea atunci ceea ce a spus Domnul lisus 
Christos mai târziu: „Căutați mai întâi Împărăţia 
Cerurilor şi vi se vor da vouă toate pe deasupra.” 

Un popor sau un individ nu poate ajunge la bine şi 
bunăstare în afara lui Dumnezeu. Acesta este un răspuns 
clar pentru toată lumea, pentru aceia la care nu li se 

încheagă nicicum afacerile, nu le merge bine sau acelora 
care pierd brusc totul. Dacă afacerea nu este morală, în 
mod sigur ea se va nărui. Ajutorul, acei oameni nu 
trebuie să-l caute pe la vrăjitoare şi descântătoare, ci 
trebuie să-l caute la Dumnezeu, de la care să ceară o 
binecuvântare pentru începerea unei afaceri bune. Dar 
câți procedează aşa? Câţi sunt dispuşi să facă afaceri 
corecte în concordanță cu legea? Cei care procedează 
greşit pierd, iar cei ce procedează corect prosperă. Mai 
devreme sau mai târziu dreptatea Divină se instalează. 

Marele învăţător al neamului nostru Zamolxe, a 
vorbit şi atunci demult şi a vorbit de multe ori şi după 
aceea şi vorbeşte şi în prezent celor ce vor să audă şi să 
asculte. Şi acum ca şi atunci el ne îndrumă şi ne 
îndeamnă la credinţa în Cel Preaînalt şi la ascultare de 
Legea Sa. Noi trebuie să-l preţuim pe marele străbun, nu 
sub formă de idolatrie, ci aşezându-l în rândul Sfinţilor, 
că el pe pământ fiind pe Dumnezeu a slujit, bineînţeles 
la nivelul cunoașteri de atunci a oamenilor. Zamolxe a 
fost şi un mare inițiat, a fost şi este şi azi un mare 
maestru, care şi azi are mulţi ucenici la Școala sa astrală. 

După cum am mai spus şi mai sus, Traian cumula 
şi funcția de mare preot la romani şi deci era foarte 
interesat să cunoască în amănunţime un sistem de 
organizare al preoților daci şi doctrinele lor, pe care tot 
timpul le compara cu ale sale. De aceea a rămas totul 
atât de clar consemnat în documente şi multe sunt demne 
de crezare. 

Mirat de obiectele de piatră din partea sacră a 
cetăţii Sarmisegetusa, pe care nu le-a înţeles deloc, dar 
despre care a aflat că au scop astronomic şi astrologic, 
Traian ia hotărârea să lase totul intact, simțind că aici 
este ceva de o mare importanţă: 

„Am aprins tot ceea ce se putea arde în cetate, dar 
nu şi incinta templelor, înțelegând prea bine utilitatea 
lor în îndrumarea activităţii de fiecare zi, pe care nu 
voiam să o tulburăm, ci dimpotrivă să o protejăm.” 

Aici avem din nou o dovadă importantă pentru 
noi, prin care se face dovada că pe împărat nu îl interesa 
să schimbe ceva din credinţa acestui popor, ci l-a lăsat în 
legea şi credinţa lui milenară şi nici nu a căutat să-l 
înlocuiască pe Zeul Lumii sau pe Zamolxe cu altă zeitate 
romană. 

Romanii au adus cu ei toţi zeii lor şi toți idoli lor, 
deoarece Traian fiind şi pontif se tot închina la ei, şi deci 
au făcut-o şi subalternii lui, iar pe de altă parte Traian tot 
aducea jertfe acestor zeități pentru a fi protejat de 
vicisitudinile traiului în Dacia. Soldaţii romani care 
scăpaseră cu viaţă din luptele cu dacii, normal că pupau 
toată ziua pe zeii lor fiindu-le recunoscători că mai 
trăiau. Toţi romanii simțeau nevoia să se înconjoare în 
mod protector cu cât mai mulţi zei de ai lor, ca să fie 
siguri că vor scăpa vii din Dacia. Deci iarăşi se vede că 
nu romanii erau mulți, ci zeii şi idolii cu care s-au 
înconjurat ei de frică şi de teamă, invocându-i mereu de 
protectori. Pe urmă, nu aveau nici un interes să le ofere 
dacilor pe zeii lor, destinaţi să-i protejeze numai pe ei şi 
astfel ei să-şi păstreze puterea neştirbită. Dimpotrivă pe 
unde ajungeau ca şi cuceritori, romanii căutau să-şi 
însuşească ei pe zeii protectori ai locurilor respective şi 
ai popoarelor respective, care din acel moment, acei zei, 
să le acorde lor, romanilor, protecţia cuvenită şi puterea. 

Deci Traian nu voia să romanizeze pe nimeni şi 
nici nu venise deloc aici cu acest gând. El căuta aurul 
mult dorit şi ce mai putea eventual lua. 

Datorită acestei atitudini a lui, chiar după 
ocuparea cetăţii, când o dată pe an dacii urcau spre 
munți pentru marile ceremoniale el nu ia împiedicat mult 
timp să facă acest lucru. După cum s-a văzut chiar şi 
dacii ocupați îşi practicau liberi credinţa şi tradițiile lor 
în Dacia. Singurii care se închinau la alte zeități străine 
erau soldaţii romani şi împăratul lor, deoarece toţi dacii 
se închinau Celui Preaînalt şi lui Zamolxe. Deci avem 
aici încă o dată o dovadă solidă care răstoarnă tot 
eşafodajul cu romanizarea şi latinizarea din Dacia. 


10. Zamolxe, înalt Trimis Ceresc în poporul 
dac, aducătorul legii! 

Ne aflăm în faţa unor documente de o importanţă 
mare pentru neamul nostru şi pentru înţelegerea a ceea 
ce au fost ei. În ziua de azi toţi creştinii ştiu şi cunosc 
faptul că flacăra este simbolul Sfântului Duh şi aceasta 
ne ajută să înțelegem că Zamolxe a fost una din cele 7 
flacări de lumină de dinaintea Tronului lui Dumnezeu, 
aşa după cum este nominalizat în anumite cărți iniţiatice. 
Aceste Spirite flăcări, au fost trimise pe Pământ la 
diferite popoare pentru a le da învăţătură şi a-i lumina. 
Legătura lui Zamolxe cu Dumnezeu şi cu Sfântul Duh 
este clară, deoarece el era şi mare proroc şi în toate 
timpurile proroci au fost sub inspiraţia Sfântului Duh. 

El a fost şi Spirit Superior, dar a fost şi om, iar ca 
om în condițiile de pe Pământ el a ajuns la desăvârşire. 
Aceste date, duc la confirmarea faptul că Zamolxe a fost 
cel care l-a învăţat pe Pytagora iniţiatica şi nu invers, dar 
şcoala de metafizică de la Crotona s-a făcut sub numele 
lui Pytagora. 

Pe parcursul acestei cărți nu am păstrat formula de 
pronunție şi scriere a lui Traian în ceea ce îl priveşte pe 

Zamolxe. El spunea Zalmoxes, ceea ce nu era corect în 
limba dacă, pe care după cum am văzut el nu o pronunţa 
chiar cum trebuie. El scria şi pronunţa cum putea el pe 
limba lui şi nu exact aşa cum ziceau dacii. După toate 
datele pe care le avem, confirmate de mai multe ori pe 
cale subtilă, denumirea corectă a marelui străbun este 
aceasta ZAMOLXE. Numele său este o reuniune de trei 
cuvinte primordiale străvechi: Za Mo Lxe. 

Za = legătură dintr-un lanţ, în cazul nostru cel ce 
asigură legătura, trimisul, reprezentantul, solul ceresc pe 
Pământ al Divinităţii. 

Mo = în credința şi limbajul străvechi îl 
desemnează pe cel ce învlăguieşte, pe cel ce învaţă şi 
întăreşte, cel ce dă putere, rezistenţă, cel ce dă tărie, care 
este asimilat Duhului Sfânt actual. 

Lxe = semnifică Legea - Lex, învăţătura tainică, 
regulile de viaţă care trebuie respectate, învăţătura cea 
mai înaltă, educaţia în spiritul Legilor Divine. 

Cu alte cuvinte Zamolxe a fost un mare Învățător 
Ceresc, un Trimis Ceresc în neamul nostru, cu rolul de a 
aduce cunoaşterea Legii şi de a educa. După cum vedem 
el şi-a îndeplinit cu multă cinste acest rol al vieţii lui. 
Acestui mare Spirit Ceresc — Zamolxe, noi îi datorăm tot 
respectul nostru pentru minunata moştenire care ne-a 
lăsat-o. 

Dacă Zamolxe a adus în Dacia asemenea 
învățături înalte, după cum le vedem amintite în aceste 
note ale lui Traian, înseamnă că el a avut şi cui să le 
predea. Înseamnă că aici în Dacia străveche avem de a 
face cu o populație extrem de inteligentă, care le-a 
înţeles şi le-a aplicat cu sfinţenie aceste Legi. Din acest 
respect deplin faţă de Cer şi de Lege şi-au tras dacii tăria 
şi dăinuirea lor de mii de ani ca popor. 

Traian a rămas tot timpul surprins de toate aceste 
lucruri de excepţie pe care le-a întâlnit şi le-a aflat în 
Dacia la tot pasul, unde el se aştepta să găsească oameni 
neevoluaţi şi de aceea el le descrie şi le consemnează 
până în cele mai mici detalii, lăsând să transpară tot 
timpul uimirea sa. Aceasta conduce la concluzia clară că 
romanii nu le erau superiori dacilor din nici un punct de 
vedere, ci dimpotrivă dacii erau din punct de vedere 
spiritual şi al cunoştinţelor ştiinţifice mai presus decât 
romanii, iar moralitatea dacilor şi ascultarea de Legile 
Divine era ireproşabilă. Astfel stând lucrurile probabil că 
Dumnezeu a vrut să dea romanilor şi o mare lecţie de 
viaţă aici în Dacia. 

Romanii nu au avut ce învăţa pe populaţia dacă de 
aici, nici măcar limba, deoarece latina lor era extrem de 
asemănătoare cu a dacilor, în schimb ei au avut ce învăţa 
de la daci. Deci iarăşi şi iarăşi spunem că nu a existat 
nici un fel de romanizare. Şi spunem atâta până când 
cineva ne va auzi şi ne va lua în seamă, căci starea 
actuală de fapt nu mai poate continua în cărțile noastre 
de istorie. 


11. O mare parte a Daciei a rămas liberă! 

La cetatea Sarmisegetusei romanii au încercat să-i 
urmărească pe daci şi au avut surpriza să găsească o 
cetate geamănă pe alt versant, care azi se numeşte Feţele 
Albe: 

„Pierzând urmele dacilor s-au întors (soldații 
romani), dar la înapoiere ne-au comunicat că în faţa 
Sarmisegetusei, dincolo de valea aflată în stânga noastră, 
după cum am amintit, se afla o cetate geamănă. 
Trimiţând unităţi în cercetare, s-a văzut că şi aceasta 
fusese prăsită de daci.” 

Chiar dacă au ocupat vremelnic capitala, în mâna 
romanilor nu a ajuns nici regele şi nici conducătorii daci 
militari şi nici tezaurul. O parte din populaţia dacă a fost 
nevoită să se supună romanilor, dar nu au făcut-o cu 
inima uşoară: 

„În rândul celor care au înţeles să se supună 
stăpânirii romane nu s-a aflat însă nici un tarabostes. 
Erau doar comatesi care veniseră la noi din dorinţa de a 
le da posibilitatea să-şi îngrijească turmele în continuare 
şi să coboare din munţi la vremea potrivită pentru a le 
duce la iernat în câmpiile unde curge Tisa.” 

În concluzie, o mare parte din Dacia a rămas 
liberă, teritorii în care s-au retras conducătorii daci cu 
toate armatele lor: 

„Noua noastră provincie Dacia nu cuprindea în 
totalitate vechiul regat al lui Decebal. Importante părţi, 
spre miazănoapte şi răsărit, au rămas în afară, dar ele 
nu prezentau interes pentru noi.” 

Dacii erau foarte greu de menţinut sub stăpânire 
romană, chiar şi mica porțiune ocupată şi acesta este 
motivul pentru care Traian nu mai avea chef să se lupte 
şi să cucerească şi restul. 

În aceste zone libere dacii şi-au continuat 
nestingheriți traiul şi obiceiurile lor şi tot de aici au 
început o luptă tenace, continuă şi dârză, care să 
slăbească stăpânirea romană în Dacia ocupată. 

Traian nu a intervenit prea mult în stilul de viaţă 
al autohtonilor daci în zona ocupată, ci a fost interesat 
numai de aur. În acest manuscris nu există nicăieri 
referiri la faptul că Traian ar fi găsit tezaurul dacilor. 
Dacă el ar fi reuşit acest lucru am fi găsit aici în acest 
jurnal pagini întregi care să consemneze acest lucru. 

Ajuns Traian împărat în cetatea dacilor 
Sarmisegetusa, bineînţeles că a început să caute 
fabulosul tezaur dac, dar nu a găsit nimic, decât o cetate 
amenajată extrem de eficient, dar de o mare simplitate, 
fără nici un fel de lux regal. Dezamăgit şi din nou 
păcălit, împăratul îşi va concentra acum toate forţele 
spre jaf. 


12. Marele jaf! 

Acest mare împărat a fost cel mai mare jefuitor al 
tuturor timpurilor. Şi-a canalizat toate legiunile şi toate 
eforturile spre a ajunge în regiunile aurifere pe care le 
ştia pe de rost de la informatorii săi, în zona Munţilor 
Apuseni şi să-şi ia de aici cât mai mult aur: 

„De aici am pornit în susul văii râului Ampelus 
(Ampoiul) şi am ajuns în regiunea de unde îşi extrăgeau 
dacii aurul. Am dat aici o atenţie deosebită organizării şi 
exploatării aurului mult râvnit, la care ajunseserăm în 
sfârşit, după atâta trudă, fiind după părerea mea 
regiunea auriferă cea mai bogată din lume” 

Acum să judecăm cinstit! Un mare împărat face 
eforturi uriaşe să ajungă în Apuseni la noi şi pentru 
aceasta nu precupeţeşte nici materiale şi nici vieţi de 
soldaţi romani, numai şi numai pentru a acapara aurul de 
aici. Ochiul lui lacom era experimentat, căci prin 
imperiul lui jefuise cam tot ce se putea. Când el 
decretează fără echivoc, că este „după părerea mea 
regiunea auriferă cea mai bogată din lume” noi chiar 
trebuie să luăm aminte şi să credem că era cea mai 
bogată. Şi poate că mai este şi astăzi... Aceasta explică 
goana după aurul de la Roşia Montană, că şi acum ca şi 
atunci, iarăşi au năvălit jefuitorii... 

Acest împărat lacom lua ceva ce nu i se cuvenea 
lui. Dumnezeu a pus aceste bogății inestimabile în 
pământurile dacilor, deci lor li se cuveneau prin drept 
Divin, căci Dumnezeu în marea Lui înţelepciune a 
hotărât unde anume să se aşeze pe acest pământ fiecare 
popor şi cât ținut să stăpânească şi cu ce bogății. 
Încălcând teritoriul Daciei şi jefuind, Traian aducea 
atingere unui drept Divin al dacilor. 

Dar românii au o vorbă, cum că „Pământul este 
rotund şi istoria se repetă!”. Se repetă exact aceleaşi 
evenimente după mii de ani. În aceste zile asistăm în 
zona Roşia Montană la un alt jaf de proporţii uriaşe, al 
celui mai mare zăcământ aurifer, unde populația 
autohtonă este alungată prin tot felul de procedee 
josnice, pământurile şi casele le sunt „cumpărate? cu 
japca, tocmai pentru a se pune mâna pe acest tezaur 
natural inestimabil şi pe aurul şi argintul de aici. Acum 
nu mai avem de a face cu romani lacomi, ci cu canadieni 
lipsiţi de scrupule şi moralitate, care au cumpărat cu bani 
grei sufletele câtorva oameni din zonă, care le fac 
jocurile în mod inconştient. Peste aceştia, care în mod 
deliberat jefuiesc aurul cuvenit poporului şi neamului 
nostru, şi pe aceia care participă conştient la această 
monstruozitate, nu-i mai putem înţelege din ce neam fac 
parte. Dar ştim că Dumnezeu îi va pedepsi pe toţi după 
cum li se cuvine la vremea lor, deoarece Bunul 
Dumnezeu acum este revenit din nou pe Pământ şi a 
adus cu El şi răsplata Sa pentru fiecare, după cum a 
făptuit. Şi mai ştim că vânzătorii de neam şi de ţară în 
vecii vecilor nu au odihnă... 

Dacă romanilor li se cuvenea această bogăţie, 
atunci Dumnezeu, care ştie cum să răsplătească 
fiecăruia, lor le-ar fi dat aceste zăcăminte valoroase. 

Dacă celor din canada li s-ar fi cuvenit acest aur, atunci 
în munţii din Canada s-ar fi regăsit aceste zăcăminte 
inestimabile. Dar Dumnezeu le-a pus aceste bogății 
într-o ţară simplă, cu un popor viteaz şi ascultător de 
Legea Sa şi aceşti Munţi şi în ziua de azi sunt în 
România. Aurul aflat în munţii noştri este un dar, pentru 
binele acestui popor şi nu pentru a fi extras şi să ia 
drumul marilor cazinouri străine şi să crească puterea 
acelora care îl sfidează pe Dumnezeu. „Munţii noştri aur 
poartă, noi cerşim din poartă-n poartă.” şi facem 
plecăciuni prin cancelarii străine, când noi de fapt 
suntem națiunea cea mai bogată din lume şi material şi 
spiritual! 

În zilele noastre avem din nou la conducerea 
statului un Traian (Băsescu), dar care după cum vedem 
deşi ne-a urat „Să trăiţi bine!” a uitat să specifice cine: 
noi românii, americanii sau canadienii? Poate până la 
urmă vom afla cine, deoarece românii o duc din ce în ce 
mai rău şi din acest motiv populația română este în 
scădere dramatică, iar românii după cum vedem, oricâtă 
bere beau zilnic, tot nu ajung la salariul preşedintelui, 
după cum se arată într-o reclamă de televiziune. Totuşi 
ca să vadă el în sfârşit realitatea, îi dorim preşedintelui 
să trăiască măcar o lună de zile ca un pensionar care are 
o pensie de un milion jumătate şi să stea în chirie. Să-l 
vedem atunci ce va mai mânca şi cum o va duce şi cum 
ne va mai saluta. 

Noi am crezut că dacă vine la cârmă un marinar, 
atunci el este şi capabil să conducă corabia aceasta, dar 
după cum vedem dânsul iubeşte numai litoralul şi 
cadânele şi nicidecum Munţii Apuseni şi pe moți. 
Diferenţa dintre un om de afaceri cinstit şi un Jefuitor 
este uşor de făcut, şi noi aşteptăm de la noul nostru ales 

pe cale democratică să aplice legea şi să stopeze acest jaf 
inadmisibil şi să readucă în proprietatea statului acest 
zăcământ aurifer de excepţie, care este o bogăţie 
naţională şi nu una personală. Domnule timonier, pe 
când vira?! 

Traianul cel roman din vechime, s-a ocupat cu 
înfrigurare de a extrage cât mai grabnic aurul şi de a-l 
expedia spre Roma lui: 

„Am urgentat aici lucrările, deoarece imperiul era 
secătuit de aur încă din domniile care m-au succedat şi 
pentru că acesta era scopul războaielor pe care le-am 
purtat.” 

Este o a doua declaraţie clară, cum că aurul dacilor 
trebuia cu orice preţ să salveze imperiul roman slăbit şi 
în clătinare deplină. El nu putea să fie un împărat glorios 
într-un imperiu în pragul prăbuşirii, că nu-l credea 
nimeni. El ţinea foarte mult la propria lui imagine după 
cum am văzut mai sus şi se dorea să fie, sau măcar să 
pară, cel mai puternic om al lumii. Pentru aceasta a făcut 
el orice, a cotropit, a jefuit, a ucis, a minţit, a corupt, 
oriunde s-a aflat, de sus până jos şi în lung şi în lat. El 
nu avea timp de romanizare şi latinizare şi nici nu l-a 
interesat aşa ceva, deoarece era ocupat cu aurul şi căratul 
lui la Roma. 

El a delimitat o porțiune din teritoriul Daciei care 
cuprindea zonele aurifere, pe unde a ridicat tot felul de 
castre de pază, care erau la mică distanţă unele de altele, 
deoarece vroia să păzească bine convoaiele ce le trimitea 
spre imperiu. Castrele nu erau multe pentru că erau mulți 
romani, ci din cauză că ei erau puţini dar deşi dacă 
putem spune aşa, şi astfel vroiau să se apere mai bine, 
întrucât Traian cunoştea preabine puterea dacilor liberi. 

Numărul mare al castrelor romane, nouă ne arată 
cam ce jefuia Traian şi din ce zonă a Daciei şi nicidecum 
cât de mare civilizator era. Drumurile romane pietruite 
din Dacia arată nu cât de înfloritoare era civilizaţia 
romană, ci cam câte care de luptă şi de transport avea 
aduse împăratul în Dacia, deoarece aceste vehicule de 
care el era mândru, pe drumurile dacilor nepietruite se 
împotmoleau până în osii, rămânând înţepenite. Scopul 
lui declarat era ca pe aceste drumuri să transporte rapid 
bogăţiile din Dacia spre Roma imperială. Deci nu 
credem că aceste drumuri romane ar trebui să fie o 
mândrie naţională, ci o jale naţională ... 


13. Lăudatele castrele romane, au avut rol de jaf 
şi asuprire! 

Și jaful lui Traian s-a dezlănţuit în toate zonele, 
luând calea imperiului pe lângă aur, sarea, lemnul, grâul 
şi tot ce se mai putea căra. Toate aşezările romane 
întemeiate în Dacia erau castre făcute cu scopul clar 
mărturisit de a păzi convoaiele aurifere care plecau 
necontenit spre Roma. lată mărturiile sale: 

„Aşa cum am arătat, la ridicarea castrelor am căutat 
să asigurăm în primul rând exploatarea aurului dacic şi 
transportul la Roma.” 

A crezut cineva că Traian a construit castre, cetăţi, 
aşezări întregi cu rol civilizator, unde să-i culturalizeze 
pe daci, să le facă şcoli unde să-i înveţe limba latină sau 
greacă, matematică şi fizică sau mai ştiu eu ce? Cine a 
crezut aşa ceva s-a înşelat amarnic, deoarece mai sus 
avem chiar mărturia împăratului care îi contrazice, iar 
prin aceasta teoriile lor rămân goale de conţinut. 

A crezut cineva măcar o clipă că odiosul împărat a 
vrut binele populaţiei de rând autohtone s-au că s-a 

străduit să-i facă cetăţeni romani, din daci cum erau, 
dându-le câte o medalie sau diplomă? Iar s-a înşelat, căci 
pe aceştia 1-a asuprit Traian cel mai tare: 

„Dar am mai încercat să obțin şi alte avantaje din 
aşezarea acestor castre. Unele aveau drept scop să 
controleze vămile ce aveam de gând să le înfiinţez în 
drumul turmelor, la trecerea lor de la câmpie la munte şi 
invers. Dat fiind numărul mare de animale şi socotind 
chiar o taxă foarte mică pentru fiecare, tezaurul roman ar 
fi avut de încasat sume substanţiale...” 

Ne putem da seama cam ce gândeau oierii dacii, 
obligaţi să plătească pentru fiecare oaie, de fiecare dată 
la trecerea cu turmele prin aceste vămi, taxă împăratului, 
când turmele lor erau de mii de oi. Ne cam dăm seama 
cum i-a sărăcit pe aceştia împăratul cel roman, pe care 
bieții de ei şi azi trebuie să-l cânte în imn. 

Ba mai mult, împăratul le-a luat şi sarea acestor 
oieri daci, ştiind că sănătatea animalelor lor depindea de 
aceasta şi iar le-a pus vamă şi pe sare. lar oierii daci 
probabil că i-au gândit în consecinţă ...că deduceţi 
singuri ce, la adresa acestei „romanizări” practice de 
tip... jaf şi asuprire. Şi imnul nostru de azi zice despre 
Traian: „triumfător în lupte”! În care lupte oameni buni, 
împotriva a'lor noştri? Adică noi ne bucurăm că ei ne-au 
ocupat vremelnic şi ne-au stors de tot ce au putut? 

Este sigur cazul, „acum ori niciodată să dăm dovezi 
la lume, că-n aste mâni mai curge un sânge” dar de dac 
adevărat, de traco-geto-dac, acel neam puternic, 
demn şi viteaz de altădată! Să reintrăm în făgaşul 
nostru firesc... Să mergem din nou la Obârşii, la 
izvoarele neamului nostru, să facem acolo curăţenie şi să 
lăsăm apoi din nou, ca apa aceea limpede, curată şi 
binecuvântată să curgă din nou prin istoria noastră 


166 


națională... Şi din nou să răsară în toată strălucirea sa 
Steaua Neamului nostru, că sunt vremuri mari... 

lată alte dovezi despre cum a jefuit împăratul 
sistematic pe străbunii noştri: 

„Am pus posturi de vamă atât pe valea râului Maris 
(Mureş) la Micia, cât şi pe valea Alutei...” 

„Pentru câmpia Tisei, unde controlul nostru putea fi 
mai eficient am fixat vămi la Dierna, Practrorium, Ponce 
Augusti, Colonia Dacica, Micia, Ampelum.” 

După cum vedem „„bădiţa” Traian, „s-a ridicat mai 
an” şi storcea din greu populaţia autohtonă, adică pe 
strămoşii noştri daci. Dacii de bucurie s-au gândit să-l 
bage în pluguşor pe Traian şi astfel ei îi cântau de anul 
nou, cât de frumos trage el brazda, care apoi a devenit 
„valul lui Traian” şi care avea scopul declarat de a bloca 
pe oieri cu turmele lor, spre a nu mai ajunge pe păşunile 
înalte. Nu vi se pare că toate acestea sunt cam anapoda? 
Și totuşi acestea există în folclorul românesc, introduse 
de răuvoitori şi colindate an de an de anul nou. Cine 
crede că aceste versuri le-au făcut ciobanii noştri, crede 
foarte greşit şi cine crede că ele fac parte din folclorul 
românesc autentic, iarăşi crede foarte greşit. Vedeţi, dacă 
omul nu priveghează, cât de uşor se poate pomeni cu 
„duşmanul” în casă şi mai ales sub ce formă perfidă? 

Alte dovezi grăitoare: 

„În spatele viitorului limes (frontieră) am ridicat 
marele castru Porolisum (Moigrad jud. Sălaj). Între 
Porolisum şi Potaisa (Turda) am început construcția unui 
drum destinat deplasării rapide a trupelor noastre în 
eventualitatea unui atac asupra minelor de aur din 
această direcţie.” 

A crezut cineva că aici la Porolisum sau la Potaisa 
erau focare ale culturii romane, unde se recitau versuri 

glorioase în limba latină? Ei, iată că nu era! Probabil că 
era un fel de vest sălbatic cu un fel de „cauboi romani”, 
care nu visau zi şi noapte decât numai aur şi aur. 

Altă mostră: 

„Principalul castru aflat pe acest drum este Napoca, 
lângă care se află şi un important centru de exploatare a 
sării (Cojocna).” 

Şi pe care bineînţeles că romanii s-au grăbit să pună 
vamă, spre disperarea localnicilor. Napoca nu a fost 
niciodată un centru al culturii şi civilizaţiei romane, ci un 
centru al jafului, foarte bine păzit, jaf practicat de romani 
în Dacia. Că se lăfăiau pe aici câţiva îmbogăţiţi de-ai lor, 
nu înseamnă că ne-au adus şi civilizaţia lor, ceea ce după 
cum am văzut nu era cuprinsă în planurile împărăteşti. 

Aurul şi grija pentru el, nu-i dădea pace împăratului 
roman Nici zi şi nici noapte, nici iarnă şi nici vară, aşa că 
a trebuit să stea peste iarnă la Romula (loc. Reşca din 
Oltenia): 

„ -am considerat că nu pot pleca la Roma şi iarna 
am petrecut-o aici, pe valea Alutei (Oltului), la Romula, 
ca să pot interveni cu repeziciune dacă ar fi fost nevoie.” 

După cum vedem toate aceste castre ridicate de 
romani aveau exclusiv rolul de a militariza provincia în 
care veniseră 200 000 de soldați romani şi de a păzi 
convoaiele care mergeau spre Roma sau de a facilita 
stoarcerea populaţiei autohtone de bani şi produse prin 
aceste nenumărate vămi. 

Interesant este că toate aceste denumiri de castre de 
tristă amintire, până la urmă poporul le-a dat uitării, dar 
după un timp tot un personaj de tristă amintire şi puţin 
informat de consilierii săi istorici, a readus în actualitate 
denumirile acestea romane ale castrelor, ținându-le iarăşi 
la mare cinste şi înscriindu-le pe toate hărțile României. 


168 


Acceptându-le pe acestea, înseamnă că ne-am 
acceptat cuceritorul, ba mai mult l-am declarat ca fiind şi 
de-al nostru, ceea ce este o mare eroare politică, istorică, 
lingvistică şi mai ales morală. Tot ceea ce a construit 
Traian aici, nu a făcut de dragul dacilor, ci de dragul lui 
personal şi toate drumurile pe care le-a construit nu le-a 
făcut de dragul civilizaţiei şi pentru înflorirea Daciei, ci 
pentru a căra rapid şi eficient bogăţiile imense pe care 
pusese mâna şi care pe limba dacilor se numeşte JAF! Pe 
acest om îl cinstim noi azi, la aceste construcții ne 
închinăm noi azi pomenindu-le pe toate hărțile şi pe 
toate frontispiciile şi pe toate plicurile poştale? Toate 
aceste denumiri trebuiesc reanalizate cu responsabilitate 
şi care nu sunt de ale noastre, să fie radiate din Registrul 
Român al Demnităţii Umane! 


14. Incognito în Dacia! 

Și acum să vedem ce făceau dacii după ce s-au 
retras de la Sarmisegetusa? Unde erau dacii liberi şi cu 
ce se ocupau? 

După cum am văzut regele Decebal era de negăsit, 
după cum nu erau de găsit tarabostesui, adică 
conducătorii luptătorilor daci. Exista numai o bănuială a 
romanilor cam pe unde ar putea ei fi, căci Traian zice: 

„„...Decebal, care între timp se retrăsese în părțile 
unde încă nu ajunseseră legiunile...” 

„În tot acest timp n-am reuşit să dăm de urma 
regelui Decebal, care, după unele informaţii, ar fi părăsit 
hotarele noii noastre provincii.” 

Hotarele acestei noi provincii provenite din Dacia, 
le regăsim pe valea râului Someş: 

„Rămăsese deschisă doar partea din nordul râului 
Samus (Someş), unde era limita provinciei noastre. 

Acolo între munţii de la miazănoapte şi cei de la apus, 
valea râului Samus era largă, într-o regiune deluroasă 
destul de întinsă, care permite oierilor să scape de sub 
privegherea noastră.” 

Pe această linie romanii şi-au întărit noua graniţă cu 
castrele Porolisum, Potaisa şi Napoca. Mai găsim Munţii 
Apuseni cu regiuni întinse libere: 

„...0 parte dintre ei s-au retras pe culmile munţilor 
de la apus (Munţii Apuseni), care despart regiunile 
muntoase ale Daciei de câmpia Tisei, unde au încercat să 
trăiască  sustrăgându-se autorității noastre. După 
informaţiile pe care le-am căpătat, în locurile muntoase 
în care s-au aşezat, aflate la mare înălțime şi cu un 
climat aspru, neprielnic culturilor agricole, au încercat să 
cultive pământul  sărăcăcios şi să-şi continue 
îndeletnicirile de la câmpie, aceşti daci nefiind oieri ca şi 
ceilalți frați ai lor. ...fiind convins că nu vor putea 
rezista mult timp în condiţiile în care trăiesc, nu am dat 
importanţă acestui fapt.” 

Dumnezeu i-a luminat pe aceşti daci să se refugieze 
acolo în Munţii Apuseni şi să-şi ducă traiul mai departe, 
cu demnitate, în cele mai aspre condiţii şi astfel au 
apărut moţii apusenilor, populaţie curată, demnă şi în 
ascultare de Lege de când lumea. Şi nu au pierit nici 
atunci şi nu vor pieri nici acum, căci stirpea din neamul 
dac nu piere niciodată! Că mâna tare a lui Dumnezeu i-a 
păzit şi îi păzeşte pe români, şi moţii de veacuri stau de 
pază în Carpaţi cu căciulile lor pe frunți! Şi-o mai fi şi 
cum vrem noi, liberi la noi acasă şi fără jug străin! 
Vremea trece, vremea vine, dar dacii rămân... 

Romanii simțeau pretutindeni clocotind mânia 
dacilor împotriva lor: 

„...Ssimţeam mocnind sub picioarele noastre focul 
unei revolte pregătite încet şi cu răbdare.” 

Aparenta înfrângere nu i-a demoralizat deloc pe 
dacii, deoarece din zona lor liberă ei erau foarte activi şi 
făceau zile nu grele, ci foarte grele romanilor: 

„Recunoşteam de multe ori, în felul cum se agitau 
dacii, mâna lui Decebal, despre care eram informat că 
revenise în repetate rânduri, pe ascuns, în provincia 
ocupată.” 

Adică incognito! După cum vedem cu toate 
restricțiile imperiale, Decebal se plimba liniştit prin 
Dacia de câte ori era nevoie îmbărbătându-şi oamenii 
aflaţi sub ocupaţie, neputând fi oprit de nimeni şi de 
nimic. Toate aceste deplasări ale sale aveau un rost 
foarte bine definit, iar romanilor le crea multe greutăţi 
după cum vedem din însemnările Traianului: 

„Provincia Dacia trebuia asigurată în primul rând 
împotriva dacilor care nu au fost cuprinşi în ea, aflându- 
se în afara munţilor.” 

Deci nefastul împărat, recunoaşte iarăşi că erau 
regiuni întinse neocupate, unde se aflau dacii liberi. În 
mod sigur ele erau mult mai întinse decât recunoaşte 
împăratul şi dacii liberi erau mult mai mulți decât spune 
el şi iată de ce: romanii au construit foarte multe castre 
de pază, ceea ce înseamnă că erau foarte des atacați de 
către dacii liberi. În altă parte spune: 

„De asemenea, erau şi pentru noi mai greu de 
supravegheat eventualele  pătrunderi ale dacilor 
necuprinşi în provincie, dacă aceştia încercau să 
cotropească teritoriul de sub stăpânirea noastră. Aşa că 
am hotărât să ridic un limes (frontieră pe zona Porolisum 
- Potaisa) bine întărit, care să corespundă scopului 
nostru.” 

Câtă obrăznicie aici la împăratul acesta! Adică dacii 
care îşi vroiau casele şi pământurile înapoi erau 
cotropitori? Unde? Pe propriile lor pământuri pentru care 
luptau? Cum de nu i-o fi fost greu condeiul când a scris 
aşa ceva împăratul acesta odios? 

Adevărul este că numai linişte nu aveau romanii 
aceştia din zona limesului (frontieră), căci am văzut că 
dacii erau aşi în hărțuieli şi ambuscade. Normal că era 
îngrijorat Traian de situaţie şi pierdea teren, că doară 
rămăseseră cu regele dac cei mai viteji luptători şi 
oamenii săi cei mai devotați. Ei nu stăteau degeaba cu 
mâinile în sân, că nu-i caracteriza aşa ceva. Cu aşa viteji 
daci înăuntru ţării şi în afară, împăratul Traian nu prea 
putea stăpâni noua sa provincie. 

„Am avut în acest război aproape 200 000 de ostaşi 
şi arăt acest lucru pentru ca să fie limpede greutăţile pe 
care le-am întâmpinat nu numai în cucerirea acestei 
provincii, dar mai ales pentru menţinerea ei sub 
stăpânire a Romei.” 

Auziţi şi vedeţi cum scrie aici: „....dar mai ales 
pentru menţinerea ei sub stăpânire...”? Bietul împărat, îl 
treceau toate transpiraţiile şi nici geană pe geană nu 
punea, că îşi făcuse de lucru cu ai noştri, iar de 
romanizare nici gând, că nu mai avea timp... Dacii 
aceştia viteji era clar că nu puteau fi stăpâniți. 

Toate măsurile militare luate de romani, nu duceau 
la nimic: 

„Toate aceste măsuri însă nu erau de natură să-i 
potolească pe daci, o naţiune războinică, pentru care 
libertatea era mai presus de orice.” 

Această propoziţie, care îi caracterizează perfect pe 
strămoşii noştri, ar trebui să o scriem aşa mare, în 
româneşte, pe o pancardă şi să o lipim apoi pe Parlament 

şi pe Guvern şi pe toate Prefecturile şi Primăriile din 
țară: 

„Dacii, o naţiune pentru care libertatea era mai 
presus de orice!” 

Să o punem acolo ca să o memoreze toată suflarea 
de limba română, că alții oricum nu înţeleg, că nu e 
limba lor maternă şi oricum ei nu se aflau în Dacia şi 
nici măcar prin preajmă, şi astfel să înceapă românii să o 
şi trăiască cu adevărat. Ce frumos ar fi! 

Deci, dacii noştri, le făceau zile grele romanilor. 
Luptau din văzut şi din nevăzut, astfel că în teritoriile 
ocupate se petreceau când nici nu te aşteptai, tot felul de 
lucruri ciudate. Cu cât romanii luau mai multe măsuri 
organizatorice şi militare, cu atât populaţia era mai... 
„neastâmpărată”: 

„La scurt timp de la căderea Sarmisegetusei ni s-au 
semnalat, în diverse puncte ale provinciei, acţiuni 
împotriva castrelor, a organelor administrative şi mai 
ales a transporturilor pe care le făceam.” 

Nu este normal că dacă vine un hoţ şi-ţi fură ce este 
al tău să fugi după el să-l prinzi şi să-ţi recuperezi 
avutul? Dacă nu o faci înseamnă că eşti un molâu, că te 
laşi prădat. Aşa că, toţi dacii care au atacat pe romani au 
fost perfect în legitimă apărare a avutului lor şi a 
dreptului lor. Aşa că înainte de a fi „dreptul roman”, a 
existat „marele drept dac” pe care ei îl aveau prin dat 
Divin. Era normal ca dacii să se bată pentru aurul lor 
care se scurgea ilicit din Dacia cu acele transporturi. 
Bineînţeles că erau revolte peste tot în rândul dacilor, 
puse la cale cu mare talent de către tarabostes şi alții, că 
iată ce mărturiseşte împăratul: 

„Mi-am dat seama curând că aceste revolte nu se 
năşteau spontan, ci erau dirijate după un plan minuţios 

chibzuit. În rândul participanţilor la revolte nu se 
semnalase prezenţa nici unui tarabostes, ci numai a 
comatesilor, dar, în felul în care acționau, aceştia lăsau 
să se vadă limpede că ascultau de ordinele unei minţi 
nevăzute, rămasă în umbră.” 

Castrele romane înțesate de soldaţi erau de 
asemenea preferate de luptătorii daci, care erau maeştrii 
în arta hărțuirii şi a atacurilor rapide: 

„De cele mai multe ori castrele noastre nu erau 
atacate direct, acţiunile dacilor fiind îndreptate mai ales 
asupra romanilor aflaţi în afara lor. În cele din urmă au 
trecut şi la atacuri directe asupra garnizoanelor noastre 
pe care le asediau. În această situaţie a trebuit să iau 
măsuri cât mai serioase. Am intensificat construcţia 
castrelor, pe care le-am înşirat de-a lungul drumurilor, 
ajungând la un număr de 100.” 

Deci domnilor arheologi, dacă o să căutaţi prin 
Dacia trebuie să găsiţi 100 de castre romane în cap de pe 
vremea lui Traian, asta aşa ca să nu vă încurcaţi cu 
romanizarea... Că ei le construiau de frică şi nu de 
romanizare după cum vedem, şi nici mulți nu erau 
romanii, ci erau mai mult... înşiraţi! Şi tot de frică: 

„Situaţia noastră devenise din ce în ce mai grea, 
datorită nesiguranţei în care se aflau mai ales cei care se 
deplasau în afara castrelor.” 

Dacă Traian face o astfel de afirmaţie că situaţia 
era „din ce în ce mai grea”, înseamnă că îi mureau 
soldaţii pe capete şi că îi dispăreau de pe drumuri şi din 
garnizoane ca prin farmec. Normal că aceia care stăteau 
pitiui prin castrele lor, erau sătui de toată hărțuiala 
aceasta nevăzută şi că erau cu moralul total la pământ, 
spre disperarea împăratului, care iarăşi le face 


174 


nenumărate promisiuni pentru a-i linişti şi încuraja. 
Astfel dacii repurtau succes după succes: 

„Aceşti tarabostesi se deplasau călări dintr-un loc în 
altul şi după ce puneau la cale atacuri împotriva noastră, 
dispăreau, lăsând ca restul acţiunilor potrivnice nouă să 
fie îndeplinite de comatesi, care îi ascultau şi-i urmau în 
toate orbeşte.” 

Cu aşa armată isteaţă, iute şi nevăzută, dacii erau 
foarte eficienți după cum vedem, că doar nu degeaba 
erau ei vestiți între toate popoarele lumii. În ei nu s-a 
stins niciodată dorinţa de a trăi liberi. Carpii, care erau 
dacii trăitori în creierii munţilor din Dacia liberă, nu au 
contenit să-şi ajute frații din zona ocupată. De aceea 
împăratul a fost nevoit să comaseze nenumărate trupe şi 
legiuni pe noua graniță cu munții: 

„Ele erau necesare pentru păstrarea liniştii în 
interior, dar mai ales ca măsură de siguranţă împotriva 
dacilor din afara provinciei, de care ne despărțeau doar 
munţii. Mai ales carpii, în partea de miazănoapte dădeau 
permanent semne că intenționau să pătrundă în noua 
noastră provincie spre a-şi ajuta frații să se răzvrătească 

» 

Aşa zice Traian aici că era „noua noastră 
provincie”, de parcă cotropirea lui odioasă i-ar fi dat 
vre-o legitimitate. Adică el care ştiuse să-i ţină la respect 
altădată pe iazigii cotropitori, acum se făcea că plouă şi 
nu-şi mai recunoaște încălcarea grosolană şi legionară. 
Dar bine zice Domnul lisus Christos, că cine ridică sabia 
de sabie v-a pieri, şi după cum am văzut din istorie, din 
marele imperiu roman s-a ales praful şi pulberea! Bunul 
Dumnezeu, a dat fiecăruia plata la timpul său. 

15. Decebal şi-a retras luptătorii în Dacia liberă 
la Oaşa! 

Surprinzător de tot, în manuscrisele lui Traian apare 
informaţia despre un loc din Munţii Sebeșului numit 
Assa. După a doua mare păcăleală pe care a încasat-o de 
la daci, stând zile în şir degeaba în faţa porţilor 
Sarmisegetusei şi asediind în final o cetate goală, Traian 
era frământat de curiozitatea de a vedea cum au reuşit 
dacii acea retragere surprinzătoare peste munţi şi unde 
anume s-au dus: 

„Dintre daci unii s-au refugiat de cealaltă parte a 
munților, pe calea urmată cu un an în urmă de regele 
Decebal. Am dorit atunci să străbat personal calea 
urmată de regele dac şi, urcând munţii la mare înălțime, 
al căror vârf în limba dacică înseamnă mei, trecând pe 
lângă numeroase staene, am ajuns la locul unde poposise 
Decebal cu oştenii săi după ce părăsise Sarmisegetusa.” 

După cum bine se ştie capitala dacilor se află în 
Masivul Şureanul. În textul de mai sus mai găsim date 
despre un vârf montan cu nume de mei, care după 
cercetările domnului Simion Lugojan pare a fi Parângul, 
iar după părerea noastră este altul. 

„În plin munte se întindea o vale largă a unui mic 
pârâu, înconjurată din toate părţile de munţi. În acest loc 
bine ferit, plin de aşezări de oieri se retrăsese inițial 
Decebal. Locul se numea Assa, în limba dacică, după o 
plantă aflată aici din belşug, fiind foarte plăcut de 
locuit.” 

După părerea noastră fosta Assa este zona actuală 
Oaşa tot din Munţii Sebeşului, unde o dată ajuns, lui 
Decebal şi oştenilor lui i se deschidea uşor drum spre 
zona liberă a Daciei. Traian nu pronunţa bine pe ş şi deci 
Oaşa dacică, lui îi suna Assa şi aşa a şi consemnat. Dacă 


176 


ne uităm pe hărțile actuale găsim vârful Meleia prin zona 
Sarmisegetusei, care este probabil şi posibil să fie vârful 
meiului. 

Pe hărțile turistice actuale găsim un traseu turistic 
interesant între vârful Șureanu pe care se afla cetatea şi 
cabana Oaşa, care specifică ca puncte principale pe 
traseu, următoarele repere: Cabana Șurianu —Vf. 
Prigoana — Cota — Cabana Oaşa. Acest traseu uşor de 
străbătut şi iarna şi vara cu o durată de 3 12 ore, pare a fi 
perfect pentru retragere în bune condiții în caz de 
„prigoană”, de a o da „cotită” din faţa dușmanului în caz 
de forță majoră şi de a ajunge în zona adăpostită de la 
Oaşa. Trebuie să ţinem cont că dacii erau extrem de 
isteţi când puneau ceva la cale şi extrem de eficienţi. 
Dacă la Oaşa există o vale largă înconjurată din toate 
părțile de munţi şi dacă aici există urme de castre 
romane, atunci această variantă este perfect valabilă: 

„...pe vârful înalt al munţilor am construit castre, 
urmând ca pe timp de vară să staționeze acolo câteva 
centurii, cu scopul de a împiedica pe daci să-şi aducă 
turmele aici, întrucât hotărâsem ca întreaga zonă, pentru 
care se părea că dacii au o dragoste deosebită, să nu dea 
prilejul unor noi tulburări.” 

lată care era adevăratul rol al castrelor de aici, de a 
împiedica oierii daci să urce pe aceste creste bogate şi 
prielnice cu turmele, şi nu reprezentau nimic altceva 
decât posturi de pază, dar şi acestea numai pe perioada 
verii. A crede că romanii duceau aici o viaţă înfloritoare 
cu aşezările lor este o eroare. 

Rămâne ca în viitor să se reverifice totul la faţa 
locului şi să se apeleze la specialişti care au hărți foarte 
detaliate ale zonei. Oaşa era deci, o altă reşedinţă a 
regilor daci, pentru situaţii de urgenţă şi răstrişte şi 

Traian chiar sesizează acest lucru, consemnând că era 
„foarte plăcut de locuit” şi că mai avea şi alte avantaje: 

„Atunci am înţeles că denumirea de „munte al 
meiului” nu s-a făcut în mod gratuit, această plantă 
putând fi cultivată pe larga vale a Assei. Mi-am dat 
seama că dacii refugiaţi aici puteau trăi liniştiţi fără a 
simţi nevoia de a coborâ în vale pentru aprovizionare.” 

Avem aici încă o dovadă a faptului că în zonele de 
munte, baza hranei pe lângă lapte şi brânză era mămăliga 
de mei, după cum a mai fost arătat mai sus. Oierii 
foloseau din plin această plantă meiul, care creştea chiar 
şi prin văile montane. Astfel aşezările lor erau mai sigure 
şi a fost motivul pentru care regele dac cu luptători lui 
s-a retras aici pentru o vreme. 

Dar tot interesant este ce spune Traian despre 
denumirea locului: 

„Locul se numea Assa (Oaşa), în limba dacică, 
după o plantă aflată aici din belşug.” 

Dar care este planta care creşte din belşug în zona 
Oaşa şi care probabil mai poartă şi această denumire 
populară? Aceasta am putea afla de la muntenii din zonă. 
Anumite indicii totuşi, duc la actuala tătăneasă, deoarece 
această plantă era bine cunoscută şi de ei atunci şi de noi 
azi, pentru că este hemostatică, antiinflamatoare, 
antireumatică, puternic cicatrizantă şi face bine la 
„„„0ase! Sub formă de prişniţe, această plantă ajută la 
reducerea inflamaţiei oaselor şi ajută la calmarea 
membrelor amputate şi dureroase. Dacii ducând multe 
lupte, aveau desigur şi răniţi cu oasele afectate, cu răni 
care trebuiau să se cicatrizeze rapid, cu hemoragii care 
trebuiau stopate urgent şi deci este de presupus că pentru 
aceasta foloseau mult această plantă prețioasă. Dacă 
oasele le vindeca planta aceasta, atunci „oasa” au 

denumit-o, iar locul unde ea creştea abundent, a devenit 
Oaşa. 

După ce s-a retras şi de la Oaşa ajungând în Dacia 
liberă, regele dac şi-a condus vitejeşte în luptă oştenii şi 
a pătruns de multe ori în ascuns în teritoriile ocupate, 
unde provoca pierderi grele romanilor, ducând o 
necontenită luptă de hărţuire şi de slăbire a romanilor, 
dovedindu-se un bun strateg. Niciodată nu şi-a 
abandonat poporul, pe care continua să-l conducă din 
zona liberă. Dar... 

Undeva în nordul localității Micia (pe Mureş) în 
timpul luptelor cu un grup de decurionii romani, regele 
dac cade în mâna acestora şi preferă să se sinucidă, după 
obiceiul dacilor liberi, decât să suporte umilința de 
prizonier. Luptătorii daci văzând drama care s-a produs, 
au urmărit pe decurionii care luaseră capul şi mâna 
regelui dac, după obiceiul lor odios roman, care poate fi 
văzut pe columnă în mai multe locuri, şi, în taină, le-au 
substitui cu ale unui alt tarabostes, căzut în luptă. Traian 
nu şi-a dat seama de substituire, deşi unii au văzut că 
chipul respectiv era destul de schimbat: 

„„„„.cei care avuseseră prilejul să-i cunoască în 
trecut chipul, au recunoscut capul regelui Decebal, deşi 
îmbătrânit şi mult schimbat.” 

Există o carte care a apărut în România şi care se 
numeşte „Capul lui Decebal”. În ea se arată taina aceasta 
a substituirii capului şi a mâinii regelui dac, de către 
luptătorii săi viteji, dovadă a demnităţii dacilor, care nici 
morții nu permiteau a fi profanaţi. Cartea este scrisă de o 
mare inițiată, doamna Alexandra Dumitriu, care ne-a 
adus mult bine nouă românilor prin scrierile ei. Dacii nu 
au permis ca regele lor să fie batjocorit pe treptele 
Romei, aceasta fiind o dovadă a marii demnități care îi 

caracteriza pe daci. Regele dac a fost petrecut de supuşii 
săi cum se cuvine, rugul său funerar arzând trei zile, cu 
ritualurile şi cu cinstea cuvenită, în munţii sacri Bucegi, 
aşa cum era obiceiul în neamul său. Frumos gest de 
recunoştinţă au făcut dacii față de regele lor, iar poporul 
după câte se pare nu l-a uitat. 

Apropiatul său Vezina, a fost cel care a condus 
lupta mai departe şi mai îndârţit: 

„Totuşi, contrar aşteptărilor, moartea lui Decebal 
nu a potolit ardoarea de luptă a dacilor, ci, dimpotrivă, 
acţiunile lor au devenit mai îndârjite.” 

După cum vedem, nici din acest punct de vedere 
Traian nu l-a învins pe Decebal şi pe bravii lui luptători, 
căci s-au ridicat mereu alţii şi alții, care le-au luat locul 
celor căzuți. 

Să le fie memoria de veşnică amintire în neamul 
nostru, acestor bravi luptători daci! 


16. Cetăţenilor romani le trebuiau „„viză” pentru 
a intra în Dacia! 

Din manuscrisele lui Traian mai aflăm cum a fost 
organizată porțiunea din teritoriul Daciei, care a fost 
ocupată vremelnic de ei. Prima grijă a acestora a fost să 
aşeze restricții şi vămi peste tot pe unde a fost cu putinţă, 
iar împăratul a dat chiar şi o constituție a provinciei. 
Printre altele, în acest document constituţie se prevede 
„Şi modul în care cetăţenii romani se puteau stabili 
aici.” 

Această afirmație din document ne clarifică faptul 
că în acest „El Dorado” care era Dacia ocupată pentru 
romani, nu putea veni oricine, chiar şi roman dacă era, ci 
numai cei care aveau... aprobare! Conform acestor 
reguli stabilite de împărat, cetățenii romani trebuiau să 

se conformeze unor reguli stricte şi numai apoi se 
puteau stabili aici. Parcă ar fi „vizele? de azi, că deh, 
numai „avizaţii” lui Traian aveau acces aici. 

După ce am aflat că nu au fost aduşi aici colonişti şi 
că soldaţii romani veterani nu doreau pământuri şi nici 
să se stabilească aici, acum vedem că Traian însuşi nu 
permitea aşa la grămadă străinilor şi nici romanilor să 
năvălească aici în Dacia. De ce? Tot din cauza aurului! 

Împăratul nu era dispus să împartă cu nimeni prada, 
comoara pe care tocmai pusese mâna, şi a avut grijă ca 
să aducă în Dacia numai oameni de ai săi de încredere, 
care să nu-l păcălească şi care să nu-l lase fără cantități 
însemnate de aur. Aşa stând lucrurile, iată cine au fost 
cei care au primit „viză” şi „paşaport” pentru Dacia: 

„Am hotărât să permit venirea în Dacia a 
ecveştrilor, cărora le-am acordat monopolul funcţiilor 
municipale, arendarea exploatărilor aurifere, a minelor 
de sare, încasarea vămilor, dărilor şi taxelor de păşunat. 
Cel mai important lucru rămânea însă exploatarea 
minelor de aur, fapt pentru care l-am lăsat aici ca 
administrator de încredere pe libertul meu Marcus 
Ulpius  Hermias, care hotăra arendarea minelor, 
încasarea taxelor şi a cotei din aurul extras.” 

După cum vedem pe vremea aceea, aurul a fost 
extras din ce în ce mai accelerat sub supraveghere 
romană şi situația este perfect identică cu ceea ce se 
petrece în ziua de azi, când în aceleaşi regiuni aurifere se 
doreşte accelerarea la maxim a extracţiei aurifere. Oare 
ce duh rău îi mână pe aceşti oameni să distrugă întreaga 
zonă cu cianuri de dragul înavuţirii rapide? Nu cumva 
este acelaşi duh rău şi nu cumva sunt aceleaşi „legiuni” 
care îi mânau şi pe romani? Nu cumva Dumnezeu ne 

pune din nou pe noi românii de azi, în faţa aceluiaşi 
examen, ca oarecând pe daci? 

Dar cine erau ecveştirii? Domnul Simion Lugojan 
ne clarifică pe deplin prin comentariile sale: 

„Ecveştrii sau cavalerii. Iniţial sunt regi iar sub 
republică alcătuiau o clasă socială formată din cetăţeni 
pe care averea îi autoriza să servească în cavalerie... 
cavalerii devin un ordin, formând o elită financiară 
alături de cea senatorială. Ei obţin privilegii politice şi 
onorifice, şi încep să joace un rol important în 
dezvoltarea afacerilor. Sub imperiu, cavalerii furnizează 
cea mai mare parte din administratorii importanţi aflaţi 
în serviciul împăraţilor. Aveau semne distinctive un inel 
de aur şi o tunică specială.” 

Deci reiese clar, din aceste capitole ale 
manuscrisului, că în afară de soldaţii romani ai legiunilor 
şi a auxiliarilor necesari, a câtorva generali de încredere, 
a câtorva specialişti în medicină, construcții şi 
topografie, singurii cetăţeni romani cărora li s-a permis 
stabilirea aici au fost aceşti cavaleri ecveştrii, care aveau 
rol de administrare. Deci alte populaţii de nici un fel nu 
au fost aduse până la plecarea lui Traian din Dacia. 

Mai mult la anul 106 Traian dă drumul soldaţilor 
săi să se reîntoarcă pe la vetrele lor din Roma, reţinând 
numai strictul necesar în Dacia pentru administrare şi 
pază. Aceşti ecveştrii la rândul lor au fost preferaţi 
pentru faptul că erau capabili să şi lupte cu cetele de daci 
răzvrătiți care erau peste tot şi pentru că se pricepeau la 
finanţe şi afaceri. Orice alte categorii sociale nu ar fi 
făcut faţă aici în Dacia, iar populații masive de romani ar 
fi trebuit păzite şi să li se rezolve nenumărate necesităţi, 
deoarece este clar că dacii ocupați nu cooperau în acest 
sens, iar aceasta ar fi îngreunat mult sarcina soldaților 

romani. Apoi cum am mai spus, alţi străini nu erau 
agreaţi pentru a nu dijmui şi ei la rândul lor cotele de aur 
care li s-ar fi cuvenit romanilor. Deci, colonizarea 
masivă a Daciei nu a existat şi nici nu a fost posibilă, din 
cauza climei, a ostilităţii dacilor şi... a aurului! 

În lumina argumentelor de mai sus, constatăm că 
tot aurul nostru până la urmă, pe care romanii şi-l doreau 
cu atâta ardoare, a fost cel care ne-a salvat de romanizare 
şi a fost principala piedică în calea unui astfel de proces 
în Dacia. Romanii au menţinut aici trupe şi efective strict 
cât a fost nevoie pentru a jefui şi a căra la Roma 
bogățiile. Nu au avut nici un interes pentru orice altceva, 
care deja era mult prea complicat pentru ei. lar dacă 
înscrisurile administraţiei romane în Dacia erau în latină, 
nu înseamnă că populaţia dacă şi-a schimbat modul de a 
vorbi şi că şi-ar fi abandonat propria limbă. Acele 
înscrisuri erau necesare pentru împărat şi nu pentru daci, 
care nu aveau nici o tangenţă cu ele. Deci latinizarea şi 
originea latină a limbii române nu se confirmă de nici un 
fel în Dacia. 

Ipoteza care susține că fetele dace s-au căsătorit cu 
soldaţii romani, apărând familii mixte, este cea mai falsă 
posibilă, deoarece de nenumărate ori pe parcursul acestui 
manuscris apare afirmaţia clară că dacii mai bine se 
sinucideau decât să cadă în mâna romanilor. Aceasta era 
valabil şi pentru fetele şi femeile dace, care aveau cu 
toatele aceiaşi atitudine dârză. Peste tot găsim de 
asemenea afirmația că populaţia dacă era ostilă şi 
neprimitoare față de romani, deci aceasta era şi din cauza 
populaţiei feminine care îşi urau de moarte duşmanul. 
Mai sunt multe legende şi poveşti care s-au perpetuat şi 
care arată că ele preferau moartea decât batjocura 
romană şi că pentru a scăpa de pericol preferau să-şi 

pună capăt vieţii, păstrându-şi curăţenia trupească. Aşa 
au apărut Sânzienele în poveştile româneşti. După cum 
s-a văzut şi mai sus dacii se încuscreau însă foarte des cu 
tracii, care erau preferaţi. Cei care au avansat ipoteze 
fanteziste, nu au înţeles niciodată spiritul dacilor şi 
înaltele lor reguli de viață şi morale, pe care ei le 
respectau cu sfințenie din moşi strămoşi şi nici nu au 
înţeles credinţa lor puternică în Cel Preaînalt. 


17. Pe ce stătea gloria Romei? 

Cu atâta bogăție furată din Dacia, romanii au 
chefuit zile în şir, iar cetăţenii romani au primit o parte 
importantă din prada de război. Cu aceste bogății ale 
noastre, la Roma s-au putut plăti cele mai grandioase 
construcţii şi face statui frumoase pe care noi azi le 
admirăm. Dar pe binele cui sau pe jalea cui stau ele? 
Câţi au fost cei care au plătit cu viaţa lor gloria şi 
bunăstarea Romei? Îşi mai aduce aminte cineva? S-au au 
pierit toți dacii?... 

lată cum erau trataţi dacii şi cum au fost ei 
„romanizaţi” de nişte soldaţi barbari, de care noi părem a 
fi foarte mândri astăzi: 

„După ce confiscam bunurile din locuinţe şi le 
dădeam legionarilor, puneam foc acestor aşezări. Pe 
valea răului Maris (Mureş) am distrus în întregime 
Singidava, una din cetăţile dacice...” 

„...am continuat cu represaliile...” 

... am pătruns în munţi, unde am continuat 
eforturile de luptă atacând aşezările şi staenele dacice, 
lovind astfel în elementul de bază al vieții lor.” 

Câte lacrimi amare au curs atunci şi câtă 
suferință... Jale mare a fost în Dacia sub stăpânire 
romană şi greu tribut s-a plătit unui cotropitor lacom şi 

corupt, care a distrus în nebunia lui tot ce era frumos şi 
curat, şi a jefuit fără milă un popor. 

Cu jalea lor mare, ei străbunii noştri daci, ne 
întreabă pe noi cei de azi, pentru care fapte acest împărat 
a fost trecut în galeria marilor bărbaţi ai neamului?... 
Pentru care bine?...Şi pentru care fapte ne declarăm noi 
azi ca provenind din romani?... Şi pentru care fapte ne 
declarăm noi azi latini?... Şi noi nu ştim răspunde... 

Şi lacrimile curg... că-i noapte deasă afară... 

Speranţa noastră astăzi este în Bunul Dumnezeu, că 
o dată şi o dată acestui neam i se va face dreptate. 
Doamne ajută-ne pe noi românii! 

Columna lui Traian aşezată în Roma, nu ne este 
benefică nouă. Cine nu crede să viziteze Muzeul de 
Istorie a României, unde există o copie a columnei şi să 
studieze cu atenţie acele imagini şi va vedea un adevăr 
cutremurător. Singurul merit pe care îl are ea este că 
putem vedea cum era înfăţişarea dacilor de altă dată, în 
rest bine ar fi să o îmboarde vre-un taifun cât mai 
curând! Poate aşa, o dată cu ea va dispărea din viaţa 
noastră şi această romanizare absurdă. 

În încheierea manuscriselor sale, împăratul Traian 
zice plin de sine: 

„Aşa am prefăcut Dacia în provincie romană, după 
cum am jurat!” 

Da, zicem noi, dar nu pentru prea mult timp! 

Iar glasul Moşilor noştri din ceata lui Zamolxe îți 
ZIC ţie: 

Greu Traiane, greu i-ai dovedit pe daci, cu 
pierderi imense în rândul soldaţilor romanilor, iar 
dacă în Dacia nu ar fi existat un bicisnic de trădător 
grec şi un spion corupt, acest lucru nu ar fi fost 
posibil niciodată şi dacii ar fi izbândit a doua oară! 

Şi tot din finalul acestor manuscrise vom reţine o 
frântură mică de text, dar care cuprinde un mare şi 
copleşitor adevăr despre strămoşii noştri, atât de simpli 
şi de plini de demnitate, încât i-au uimit şi umplut de 
admiraţie chiar şi pe duşmani lor cei mai aprigi, pe 
romanii: 

„vestiți între popoarele lumii nu numai prin 
puterea trupurilor, dar şi prin vitejia pe care le-o insufla 
credinţa în zeul Zamolxe, venerat de ei. Încredinţaţi că 
nu mor niciodată, că îşi strămută doar locul din această 
lume în lumea zeilor, ei înfruntă moartea mai bucuros 
decât dacă ar merge la o petrecere.” 

Dumnezeu să-i aibă în grija şi în paza Sa pe 
strămoşii noştri atât de viteji şi luminaţi, iar pe noi să ne 
ajute să redevenim iarăşi ce am fost! 


18. Reabilitarea dacilor! 

Domnul Simion Lugojan mare bie ne-a făcut nouă 
românilor, publicând această carte, care cuprinde 
manuscrisele împăratului roman Traian ,De bello 
dacico” la Editura de Vest din Timişoara. Prin datele din 
acest document avem ocazia să facem lumină în istoria 
noastră veche şi avem la îndemână dovezi şi argumente 
în ceea ce priveşte faptul că nu a existat romanizare pe 
teritoriul Daciei ocupate, ci a fost un proces de 
militarizare şi de păzire a unor regiuni aurifere şi că nu a 
existat niciodată o latinizare şi o înlocuire a limbii 
dacilor cu cea a romanilor. 

Noi cei de azi, trebuie să ţinem cont de dovezile 
atât de evidente şi să rezolvăm de urgenţă câteva 
probleme pe care le avem: 

1. Restabilirea adevărului istoric despre trecutul 
nostru ca neam; 

9. 


. Restabilirea adevărului despre originea 


poporului român; 

Restabilirea adevărului cu privire la limba dacă 
şi limba română; 

Restabilirea adevărului cu privire la viața 
locuitorilor din Dacia, la cultura şi tradiția lor; 
Restabilirea adevărului cu privire la partea din 
Dacia ocupată vremelnic de romani, granițe şi 
vecini; 

Ştergerea însemnelor ocupanților la care noi 
după mii de ani ne tot închinăm; 

Scoaterea împăratului cotropitor Traian din 
panteonul național, deoarece este un impostor 
cățărat acolo prin fals istoric şi reconsiderarea 
însemnelor naționale; 

Rescrierea cărților de istorie şi de limba 
română ale şcolarilor în lumina adevărurilor 
istorice şi lingvistice corecte; 

Reconsiderarea descoperirilor arheologice în 
lumina dovezilor incontestabile; 


10.Reîntoarcerea regiunilor aurifere înapoi în 


proprietatea Statului Român, în beneficiul 
întregii populației româneşti; 


11.Noi ca neam să ne redresăm moral şi „să 

devenim iar ce am fost şi mai mult de atât 


Cred că avem foarte multă treabă de făcut şi ne 
rugăm la Bunul Dumnezeu să ne binecuvânteze pentru a 


reuşi. 


Aceasta este adevărata columnă... a dacilor! 
Doamne ajută-i pe români! 

Mulţumesc Bunului Dumnezeu, Marilor noştri 
Străbuni şi Sfântului Arhanghel Varahiil pentru ajutorul 
acordat în scrierea acestei cărți. 


Pirtea Maria, 
Oradea, octombrie, 2006. 


188 


